
2012 


de vignude 
di Crist 


Il 2012 al rispuint 


“ al 6725 dal Circul Julian 

o: al 2765 de fondazion di Rome 
o al 5772 dai Ebreus 

é al 1433 dai Maometans 

o: al 1390 dai Persians 

é al 2193 de fondazion di Aquilee 
‘> al 935 dal Stat patriarcjal furlan 
# al 66 de Republiche taliane 





Fiestis che a cambin 


*; la Cinise (22 di Fevrâr) 
il miercus denant de prime domenie di Coresime 
' la Domenie Ulive (1 di Avril) 
' Pasche di Ulif (8 di Avril) 
la prime domenie dopo dal pleniluni dal ecuinozi de vierte 
# la Sense di Nestri Signór (20 di Mai) 
40 dis dopo de Resurezion 
o lis Pentecostis (27 di Mai) 
50 dis dopo de Pasche di Ulif 
# il Corpus Domini (10 di Jugn) 

Fiestis di precet 


® dutis lis domeniis 
» il Prin dal an 
S.me Mari dal Signór 
*; la Pifanie (6 di Zenâr) 
Pasche Tafanie 
' la Madone di Avost (15 di Avost) 
la Assunzion in cil di Marie Vergjine 
o Fieste dai Sants (1 di Novembar) 
Pasche dai Muarts 
“> la Madone Inmacolade (8 di Dicembar) 
> Nadal dal Signór (25 di Dicembar) 

Fiestis talianis 


é la Liberazion (25 di Avril) 
é la Fieste dal Lavór (1 di Mai) 
# la Istituzion de Republiche (2 di Jugn) 


Ricorincis furlanis 


a Riviel dal Carnaval dal 1511 (27 di Fevrâr) 
la joibe grasse 

GC Aprovazion de lec 15 dal 1996 (22 di Març) 
Ricognossiment regjonál de lenghe furlane 

®© Costituzion dal Stat Patriarcjäl intal 1077 (3 di Avril) 
Fieste de Patrie dal Friúl 

®© Aniversari dal Taramot dal 1976 (6 di Mai) 

®© Aniversari de muart dal Patriarcje Bertrant intal 1350 
(6 di Jugn) 

€» Sants Ermacure e Fortunät, Patrons dal Friül (12 di Lui) 

“ Sant Martin Vescul (11 di Novembar) 

# Aniversari de fonde de Filologjiche intal 1919 
(23 di Novembar) 

5 Sante Catarine di Alessandrie (25 di Novembar) 
Presentazion dal Strolic Furlan 

“> Sante Luzie (13 di Dicembar) 

# Aprovazion de lec 482 dal 1999 (15 di Dicembar) 

Ricognossiment statál de lenghe furlane 





Dopo di vê inviât il nestri viaç "butantle in musiche”, chest 
an o vin pensât di lâ indenant frontant un argoment di caratar 
sociâl cun chê no dome di fâ cognossi ma ancje, salacor, di 
judâ inte integrazion une realtât de nestre societât che e 
merete la sô juste considerazion. O stin fevelant di dutis chês 
personis che, par resons diferentis, a àn capacitâts e abilitâts 
diviersis rispiet a la plui part de popolazion e che si son 
distintis pai lôr grancj risultâts tal sport. Si trate dai atletis 
diviersamentri abii che, ognidun te sô dissipline, a svantin 
vitoriis impuartantis sedi a nivel nazionál che internazional. I 
atletis che o cjatarés més par més sul Strolic nus son státs 
segnaláts des federazions sportivis e in müt particolár dal 
C.LP. (Comitát Talian Paralimpic) e dal Special Olympics 

International (S.O.I.). Stant che i campions segnalâts a son 
tredis, no vin vüt câr di lassânt für un e cussi o vin pensât di 
metint doi tal mieç dal an, o ben tal mês di Jugn. Ogni atlete 
al vil jessi rapresentatif sedi par ducj chei altris che a son za 
aun bon nivel agonistic, sedi par chei che si stan alenant par 
continua su ché strade. Dongje de biografie di ogni campion 
o cjatarés ancje la descrizion de associazion sportive che ur à 
dát la só poie. Prime di tacá però o vin pensât di dáus une 
descrizion des federazions che a son a cjáf di chestis ativitáts 
sportivis, in mit di vé un cuadri il plui complet pussibil cuant 
che o larés a discuvierzi i diviers campions. Cun di plui chest 
an o vin l'onór di vé un scritór sportif une vore innomenát 
che nus presente il Strolic: si trate dal grant Bruno Pizzul. 
Infin, come simpri, dongje di contis, poesiis e altris tescj, no 
puedin mancjá lis barzaletis che nus fasaran compagnie ogni 
més cul umorisim di un espert de barzalete par furlan o ben 
Sdrindule, ven a stâi Ermes Di Lenardo. 

O sieri ricuardant che il 2012 al è un an impuartant pal 
sport par vie che a son Lis Olimpiadis di Londre e il 
Campionät Mondial I.N.A.S.F.I.D. (Federazion Sportive 
Internazionál pai Disabii Inteletifs) di schi (dai 27 di Fevrâr ai 
5 di Març) a Erzorum in Turchie. Sperin alore che il 2012 al 
sedi un bon an siór di grancj risultáts par ducj sedi pai letórs 
dal Strolic che pai nestris campions, simpri però daúr dal spirt 
che al é tal zurament dal atlete Special Olympics che al dis: 
“Che io possa vincere, ma se non riuscissi, che io possa tentare con 
tutte le mie forze". 

Bon An a duc, 


La Strolegante 


Presentazion 


di Bruno Pizzul 


Sul sport de nestre epoche e je dute une sfloridure di 
opinions une vore negativis: masse bez, barufis, nissun rispiet 
par chei altris e pes regulis, nancje un che al sepi cjapále sul 
ridi, si scugne vinci a ogni cost, se po tu piardis e je une 
disgracie che mai. Ma se ti capite di dà une cjalade dulà che 
el sport lu fasin chei che, come che si use di, e àn cualchi 
handicap, tu ti inacuarzis di bot che li ator no je nancje une di 
chés robatis contadis parsore: dome el gust di stâ insieme, el 
savé condividi un moment di vere fieste, la braüre di podé e 
savé fà dut chel che ognidun al rive adore a cumbiná. 

Metude jà cussi, si pues ben di che el sport, par merit prin 
di dut des fameis e di tantis associazions di volontariat, al à 
savut deventá intai ultins agns une grande ocasion par tirá fur 


i "diversamente abili ”, par dile a la taliane, dal isolament e 
da la solitudin dulà che une volte a jerin lassats e parfin 
platats. Si slargje el cur cuant che si viodin sui cjamps di zuc 
o tes palestris oms e feminis, zovins o plui inlà cui agns, 
impegnâsi in maniere estreme, simpri cuntun vel di ridade su 
la muse, plens di voe di fâ ben, ma atents ancje a dâ une man 
a chei che a son li cun lor a zuiâ e ciri di vinci, che a sedin de 
sO scuadre o di ché altre, contents de vitorie no tant cuintri i 
aversaris ma prin di dut sui limits personai. A cheste famee di 
sportifs particolars e brauros al è dedicat el Strolic di chest an 
e, adun cun lor, ai tancj oms e feminis di buine volontat che 
si son metuts insieme in grups e associazions par rivá adore 
a judá el svilup di cheste pratiche sportive, sul teritori furlan 
e no dome li: un lavoron dur e plen di ogni sorte di ostacui e 
dificoltats, ma ancje di ché sodisfazion che e rive cuant che si 
da une man par une buine cause. Ancje in chest sport si metin 
insieme classifichis e listis di risultats personai, si disegnin 
progjets individuai e di scuadre par vinci cu la juste brame e 
el doveros spirit sportif, ognidun metut dentri di un contest 
agonistic graduat su la só inabilitat, su la base di regulis ben 
definidis. Ma la robe plui biele, ancje fur dal moment de 
competizion, e je leade al grant vivor che si manifeste tal stá 
insieme, el gust di movisi in comitive per rivà dulà che si fasin 
lis garis, la mirinde spartide, la biele sensazion di sta dent a 
plen titul tal mont dal sport plui ver e gjenuin, el plasé brauros 
di vistisi cu la maiute e i colors de scuadre. 

Ancje cui che al capite par cumbinazion a dâ une cjalade 
a chestis garis e esibizions al reste impressionat dal spirit di 
partecipazion plene e complete che a trasmetin chescj atletis: 
biel el moment de presentazion a la americane, un par un, fur 
dal camarin par rivà, come che ognidun al po, sul camp di 
gare, a cjapási la batude di mans di amis, parincj, tifos 


afezionats, compagns di scuadre e aversaris. Baste dâ une 
cjalade a la lor muse sglonfe di sodisfazion par capi ce valor 
grant che al sedi stá li a misurási e zuiá cun entusiasim e gust 
di fà ben. Juste atenzion el Strolic al da ancje a lis tantis 
organizazions che a lavorin sul teritori e che si sfuarcin di 
distrigási par dá continuitat e sigurece a chest sport cussi plen 
di valors: tant al è stat fat, tant al reste ancjemo di fà, baste 
pensá al probleme des barieris architetonichis che al ingrope 
la vite di ogni di par chei che e àn cualchi probleme a movisi. 
Bisugne ancje di, par prionte, che gjornai, radio e televisions 
nol è che si dedin di fâ par contâ el sens ei valors di chest tipo 
di sport, dome cuant che a rivin lis “Paralimpiadi” cualchi 
peraulute, simpri se un dai nestris al cjape une medae. El 
Strolic, in cualchi mut, al ul taponá cheste buse di disinteres 
e al dediche a atletis e societats regjonai un colaz di gnovis e 
storiis, mes dopo mes par dái lustri e ricognossince. 

Dongje di dut, un pinsir: e se al fos chest sport a deventá 
model par chel altri sport, chel dai superprofessioniscj, plen 
di magagnis e porcariis? Che e sedi di consolazion la sigurece 
che, ancje se si podarés fâ di plui, in Friul e je vive une ormai 
lungje tradizion di bon fà tal cjamp dal sport par ducj, 
almancul se si da une ocjade ae situazion in altris bandis de 
nestre Italie. Ben cussi. Mandi. 


Furlan di Cormons 





La I.N.A.S.-FLD., o ben la Federazion Sportive 
Internazionál pai Disabii Inteletifs (the International Sport 
Federation for Persons with Intellectual Disability), e je la 
organizazion internazionál che e à il compit di inmaneá lis 
manifestazions  sportivis internazionals pai atletis 
diviersamentri abii. In particolàr e je responsabil pe 
organizazion dai Global Games che a son destináts dome a 
atletis cun disabilitát inteletive e relazional. Cheste 
manifestazion, che e ven fate ogni cuatri agns o ben l'an dopo 
di chel des Paralimpiadis, tal 2011 e je stade fate propit tal 
nestri pais, pe precision in Ligurie. Dongje di chescj zücs no 
van dismenteáts po dopo i Campionáts Continentái e chei 
Mondiài. 

ortive Internazionà 





Federazio 





I sports che la I.N.A.S.-F.I.D. e ricognös a son: schi alpin e 
nordic, atletiche, basketball, cricket, ciclisim, balon e calcet, 
judo, rowing (ven a stâi fâ garis di canoe tai flums), nadâ, 
ecuitazion, tenis e tenis di taule. I regolaments tecnics des 
diviersis dissiplinis a son chei uficiái cussi come che a son státs 
fissáts des federazions internazionáls di dissipline cun 
pocjissimis modifichis. 

La sô nassite e va indaúr al 1985 e di ché volte inca e je 
componude di cincuante Nazions sparnigadis in ducj i 
continents dal mont. I siei components eletifs a son nomenáts 
de Assemblee Gjeneräl, che e ven clamade dongje ogni doi 
agns, e a restin in cjarie par cuatri agns daür dal an di nomine. 

Dentri de IN.A.S.-F.I.D., che e je componente efetive de 
Comission Paralimpiche Internazionál (LP.C. ven a stái 
International Paralympic Commitee) e je po dopo la IN.A.S.- 
Europe che e à lis stessis finalitáts a nivel european. 

Il fin di cheste impuartante organizazion al é ben precis e 
specific, o ben chel di crodi che i atletis cun disabilitát inteletive 
a àn di vê il dirit e la oportunitát di fà garis e di competi tal sport 
di alt nivel, a dimostrazion che ancje lis personis diviersamentri 
abilis, se ben seguidis e alenadis, a son in stát di rivà a fà grancj 
risultáts cuintri dai prejudizis e de ignorance comun. 


INAS-FID 

c/o Mencap 

3rd Floor Delta View, 2309 - 2311 Coventry Road, 
Sheldon, Birmingham, B26 3PG 

Tel. -44 121 722 5900 

Fax +44 121 722 5919 

E-mail: enquiries@inas.org 





Il C.I.P., Comitat Talian Paralimpic, al e l'Ent destinát da la 
Leç (Leç n. 189 dai 15.07.2003 e Decret de Presidence dal 
Consei dai Ministris dai 8.04.2004) a ricognossi e coordenâ lis 
Federazions Sportivis Paralimpichis che a organizin la ativitât 
sportive pes personis disabilis sul teritori nazionâl. Tra i siei 
compits istituzionâi a son la preparazion des scuadris 
agonistichis di alt nivel in viste dai Zücs Paralimpics Estifs e 
Invernâi e la promozion a ducj i nivei e par ogni fasse di etât 
e di popolazion de pratiche sportive des personis disabilis. 

Il moviment paralimpic internazionál al è stát fondât dal 
neurochirurc inglés Sir Ludwig Guttmann, il prin che al invià 
a la ativitat sportive i soldâts de só nazion che, te Seconde 
Muere Mondiál, a vevin patide une lesion de medole; il “Pari” 
de Terapie dal Sport e dal paralimpisim in Italie al è stát invezit 

il dotôr Antonio Maglio: in gracie des sôs intuizions, miârs di 
personis disabilis in Italie a àn vude sprolungjade la aspetative 
di vite e facilitade la reintroduzion te societât civil. Al è stât 
lui, di fat, l'ideatôr e il promotôr de prime Olimpiade par 
atletis paraplegjics. Si jere tai prins agns Cincuante e, magari 
cussi no, in Italie e dominave une scjarse culture in materie 
di handicap. Antonio Maglio al invià une maniere gnove di 
frontâ la disabilitât, proponint ai pazients disabii dal Centri 
Paraplegjics di Ostie, istituit dal Inail tal 1957 e là che Maglio 
al fo vicediretór e primari, la pratiche sportive tant che 
pratiche di riabilitazion e di recupar de stime di se. Nome tal 
1974 si rivà a la costituzion de Associazion Nazionál Sportive 
Paraplegjics (A.N.S.P.L), cun ché di promovi il sport tant che 
dirit di ducj i citadins disabii. Si rivà po a la partecipazion ai 
Campionáts Europeans di atletiche lizere (Viene 1977) e a 
chei di basket in carocele (Olande 1977). Sul fini dai agns 
Setante l'A.N.S.P.I. al deventà F.I.S.H.A. (Federazion Taliane 
Sport Disabii) cul obietif di stabili un rapuart fuart e clâr cul 
Comitát Olimpic Nazionál. Tal 1981, daspo de adesion al 
C.O.N.L, la F.I.S.H.A. e deventa une federazion organizade e 
e cambià di plante für la sô ativitát. Ai 30 di Avril dal 1987, cul 
ricognossiment juridic decretàt dal C.O.N.L, la F.LS.H.A. e 
deventà a ducj i efiets une des 39 Federazions Sportivis che a 
costituissin il Comitát Olimpic in rapresentance ancje di chés 
altris dós federazions, la F.I.C.S. (Federazion Taliane Vuarps 
Sportifs) e la F.S.S.I. (Federazion Sportive Taliane 
"Silenziosi"). Ai 18 di Novembar dal 1990 e nassè la F.I.S.D. 
(Federazion Taliane Sport Disabii), par volontát des tré 
Federazions: F.I.S.H.A., F.LC.S. e ES.S T. 

Par fini, cu la emanazion de leg n. 189/2003 e dal D.P.C.M. 
seguitif, ai 15 di Dicembar dal 2004 la Federazion Taliane 
Sport Disabii e cambie la só denominazion in Comitát Talian 


Paralimpic (C.I.P.), cjapant sà i stes dirits e dovês e la stesse 
organizazion che e spete al C.O.N.I., deventant l'ent destinât 
a la cure de pratiche sportive par disabii, al ricognossiment di 
ogni organizazion e dissipline sportive che e vedi tant che 
obietif primari la ativitât sportive par disabii in dut il teritori 
nazionál. 


CIP ROMA 
Via Flaminia Nuova, 830 - 00191 Roma 
www.comitatoparalimpico.it 


COMITATO REGIONALE CIP E. V.G. 
Presidente Marinella Ambrosio 

Viale del Benessere, 6 - 33084 Cordenons (PN) 
Tel./fax 0434 932539 

E-mail: friulivg@comitatoparalimpico.it 
www.cipfriulivg it 


DELEGATS PROVINCIAI C.I.P. 

Delegát Provincial di Gurize: Luciano De Mitri 
Delegát Provincial di Pordenon: Luigi Schwetz 
Delegát Provincial di Triest: Donatella Lovisato 
Delegát Provincial di Udin: Giorgio Zanmarchi 





La ELS.D..R. Federazion Taliane Sport Disabilität 
Inteletive Relazionâl, e je la Federazion Sportive Paralimpiche 
incaricade dal C.I.P, Comitât Talian Paralimpic, di gjesti, 
organizâ e disvilupâ la ativitât sportive pai atletis cun 
disabilitât inteletive e relazionâl. 

E je stade metude adun in doi moments: prin cu la 
aprovazion dal Statüt, ai 29 di Novembar dal 2008, po cu la 
elezion, te Assemblee Eletive dal C.I.P., davuelte a Bagni di 
Tivoli ai 22 di Fevrâr dal 2009, dal President Marco Borzacchini, 
za President dal Dipartiment 9 dal C.I.P. e responsabil de 
organizazion, gjestion e disvilup de ativitât sportive par atletis 
cun disabilitât inteletive e relazionâl. La ativitât nazionâl e 
cjape dent diviersis dissiplinis sportivis, dividudis in 





razion Taliane 


Sport Disabilitàt Inteletive Relazionäl 


agonistichis e promozionâls. A fasin part dal setôr agonistic e 
promozionâl: Atletiche Lizere, Nadâ, Basket, Ecuitazion, Schi 
Alpin, Schi Nordic, Tenis e Tenis di Taule, Judo e Balis; a jentrin 
ta chel promozionâl: Gjinastiche, Canoe, Bale a Svol, 
Waterbasket, Nadâ Sincronizât e Nadâ par Salvament. Par fini, 
il balon, che al è tal setór agonistic di fonde e progredit. Par chel 
che si inten a canotaç, ecuitazion, golf, danze sportive, 
canoa/kayak e ciclisim, a son stadis firmadis convenzions cu lis 
Federazions responsabilis de organizazion, gjestion e disvilup 
di chestis ativitâts pai atletis normodotâts: cu la F.I.C. 
(Federazion Taliane Canotaç), la F.I.S.E. (Federazion Taliane 
Sports a Cjaval), la F.I.G.D. (Federazion Taliane Golf Disabii), la 
F.C.I. (Federazion Ciclistiche Taliane), la F.I.D.S. (Federazion 
Taliane Danze Sportive), la F.I.C.K. (Federazion Taliane Canoe 
Kayak) e l'ent di promozion sportive C.S.E.N. (Centri Sportif 
Educatif Nazional). 

A nivel internazionál la F.LS.D.LR. e fas part de I.N.A.S, de 
LN.A.S. Europe e de D.S.I.S.O. (Down Syndrome International 
Swimming Organization), la organizazion mondiál responsabil 
de organizazion, gjestion e disvilup de dissipline dal nadá par 
atletis C21, ven a stái cun sindrome di Down. Cun di plui, la 
Federazion e je associade a la I.A.A.D.S. (International Athletis 
Association for people with Down Syndrome), fondade tal 
Novembar dal 2009 cun ché di disvilupá la pratiche de atletiche 
intes personis cu la sindrome di Down. 


El.S.-D.LR. 

Via Flaminia Nuova, 830 - 00191 Roma 
Tel./Fax +39(0)6 3685 6309 

www fisdir.it 





Special Olympics International (S.O.I.) al è un program 
educatif internazionál di alenament sportif e competizions 
atletichis par plui di 3.500.000 personis, fantats e grancj, cun 
disabilitât inteletive, adotât di 180 païs dal mont. Special Olympics 
International al è ricognossút dal Comitât Olimpic Internazionâl 
e pardut tal mont a ogni nivel (locâl, nazionâl e internazionâl), al 
propon e al inmanee alenaments e events dome par personis cun 
disabilitât inteletive e par ogni nivel di abilitât. Lis manifestazions 
sportivis a son viertis a ducj e a premiin ducj, su la fonde dai 
regolaments internazionâi testâts e inzornâts di continui. 

Special Olympics International al nas tal 1968 tai Stâts 
Units, in chê dai Prins Zúcs Internazionái di Chicago, par 
volontát di Eunice Kennedy Shriver, sostegnidore par plui di 

Special Olympics International 








trente agns dai mioraments des personis cun disabilitât 
inteletive. Cualchi an prime (1960) Eunice Kennedy e 
inmaneà une zornade di zúc e sport dome par fantats disabii 
e si inacuarzè subit che chescj fruts a jerin une vore plui brâfs 
tes ativitâts fisichis di ce che a crodevin tancj esperts. Tal 
Dicembar dal 1971 la Comission Olimpiche dai Stâts Units e 
da la aprovazion uficiâl a Special Olympics di doprâ il non 
“Olympics”, deventant cussi la uniche organizazion a jessi 
autorizade a doprá chest non. Plui indevant, intun protocol di 
intese firmát ai 15 di Fevrâr dal 1988, la Comission Olimpiche 
Internazionál e ratifiche une convenzion là che e ricognós in 
mát uficiâl Special Olympics e e acete di colaborä tant che 
rapresentant dai interes dai Atletis cun disabilitát inteletive. 
Il ricognossiment dal C.LO. al fás si che lis garis e i 
alenaments a sedin puartáts indevant cui ideài di alt valór dal 
moviment olimpic internazionál e che la peraule “olimpic” e 
sedi difindude e vuardiade di eventuái abüs. 

In Italie Special Olympics al è stát introdusút te suaze de 
ativitát de Federazion Taliane Sport Disabii (F.I.S.D.) par 15 
agns sà par jà. Dal 1° di Otubar dal 2003, Special Olympics al 
à plui autonomie, cu la aprovazion di un gnúf statút, cun ché 
di dà plui risalt a dut il moviment e une difusion plui grande 
dal so messac di gjonde e di sperance. Ogni an une 
rapresentance taliane e ven clamade a cjapá part ai Zúcs 
Mondiái (Invernái o Estifs) o a chei Europeans. Tal mont, plui 
di 3.000.000 di familiárs e 805.000 volontaris a dan une man 
par rivá a realizá ogni an cirche 44.000 grancj events. 

La mission di chest Moviment e je ché di promovi i 
alenaments e la pratiche dal sport olimpic par personis cun 
disabilitáts inteletivis, dantjur pussibilitâts continuis di 
disvilup fisic e psichic, fasint in mát che a mostrin coragjo, 
capacitát, e creant simpri motifs gnüfs par fà fieste insieme cu 


lis fameis, i amis e dute la comunitât. L'obietif principâl di 
Special Olympics al e chel di dàur a lis personis cun 
disabilitáts inteletivis la pussibilitát di deventá citadins utii a 
la societát e duncje acetáts, preseáts e rispietáts di dute la 
comunitát. Special Olympics al € convint che il program 
sportif e lis competizions proponudis a judin lis personis cun 
disabilitáts inteletivis a miorási fisicamentri e a cressi 
mentalmentri, te societát e tal spirit. Special Olympics al crót 
che la competizion tra personis cun abilitáts compagnis e sedi 
il mát miór par testá lis propis capacitáts atletichis, par misurá 
i progres e aspirá a la cressite. Il spirit di Special Olympics nol 
ten cont, cussi come che e fás la disabilitát, des diferencis di 
raze, nazionalitát, cunfins gjeografics, etát o religjon. Special 
Olympics al e organizát daúr di une struture che e met al 
centri lis esigjencis dal Atlete. In dut il mont il program Special 
Olympics al va daúr des stessis diretivis, par disvilupá in 
maniere avuál e eficace lis ativitáts sportivis, i events e 
cualsisedi altre iniziative di supuart a la só Mission. A nivel 
nazionál, regjonál e locál, i referents si organizin daúr des lór 
competencis e mansions. 

Il moviment Regjonál di Special Olympics al e componát di: 
9 Team, plui di 150 atletis, 45 personis tra dirigjents e tecnics e 50 
familiárs atifs.Vie pal an si organizin chestis manifestazions: Zücs 
Regjonái di Schi (Alpin e Nordic); di Nada; di Atletiche lizere; di 
Balis, Convention Regjonál e v.i. Cun di plui cualchi rapresentative 
dai Team eje invidade a cjapa part a manifestazions impuartantis 
dongje dai big de atletiche mondiál. 


SPECIAL OLYMPICS ITALIA 

Via di Decima, 40 - 00144 Roma 

Tel. 06.52.24.64.86/85 - 06.52.79.87.42 - fax 06.52.24.68.35 
www.specialolympics.it 

Caterina Plet e nas a Palme ai 18 di 
Fevrâr dal 1982 e eje a stá a Dael. I è stade 
ricognossude une disabilitát inteletive 
relazionál. 

Caterina e tache a nadá e a schiá inmó 
di frute (5-6 agns): e nas cussi la passion 
pal sport che e praticarà saldo. Caterina e 
va in pissine ogni setemane e e dediche 
tantis oris dal so timp libar a lis nadadis 
tal már; vie pal Unvier e passe lis 
domeniis tal frét des pistis di schi. E 
scomence a partecipá a cualchi gare di 
nadá cu la scuele “la Nostra Famiglia”. 

Caterina e frecuente l'Istitit tecnic par 
segretariis di aziende “Mattei” di Palme; 
finidis lis scuelis, in gracie di une borse di 
studi e lavore par un pár di agns te 
Aziende Sanitarie di Palme e po e passe 
tal Comun di Dael, dulà che e lavore ancje 
ore presint. 

No cate i impegns professionái, la 
passion pal sport, ancje a nivel agonistic, le 
sburte a ciri une societát sportive. Tal 2003 
si iscrif cussi a la societát sportive par zovins 
disabii "Fai Sport". 

Caterina e à la pussibilitát di continuá 
i alenaments ta chestis dós dissiplinis 
sportivis, cussi che lis sós abilitâts a van 
simpri in miór. Dopo des primis garis 
provinciáls, tal zir di cinc agns e rive a 
nivel internazionál. Tal 2004, cu la prime 
partecipazion al campionát nazionál di 
schi a Fanano (Modena) e cjape la medaie 
di bronç te dissese libare. 

Il tesserament cu la societát sportive i 


à permetút di svicinâsi a sports difarents, soredut cun zimulaments 
e partecipazions a manifestazions sportivis (il mont de barcje a vele 
e de Barcolana cul Danieli Team, escursions in fürstrade 4x4, 
zimulaments cu la Udinese Calcio, nordic walking). 

La passion sportive e la dedizion, dotis naturâls in Caterina, parie 
cu la cognossince di sports gnüfs e il confront cun zovins di dute 
Italie, i fasin cressi ancjemò di plui la voie di partecipâ a lis garis e, 
tal stes timp, di miorâ simpri i siei risultâts, fintremai che e rive a 
cjapâ la medaie di aur tal campionât nazionâl. 

La convocazion te scuadre nazionâl al è il just premi pal so 
impegn di tancj agns: za tal prin campionât mondiâl davuelt a 
Sestrière tal 2010 e cjape une medaie di bronç. 

Il campionât european di Ponte di Legno, simpri tal 2010, si siere 
par Caterina cun dós medaiis di bronç tal Slalom Gjigant e tal Super G. 

Tai mondiâi dal 2011 di Lans en Vercors (France), dulà che la 
concorince a nivel internazionâl e je une vore grande, e je rivade a 
plaçaments di dut rispiet, 6* tal Slalom Gjigant e 7"* tal Super G. 

I siei impuartants risultáts a nivel mondial a an dat ancjemò plui 
visibilitàt a la regjon Friùl Vignesie Julie: ancje par chest e à ricevude 
la Acuile di bronç de Regjon tal 2009. 

Caterina si alene cence polse in pissine e e cjape part ogni an ai 
campionáts nazionáls di nadá cun risultáts di rimarc. 

Dutis chestis esperiencis i àn dat müt a Caterina di formási sedi 
tal setór sportif sedi ta chel uman. 

A conferme de complete integrazion sociál e relazionál di cheste 
atlete, no dome tal setór lavoratif, bisugne meti in evidence la só 
partecipazion tal 2009, 2010 e 2011 tal Trofeo delle nevi, une 
competizion di normodotáts dulà che e a difindút i colórs de Val 
Pesarine, rivant a la 3* posizion te classifiche gjenerál. 


FAI SPORT 


La FAI SPORT, associazion sportive, sociâl e culturâl par atletis 
paralimpics cun patologjiis diviersis, e je stade fondade tal 1995 e e 
ufris il so servizi in dute la Provincie di Udin cun chê di fâ cognossi 
un messaç ben precis, o ben che “il sport al è agregazion ancje e 
massime pai zovins disabii”. Ore presinte la Associazion e conte 70 
atletis tesserâts e a ducj ur stan daür, tes diviersis ativitâts, tecnics 
preparâts a pueste par chest fin e volontaris. La Associazion e à 
tesserât, vie pai agns, atletis in fintremai cinc dissiplinis sportivis, 
dutis che a fasin stât sul C.I.P., ognidune cu la sô federazion: F.I.N.P. 
natazion paralimpiche disabilitât fisiche; F.I.S.D.I.R. disabilitât 
inteletive e relazionâl, nadâ, schi alpin e nordic; F.I.S.I.P. schi alpin e 
nordic paralimpic; F.I.T.A.V. tir al svol; F.I.W.H. wheelchair hockey 
(hockey in carocele). 

In merit a la ativitât di comunicazion, cheste e viôt la Associazion 
impegnade vie par dut l'an cun incuintris sociâi e zimulaments, come 
par esempli chei cu la Udinese Calcio, la Snaidero basket, l'Hafro 
Rugby, la Nazionâl Taliane di scherme, lis Frecis Tricolôr, il Grup 
Danieli, il Grup Fuoristrada UDINE 4X4, Giorgio e Manuela Di 
Centa, Gabriella Paruzzi, Chiara Cainero, Daniele Pontoni, Marco 
Ziraldo, Luca Capellari, la Federazion Taliane Sport Invernâi e la 
scuadre di rugby Aquile di Pontebe. 

L'impegn culturâl, invezit, al à viodàt la FAI SPORT protagoniste 
tal progjet Incontrandoci cun cuatri scuelis: Pocui, Basaldiele e Colorét 
di Prát, progjet che al à puartát a la presentazion cun sucès di tré 
publicazions. Ai 7 di Novembar 2006 al è stát publicát un volum 
particolár cul titul Dizionario dello Sport fat cui arléfs des scuelis 
elementárs che agns indaúr a vevin za lavorát cu la FAI SPORT e cu 
la colaborazion dal Istitút I.P.S.I.A. di Glemone. Par fâ chest dizionari 
si son metúts in vore 550 arléfs sot de vuide di une psicolighe e di 
uns 30 personis tra insegnants e volontaris. La schede dal volum e 
je stade dade ancje a la Biblioteche Nazionál di Florence che le à 


metude dent te sezion di pedagogjie. In di di vuê e je in preparazion 
une publicazion che e à par titul FamigliaHelp, un progjet di 
teatriterapie unic in Italie pensât dutune cu la ex atlete de FAI 
SPORT e cumo psicolighe Caterina Bott. 

Daspó tancj agns di ativitát sportive e tancj travuarts e 
ricognossiments che a àn puartát il non de FAI SPORT a la atenzion 
nazionál, in gracie de colaborazion di cualchi ami, la associazion si è 
cjatade protagoniste di un event di arts visivis dal titul plen di 
significât Oltremare di colori della vita che si è podút rivá adore a fâlu 
in gracie dal contribüt dal Assessorát a la culture de Region Friùl 
Vignesie Julie. La finalitát di cheste esposizion cun cualchi artist 
sielzüt de Euroregjon (Italie, Austrie, Slovenie e Cravuazie) e je ché 
di fà oparis di piture e di sculture sul teme proponát. Infin, ai 22 di 
Lui 2011, a Manzan cja dal vieri Foledor e je stade screade la seconde 
mostre di piture e di sculture dal titul IN VIAGGIO - Sport, Arte e 
Turismo. 


A.S.D. FAI SPORT 

Via dei Platani, 17 - 33052 Cervignano del Friuli (Ud) 
Tel./fax 0431 35551 

E-mail: valentinazanmarchi@alice.it 

In coma 


Bepi: “Tite, al è propit di tant timp 

che no ti viôt ta ostarie: âstu smetüt di bevi?”. 
“No, no Bepi, o soi stát in coma...". 

“Joi... Beat mai tu che tu ziris il mont!”. 


di Sdrindule 


Tant par RIDI 


Nassi 


di Anna Maria De Monte 


Une fadie antighe 
ché di nassi 

une fadie gnove 
ché di torná a nassi 


intun mont 
di bráfs, di sans, di biei 
a ciri 
sflanchinant 
un puest 
ingrampát 
nome 
al amór de tó int 
nudrit 
di lagrimis 
e di sperance. 
E spia 
di par di 
il cil 
bramant che si sfanti 
il nul 
de pore di vivi 
tal seren 


di une man amie 
che ti compagni 
sul troi de rive su 
e insom 

la tô anime 

e respiri 
dispeade 
l'infinit. 


Il Coleç di Mestris di Schi 
dal Friúl Vignesie Julie 
e la A.M.SI. 


Riccardo De Infanti 
Diretór Tecnic Schi Alpin INAS-FID 
Referent Tecnic Nazionál Schi Alpin FIS-DIR 


In di di vué a son plui di 350 i Mestris di schi des dissiplinis di 
schi alpin, schi nordic, telemark (o ben une tecniche di virade cui 
schis) e snowboard che a fasin part dal Coleg di Mestris di Schi dal 
Friúl Vignesie Julie e de A.M.S.L, ven a stái de Associazion Mestris 
di Schi Talians. 

Par vé la abilitazion al insegnament si scuen passá un test 
atitudinál une vore seletif e dopo frecuentá un cors che al e dividút 
in modui e che al dure plui di novante dis sparnicáts dilunc vie di 
doi agns e cun provis diviersis di esams finäi. 

E je propit la mé presince tant che Conseir tal Consei Diretif e 
Comissari te Comission di esam che mi à dât la pussibilitát di 
proponi di meti dentri tai modui di formazion un modul specific par 
acompagná lis Personis Diviersamentri Abilis. 

Di fat, cheste propueste, fate buine a la unanimitát dal Diretif, 
nus à permetüt di inviá une colaborazion, prin cul Anffas di Tumiec 
e dopo cun diviersis Societáts Sportivis che si dedichin a chestis 
personis. 

In gracie di dut chest il nestri Coleg al pues vantási di vé puartát 
il Friül Vignesie Julie a jessi une des Regjons a la avanguardie tal 
insegnament dal schi a lis Personis Diviersamentri Abilis, sedi 
Fisichis sedi Mentáls. Di fat il numar di mestris specializáts sparnicáts 
in dutis lis scuelis regjonáls al è zaromai rivát a 50 mestris e ducj 
distribuits a pár ancje tes diviersis dissiplinis. 

Cualchidun, come cui che al scrif culi, al cuvierg, al moment, 
posizions di fonde sedi a nivel Nazionál che Internazionál che nus 


permetin di dâ une grande visibilitát al Coleç e a dutis lis 
associazions che si dedichin a chescj problemis e il vantag che i 
nestris zovins a ricevin al è clár a ducj. Di fat, ben cuatri tra i atletis 
notáts tes nestris societáts a fasin part de Rapresentative Nazionál, 
che tal 2011 e jere formade di dis elements. 

Ale stát pussibil rivà a ducj chescj risultáts in gracie di une 
colaborazion reciproche cu la Region Friúl Vignesie Julie, che e 
finanzie i cors di formazion, de PROMO.TUR, che ur permet a ducj 
i nestris atletis di doprá sore nuie i implants par tornâ sà; e ancje in 
gracie de Provincie di Udin, dai Comuns, des A.S.L., des Scuelis di 
schi, des Societáts Sportivis, des Fameis e dai Volontaris che cun 
tante dedizion e entusiasim a stan daür a chescj fruts. 

Jo o crót di podé di che al è ancje in gracie di chestis atenzions 
che une societát e pues tignisi evolude. 


ASSOCIAZIONE MAESTRI DI SCI ITALIANI 
Via Zoletti n? 11 - 33100 Udine 

tel./fax +39 0432 204142 

E-mail: info@amsi.fog.it 


Il petiròs 


di Roberto G. Colussi 


Di unvier 

a serpi la vigna, 

un püc pi in là di me, 

par a bas 

tai stecs da li' vis pena taiàs 
a si poia sempri un petirós... 


Sensa cuel, 

cul bavarin ros, 

man man 

ch'i vai indevant a taiá 

a mi ven devour a saltüs 
sensa svualá... 


Eala sera 

cuant che a ven four la luna 
asi intabarea 

cul so capotut di pluma... 


Al ciata il bàs di un pic Encia jo, 
e al sta li dentri co al va a mont il soreli 
dut ingrisignit... i sciampi via. 


E intant ch'i mi scialdi 
vissin la stua, lu pensi. 


E mi mancia 
la só compagnia! 


Furlan di Ciasarsa 


La piste: 


di Lucia Toscano 


La emozion di tornâ a meti sà pai pits i schis dopo un an, cuant 
che no tu ti impensis nancje par dongje ce che al vil dî e no tu sas 
cemát fà par torná a là, al è il prin pinsir che ti ven intal cjáf cuant 
che tu stás par fâ la prime rive in jà de setemane blancje. Ma ve, o 
sin pronts, jo e gno pari, mé mari, Laura, Michele, agne Franca, barbe 
Andrea, ducj in file e... no! Jo no rivi! E je come se e fos la prime 
volte, o soi daür a fâ une robe di mats, für dal normál. Ma, dal rest, 
no pues mighe stá dut il di ferme chi, e alore... vie!? O stoi lant cui 
schís! E nol sucét nuie, propit nuie! O voi cence fastidis, ce che o 
provavi prime nol è plui, no mi visi nancje, cumó o soi cuiete, calme 
e sigure: al è facil e mi fás ridi! E po dopo nol è tant für dal normál! 

Dome cumo o sai di vé za doprát i schîs: mi visi dal aiar che ti 
rive su pe muse e al fás brusâ i voi. Mi visi che di solit o cjantavi su 
lis pistis e, alore, mi dreci un ticut e o tachi a cjantá il gno ritornel: 
cumò no pensi plui ai schis, ma o cjali ator par torná a usámi a la 
mont in Invier: cheste e je la mé piste preferide! Cheste corse cussi 
biele e sta par fini, o voi un tic plui planc, par che no finissi subit, ma, 
planc o di presse, il timp al passe e o rivin li de machine: jo o soi un 
póc sturnide, sedi pe strachece sedi parce che mi somee di jessimi 
insumiade di un altri mont e di jessimi sveade dut intun colp intal 
mont di vué. 





1 Chest toc al e gjavät für di II libro di Alice di Alice Sturiale, ed. Rizzoli, 1997. 
? Alice, ancje se e je suntune carocele, e rive a là in pits cui siei schis. So pari 
le ten sù pe vite e le fas sbrissá tal miec dai siei schís. 


Prin dal an 2009 


di Marisa Mauro 


Fraide 

la néf e cole a grops 

dai arbui pleáts, stracs, 

che tal cidinór dal di al pár ch'a vain. 


Il blancór 

di cheste gnot nuvice 

vué al é dut un pastic 

di olmis cence ordin e slichignotis. 


E l'an gnûf 

tant che un sium lisimát 

al dismaghe cumo i siei dis 

che nó si iludin plui biei dai passáts. 


Tresemanis 


di Alan Brusini 


Valentine, brave insegnante di talian, e veve ché di fevelá par 


furlan ancje tai Conseis di scuele. Nome che invezit di di pa la cuâl 
e usave il talian per cui. E cheste robe si le sintive dispès: per cui di 
ca, per cui di là. Fintremai che i ai dite: “Viöt Valentine che i cái par 


furlan a son dute une altre robe...” 


Une storie di pais 


di Renato Zussino 


Lis fiestis di Nadâl a son passadis di pôc e chel al è il moment 
dal an dulà che ducj si sintin plui bogns e ducj a fasaressin alc di ben 
par chei altris. E cuant che o pensi a cheste robe mi ven tal cjâf un 
fat che o ai sintât a contâ plui di une volte. 

Une di al ven a clamâ il vecjo miedi Picco (Bepi) un di Cergneu 
che al veve un frut che al steve une vore mâl. Al che, il miedi al e lát 
sà di corse, al à visitát il frut e al à dite: "E je palmunite!” e, stant che 
e jere puare int, ur à dät ancje lis midisinis. E dopo ur à dite: “Jo o 
voi a visitá a Mondiprát, miercus che al ven: se il frut nol sta miór mi 
clamais prin, se di no mi fermi jo, miercus prossim". 

Lis zornadis a son passadis cence che nissun al vedi clamát e 
cussi il miercus dopo il miedi si è fermât a viodi cemüt che al steve 
il frut. Jentrát in case al à cjatät ducj che a vaivin come disperáts: 
“Ce isal sucedüt, alc al frut?”. "No" i an dite “Il frut al sta ben, chel 
che al sta mál al è il purcit". "Po ben, clamait il veterinari!". "No vin 
bécs par paiälu. No podaressial, lui dotór, dai un cuc ancje al purcit?". 
“Chel al è lavór di veterinari, no gno". Ma ducj lu cjalavin cu lis 
lagrimis tai voi, sperant di cunvincilu. Cussì no i è restát altri che 
viodi il purcit e sentenziá di gnúf: “Al à la palmunite ancje chel!”. Ur 
à dát une altre dose di midisinis e al è partit par Mondiprát. 

Dut al è finit, fint che a miec Zenâr si e presentát chel di Cergneu, 
cuntun salam e une luianie pal miedi che ur veve salvát il purcit, ma 
soredut al veve salvât lór de fan che, cence chel purcit, a varessin 
patide par dut l'Unvier. 


Batisims 


di Valerio Comuzzi 


“Cuissa cui che a batiin vué, che lis cjampanis a sunin cussi a 
lunc...”. 

Cetantis voltis Santine mi aie ripetude cheste frase achi? E no 
nome jé, ancje altris femenutis che a vignivin a cjata la agne e che 
subit dopo a zontavin: “Tu tu as di lâ predi...”. Eh si, jo! Par lor la 
conclusion no podeve jessi diferente, lis cjampanis no podevin vé 
sunat tant a lunc dibant, cence un parce, cence un intindiment. 

Al jere il 5 di Setembar dal 1949, un lunis, la di che mi batiarin. 
Jo mi soi imagjinade dopo la sene, dopo che di grandut o vevi podút 
viodi altris batisims: insom la glesie, pluitost scure, che no jere usance 
di impiá lis lús se propit no si scugnive, il plevan al riceveve il frut 
puartát dai gjenitórs, compagnát dai santui e di cualchi parint, plui 
il muini, un zago, cualchi volte doi, e cualchi altri frut vignüt a 
curiosa. 

Come dutis lis cerimoniis religjosis, ancje il batisim al veve un ce 
di biel, cui siei diviers moments e significáts: il vueli che ti da fuarce, 
la lüs dal ceri di Pasche, il vistidut blanc, la aghe... Par nó canais la 
curiositát e jere ché di savé il non dal picul e se al durmive o al vaive 
intant che il predi i bagnave il cjavut. E jere simpri curiose e 
simpatiche ché part de liturgjie li che si rinunziave al diaul, aes sós 
oparis e a tutte le sue pompe. Ce che a fossin chestis pompe no lu savevi 
e no lu sai nancjemó vué, cussi che mi ven di pensá a cetantis voltis 
che jo, cence savé, o ai rinunziát: cuissà! 


Möcnost od Ziwjosti 


di Luigia Negro 


Mu mócnosti od Ziwjosti tu-w itë o i, mu dobrute tu-w itë rokè, 
mu vasaja tu-w baside: "Tutto ok”. 

Isó to jë bilo itó ki pravala Maria Negro, ki na dila tu-w nin 
albergo tu-w Uminé, ko na jé vidla ano poznola taa mlodaa sino 
Oscar Pistorius, ki an bil la en tu-w tamo albergo. 

To so ne valike ré i, ne re i ki ni zdilajo si müslit. Ano misljanjé re 
nejve nate mlode ano da mu móré je nawü it isi mlodi sin ziz njaa 
vito. 

Oscar Pistorius jë se nosinel 22 dni novembarja léta 1986 tu-w 
Pretorji tu-w Sudafriki. An jë se noSinel ki an ni mël zdravi noü ano 
zawòjo isaa ko an jé mël kój denest lit ni so morali mu spilit obadvi 
noé. 

Pa iisó to ni bilo lesko isi sin an délel Sport: nejprid rugby ano 
pallavolo po itin an jë pó ël tiket. 

Po wsimo svéto ni a znojo zajtó ki ko an ti ë an dopara dvi Sini 
skriwjane, ki ni jin ra éjo, da “Cheetah flex feet". Te pyrve an jë si je 
naredil som. 

Litos Oscar Pistorius an se para awa tu-w Uminé ano 19 dnuw 
zazaladórja tu-w Lignono an jë tikel Stiri stu metrinow tu-w 45707. 
Ziz isin an jë si zaslüsil pot za mondiali ki bojo tu-w Korei rüdi litos. 

An jé barel za morét tiket ziz itémi ki majo nóe. Nejprid ni so mu 
rakly da to na móré byt zajtó ki ziz Sini an doriwa tiket bujSé nikòj iti 
ziz noomi. Nejzad pa ni so mu rakly, da an smi tiket ziz njimin. 

„Si vidla ano si mola poznet Oscarja Pistoriusa ZaZaladórja litos 
ko an jé bil tu-w albergo tu ki ja dilen — nin pravi Maria Negro. Ta 
pyrwa imprisjun to jë bila ita da si méla ta-prad o mi naa lovéka 
karjé vésalaa, karjé Zivaa. Zo-me to jé bilo tej vidét wso mó nost od 
Ziwjosti. 

Si dorivala mu ra yt kôj ne par basid, zajtó ki na wmin romonyt 
po inglé3ki. Ko si mu 3la blizo ano si ja suludala an jé me jel ta njamo 


tebej mosamo rüdi se znoli. Ko si mu rakla da zo-me an kaZé wso 
mô nost od Ziwjosti an jë mi rékel da „Thank you”. Si a barala ito 
re wse prow ano an jë mi rëkel "Tutto ok!” 

Vidét isaa sino ano ot ise baside to jë bila na valika ri : un ki an 
jë itako da an ti di “Tutto ok!" to dajé karjé kurazi. 

Ti furlonski délawci, ki dilajo ziz mlu ni so rakly od njaa da: “Al 
e tant ninin!” 

To jë den sin, ki an ma ta-znutra no valiko far o ano i an dorivel 
dojtyt ito ki an jë to jë zajtó ki an dila karjé za dorivet dosé itó ki an 
misli prow dosé . To jë den sin ki an móré nawi it karjé wse nes. An 
jé karjé pobözen, to jé den smilni ano an se na kazé. To jé dan 
prisyr ni. Ko an se smijé an ti dajé karjé far e. 

Wsa njaa vita to jë den ezimpli za wse nes. 


Resian 


La Fuarce de vite 


di Luigia Negro 


Cetante fuarce in ché cjalade, cetante fraternitát in chel abrac, 
cetante gjonde di vivi in chel “tutto ok!". 

Chestis a son stadis lis impressions plui fuartis che e à vivút siore 
Maria Negro, che e lavore intun esercizi public dal glemonés, intant 
dai incuintris cul atlete sudafrican Oscar Pistorius, ospit di chel albierc. 

Impressions fuartis, che a fasin pensá sore. E il pinsir al va 
massime ai zovins e a trop che chest zovin al pues jessi di esempli 
par lór. 

Oscar Pistorius al e nassút ai 22 di Novembar dal 1986 a Pretoria 
in Sudafriche cuntune malformazion gráf tai pits, malformazion che 


e puartarà, tai agns seguitífs, a un intervent di amputazion di dutis 
dôs lis gjambis. 

A dispiet di chestis dificoltâts Oscar al fâs sport, prime rugby e 
bale a svol e dopo al passe a la atletiche. 

Oscar Pistorius al è deventât innomenât tal mont par vie che al 
cor in gracie des protesis clamadis "Cheetah flex feet”. Lis primis 
protesis ses fâs di bessôl. 

Dal 2011 Oscar Pistorius si alene a Glemone e, a Lignan, ai 19 di 
Lui al à fat il timp di 45” 07 (400 m) che i à permetüt di cjapâ part ai 
Mondiâi in Coree tal 2011. 

Al à lotât une vore par podê cori e confrontâsi cui normodotâts. 
Sul imprin cheste sô domande i è stade refudade parcè che si crodeve 
che lis protesis a podessin favorilu. Cheste decision però e je stade 
mudade, che nol é trop, cu la aprovazion de bande dai sorestants a 
fâ partecipá Pistorius a lis garis cui normodotáts. 

^O ai vút la ocasion di incuintrá Oscar Pistorius il més di Lui 
2011 cuant che al è stát ospit tal nestri albierc - nus conte siore Marie 
-. La prime impression che o ai vude e je stade ché di vé denant di 
me une persone cetant solár e cetant vivarose. Par me e trasmeteve 
dute la fuarce de vite. 

O ai podút scambiá dome cualchi peraule, parce che no sai 
l'inglés. Cuant che i soi lade dongje e lu ai saludát, lui mi à abracade 
come se si cognossessin di simpri. Cuant che i ai dit che par me al 
esprimeve dute la fuarce de vite, mi à capide e mi à rispuindút: 
“Thank you". I ai domandát se al lave dut ben e lui mi à rispuindút: 
"Tutto ok!". 

Denant di dut chest si reste pardabon une vore impressionáts: lui 
che ti dis “Tutto ok!" cuntune tal fuarce positive che ti jemple il cür! 

I miei coleghis furlans mi àn dit di lui: “Al è tant ninin!” 

Un zovin cuntune grande fuarce interiór e, se al è rivát dulà che 
al è, al è ancje in gracie de só determinazion. Un zovin che al podares 
insegná cetant a ducj nó. Al è une persone cetant educade, semplice 
e riservade. Al è une persone di grande bontát. Cuant che al fás bocje 
di ridi al trasmet tante fuarce interiór, tante energjie positive. 

Dute la só esperience di vite e je un grant esempli par ducj nó". 


La sinceritât 


di Rosella Fabris 


Al era da un pâr di agns ca Toni al coreva a morosâ four di païs. Una 
di la sô murosa a i à dit ca par meti la cotola, a doveva empirâ un 
fermalio dal baton a la buseta. Ben, ben al à dit Toni, i soi ancja stuf da 
cori, miei cussi. 

Il biel al tacava adès!... Al era da gi dal predi a fâ le carte, e a si 
doveva jessi sinceirs. Il pecját al meretava castigu, il castigu al era 
maridási sul cricá dal di, e cenga dansa a campanon. "Come vino da 
fâ?” a dis la nuvica “Votu ch'i tasini?... Sotu mata!” al dis Toni "A na si 
à ben!”. A’nd era stats inmó furbus, ma dopo gent e predi a vevin fat 
i cons sul batiâ e cussi al era stát un scorno par dut il país. “Gin, gin" al 
à dit Toni “In cualchi manera i fasarin!”. 

Cuant ca son státs devant dal predi a vevin un nin di trimarola, a 
era dura a tacá il discors. Intant il predi al discoreva da le carte, da la 
dutrina, dal bon comportament, dal rispiet infra i nuvis e da la prola. In 
dut chestu lunc discors al à sempri guardát la nuviça. Un biel moment 
al si è fermât e al a dit: "Mah... mi pare... mi pare..." eil nuvic, ca nal 
spetava altri, al à rispundút: "Eh... siór plevan, no mi pare... si vede". 


Furlan di Top 

S.te Brigjide di Irlande Badesse 
La Madone Cereole 

S. Blâs Vescul 

S. Gjilbert Abât 

S.te Aghite Vergjine 

S.ts Martars Gjiaponês 

S. Ricart Re de Ingletiere 

S. Jaroni Emiliani Predi 

S.te Polonie Vergjine 

S.te Scolastiche Vergjine 

La Madone di Lourdes 

S.te Lalie Martare 

S. Anselm di Nonantole e S.te Foscje 
S.Valantin Martar 

S. Faustin Vescul 

S.te Juliane Vergjine 

S.ts Martars di Cuncuardie 

S. Simeon Vescul 

S. Conrât Eremit 

S.te Dele Badesse 

S.te Eleonore Regjine 

Catidre di S. Pieri La Cinise 

S. Livi Martar 

S. Sergjo di Cesaree Martar 

S. Cesari Martar 

S. Sandri di Alessandrie Vescul 1 di Coresime 
S. Gabriel da la Dolorade 

S. Roman Abát 

S. Just Martar 








Alessandro Puntil al è nassüt a 
Tumieç ai 18 di Jugn dal 1972 e al è a stâ 
a Pesariis di Prât in Cjargne. Si è svicinât 
pe prime volte a la pratiche dal schi di font 
cuant che al lave ae scuele elementâr e si 
pues di che i è plasát subit. Dopo, par 
diviers motifs, a son passáts un pócs di 
agns cence che Alessandro si dedicàs in 
mát costant a chest sport. Chest almancul 
fin cuant che al è jentrát a fà part de 
Carnia Special Team Onlus di Tumiec dulà 
che dongje dal scht di font al à vút la 
pussibilitát di tacá ancje a nadá. Dal 2003 
inca Alessandro al a scomengát a 
partecipá a lis garis regjonáls e nazionáls 
di schi nordic rivant a otigni risultáts 
strabogns. Tal 2005 al e stát clamât dal 
Special Olympics a cjapâ part, te 
dissipline dal schi nordic, ai Zücs Mondiái 
Invernái Special Olympics che a vignivin 
fats a Nagano in Gjapon. In cheste 
competizion cussi impuartante, al à vincüt 
une medaie di aur te stafete dai oms 4x1 
km e al è rivât cuint e sest tes garis 
individuáls di schi nordic rispetivementri 
di un e tré chilometris. Dopo di cheste 
vitorie impuartante, cuant che al è tornát 
a cjase ducj i siei paisans, dutune cu la 
Aministrazion Comunál, il Panathlon 
Club Alt Friül e il Rotary Club che i an dät 
ducj un ricognossiment, i àn fat une 
grande fieste pai risultáts otignüts. 

Di là di chei che a son státs i risultáts, 
al reste dal sigür il ricuart di une 
esperience straordenarie che e à vât un 

Alessandro Puntil 





grant contribút pe cressite di Alessandro ancje par chel che al inten 
une sigurece plui grande tes sós capacitáts, massime cuant che al è 
vignüt a cjatäsi intun País cun usancis e tradizions cetant diferentis 
des nestris e al à scugnút condividi la trasfierte cun int che nol 
cognosseve. 

In merit al nadá, invezit, culi lis robis a son diferentis rispiet al 
schiâ par vie che Alessandro al à scugnüt superá la grande póre che 
al veve di jentrá in aghe. Si pues di che cul lâ dal timp e cun tante 
pazience ancje de bande dai alenadórs, al é rivát adore a vé plui 
sigurece e mancul póre; tant al e vér che al à ancje cjapát part a 
cualchi gare regjonál che i à dät tante sodisfazion. 

Infin, un altri sport, no mancul impuartant di chei altris doi, che al 
fas Alessandro al è chel di cjaminä. Ogni di, di fat, cualsisei al sedi il 
timp, lui si fás lungjis cjaminadis pes stradis dulintor di Pesariis. Chest 
i permet cussi di no rusini lis gjambis, come che i plás di spes a lui, e 
di jessi in forme par cuant che a scomencin i alenaments di schi. 


Carnia Special Team Onlus 


La Associazion Sportive Diletantistiche Carnia Special Team 
Onlus e je une societât sportive par personis diviersamentri abilis 
che si zove de colaborazion de Anffas (Associazion Nazionâl Fameis 
di personis cun disabilitât inteletive e/o relazionâl) di Tumieç. La 
associazion e je stade fondade tal 2001 di un grop di gjenitôrs di 
zovins disabii, convints che la pratiche sportive e fos un element di 
grant valór pe vite dai lôr fis. La finalitât di fonde de associazion, di 
fat, e je la promozion dal sport come miec par prudelá la cressite 
personál, la autonomie e la integrazion des personis cun disabilitát. 
Par rivá a realizá chescj obietifs a son pussibii doi percors: un 
agonistic e un promozionál. Il nivel agonistic al permet ai atletis che 
a àn voie e capacitát di misurási in garis di nadâ, di schi e di balis, di 
cjapâ part a garis dal C.I.P/F.I.S.D.I.R.. Il nivel promozionál, invezit, 
al à la finalitát di sviciná al sport chés personis che no lu pratichin, 
parce che fà sport e fà part di un grup al jude a cressi e a madressi 
(abilitáts emotivis e sociáls), al infuarcis lis propriis capacitáts, al da 
sigurece e al disvilupe la autonomie. 

Aromai di diviers agns incà la Aziende pai Servizis Sanitaris Alt 
Friùl, distret n. 2, e da in mans a la Carnia Special Team lis ativitáts 
dal nadá, dal schi, de ecuitazion e dal zúc des balis che a son 
indrecadis ai zovins disabii de Cjargne e dal Glemonas. Chescj cors 
a àn podát jessi fats in gracie dal progjet concuardát cu la Aziende 
Sanitarie e a son státs finanziáts de Assemblee dai Sindics de Cjargne 
e des fameis. Il prin comun che al à viert la strade a cheste iniziative 
al è stát par tancj agns chel di Tumieç; invezit, la Promotur, cun 
grande sensibilitát, e à metüt a disposizion sore nuie i skipass par 
dute la durade dal cors di schi. 

In cheste maniere i zovins disabii a vegnin metüts tes cundizions 
di podé cjapá part al program Special Olympics cun zúcs invernái e 
estífs, di nivel regjonál, nazionál e internazionál. I Zúcs Special 
Olympics a vegnin duncje vivüts come moment di gratificazion, 


divertiment e gjonde; moment chest che al à di jessi vivüt insieme 
cu lis fameis, i amis e i sostenidôrs. 

Cun di plui e je previodude la partecipazion dai atletis a incuintris 
cu lis istituzions locâls, lis scuelis e lis societâts sportivis, parcè che 
la lôr preparazion no si ferme al alenament e ae competizion, ma e 
ponte ancje ae formazion par podê cuvierzi incarghis uficiâls tant 
che arbitris, tecnics o ben volontaris. 

Par cumò i atletis iscrits a la Carnia Special Team Onlus a son 53 
e a vegnin massime de Cjargne e dal Glemonàs. 


CARNIA SPECIAL TEAM ONLUS 
Associazione Sportiva Dilettantistica per Disabili 
Via Matteotti, 19/g - 33028 Tolmezzo (Ud) 
Tel./fax 0433 2610 - Cell. 333 4597235 

E-mail: erik.marchetti@tin.it 

Sant Blás 


di Dorina Maria Minisini 


O soi cressude a Maseries, un piçul país de planure furlane, póc 
lontan di Sant Denêl. Un paisut cuasi taponât dai morârs e dai 
boscuts in mieç da la campagne, un païs plen di pâs, cence trafic e 
cence confusion, un di chei pais che in di di vuê ur plasin tant a chei 
che a vivin in citát. Cuant che o jeri zovine, mi someave masse cuiet, 
masse cidin, masse lontan des discotechis, dai cines, des buteghis... 

L'unic moment che il país si scjassave un póc al jere ai prins di 
Fevrâr, pe fieste di Sant Blás, il patron di Maseries, che sui lunaris al 
è ricuardát ai 3 di Fevrâr. Di frute, in ocasion de fieste, a rivavin tal 
pais fintremai compagniis di torzeons cu lis caravanis e lis gjostris. 
Par cualchi an a dilunc a son státs ancje i autoscontros, no dome la 
gjostre cu lis cjadenis, ché che si sburtisi par ciri di cjapà une code 
picjade e vinci un zir cence paiálu. Za daspo lis fiestis di Nadal, nó 
fruts o tacavin a spietà l'event. Mi contin che tai agns Cuarante, 
Cincuante la fieste religjose si le faseve te zornade che e colave, ven 
a stài, se ai 3 di Fevrâr al jere di lunis, di lunis e jere la Messe cjantade, 
la procession e vie indenant. Chest al jere pussibil parcé che inta chei 
agns il més di Fevrâr no jerin tancj lavórs di podé fà, stant che cuasi 
dute la int che no jere pal mont e lavorave la campagne e e podeve 
fâ fieste ancje vie pe setemane. Cun di plui, vie pal Invier, a tornavin 
cjase ancje chei che a jerin a vore für de Italie. La fieste e durave tré 
dis a dilunc e a partecipavin ducj chei dal pais e no dome. Dopo vé 
preát e mangját cu la parintát, si cjatavisi te ostarie di Marie a bevi 
tais e a mangjâ bagjigjis. Cualchi aventór si fermave ancje a durmi 
tal plan disore, magari dome tal coridór des cjamaris, par torná a 
scomencá tal indoman. Si conte ancje che, fin cualchi an indatr, 
mancul di dis dut cás, chei di Cjarpát ai 3 di Fevrâr, sot sere, dopo 
dal lavór se il 3 al colave vie pe setemane, a rivavin cul salam te 
sachete. Jentráts te ostarie, a tacavin a ordená di bevi e cuant che al 
rivave il bocál a tiravin für salam, curtis e taulir par suiá un póc il vin 


cun alc di mangjâ. No che no 'nt fos di comprâ, ma par rispietâ une 
tradizion di chei timps, cuant che lis sachetis no jerin masse plenis 
di bêçs. Tai agns Setante invezit si veve za spostade la fieste inte 
sabide, par permeti a chei che a lavoravin sot paron di podê jessi 
presints pe ocasion. In efiet, in chê volte, plui di cualchidun al veve 
tacât a lavorâ tes fabrichis o tai uficis. Nô fruts no lavin nancje a 
scuele. Ducj a messe, une messe cjantade cun tant di mestri a sunâ 
l'armonic e il coro che al veve fat provis par un més a dilunc. 
Dopomisdi duc a gjespui e po in procession, cul Sant su la schene 
(e chei che lu àn puartát a disin che nol jere tant lizér) e cinc o sis 
fantats o oms ancje cui standarts e il coro a cjantá par rindi plui 
solene la cerimonie. Cualchi an e je stade ancje la bande. Fotos vecjis, 
picjadis te sale dal asilo, a documentin l'aveniment. Finide la fieste 
religjose, la mularie, dute contente, e coreve a fà fieste su la gjostre, 
a comprá gjugjulis li di Fiorello che, cuetant (stant che al veve ruvinát 
un pit di frut), al veve ben sistemát il so bancut di vendidór ambulant 
dongje de ostarie. Lui al à continuát a vigni a indolci la fieste fin che 
la salât jal à permetút. Lis feminis a vevin un grant cefá, parce che si 
usave a clamá i parincj a gustá. Dai país dongje, la int e vignive a fási 
benedi il cuel cun dós cjandelis leadis insiemi di un nastri ros. Si lei 
sui libris che Sant Blâs al è stát vescul di Sebaste in Armenie e che al 
à salvát un frut che al veve plantade tal cuel une scaie di pes. Tant 
che tancj cristians dai siei timps, al € muart decapitát dopo che lu 
vevin torturát gjavantji la piel cul pietin par garzá la lane des pioris. 
La statue che lu rapresente nus al mostre vistút di vescul apont, 
cuntun frut dongje, che o vin simpri clamát Sant Blasut e cul baston 
di vescul intune man e inta ché altre il pietin dal so martiri. 

Finide la sabide si continuave la fieste te domenie. Un brut an, 
che no savarès a dí cuál, ma sà par jà al sarà stát l'Otantecuatri, 
Otantecinc, lis gjostris no son plui tornadis e nó fruts o sin restáts 
un grum mál, nus pareve che no fos nancje plui fieste. Cussi o vin 
cjapade la mende di partí cu lis machinis e là a bevi alc di cualchi 
bande. O vevin dai cuindis ai vincj agns e o stevin ducj su tré, cuatri 
machinis, il país al è piçul. Si partive dopo procession, dopo sei státs 
cualchi mieze ore a mangjâ bagjigjis e mandarins te canoniche, li che 


cualchi ore prime si jerin fermâts a gustâ siet, vot predis. Si, parcè 
che, stant che come che o ai za dit, la fieste grande si le faseve te 
sabide, il predi al invidave pe ocasion ducj i predis dal dulintor par 
che a vignissin a celebrâ insiemi cun lui la messe pal Sant. E vignive 
paiade une coghe di profession che e preparave, intant di messe, il 
gustá par ducj i predis e pai fabricîrs che a jerin lis autoritáts di cumo. 
E tal dopomisdi dute la popolazion si strenzeve in canoniche par stá 
un moment insiemi a babá, a ridi, a intoná cualchi vilote. Cul là dal 
timp e fintremai za fa cinc, sis agns, cheste tradizion de coghe e di 
cjatâsi dopo gjespui si le veve dome spostade de canoniche inte sale 
dal asilo, dopo che cheste e jere stade ristruturade cul jutori manuál 
dai paisans. Li al jere plui puest e la int e steve mancul strete. Se o 
torni indaür cul pinsir, mi somee ancjemo di vivi la passion e 
l'agjitazion che nus compagnave tal spietá la fieste, il divertiment di 
cori su ché gjostre tal frét dal Invier che nissun di nó al sintive e la 
delusion che o vin vude cuant che no son plui tornáts i gjostrárs. E 
trops agns a dilunc che o vin sumiát cui voi vierts ducj insiemi fra 
mularie di organizá une sagre di chés veris, une fieste tant che chés 
che si fasin vie pal Istát. Ma e jere une robe masse complicade di 
realizá pe mularie di vincj agns, soredut parce che ai 3 di Fevrâr o li 
ator al e simpri masse frét par fà fieste difür. Po ben, no lu crodarés, 
ma tal an 2006 a Maseries o vin vude la prime edizion de Sagre di 
Sant Blâs, cun tant di manifest che, par rispietà la tradizion religjose, 
al mostre la nestre gleseute, cul tendon riscjaldát, e ce ben ancje, 
cuntun complés diferent ogni sere par che la int e bali, cun moments 
dedicáts ai fruts te domenie, cun tantis buinis robis di mangjá e cu 
la estrazion de lotarie par fâ incrosá i déts cu la sperance di vinci alc 
e di no vé zuiát par nuie. Ducj chei che a puedin a dan une man. I 
oms a tachin cuasi un més prime par montâ il capanon, che al ven 
fat suntun teren comunál dongje de glesie. Par tiere a metin une biele 
moquet verde che e jude a fâ sta i pits cjalts e che ti da la impression, 
cuant che tu jentris, di sei rivat tun salot; a an costruit un bancon che 
si lu smonte tant che la piste di bal, dut in len. Il tierg o cuart an de 
fieste e je stade realizade une cusine che e je alc e ce: un lavandin, 
plans di lavór, un puest par fà boli la aghe pai gnocs cu la cuince di 





cjar o di cjavrül, trè fics par cuei il salam te civole, dós bielis gridelis 
pe polente e pes bistechis e vie indenant. Ma nol baste, für de cusine 
si prepare ancje mignestron cul vuardi, bruade e muset, salam e 
formadi e gulash. Par sierá in bielece, sorbet, tortis, cafe e 
naturalmentri ce bevi... No us parial che al basti? Cun di plui, la int 
a dis che e mangje ben, che e sta tal cjalt e si ricuarde dai timps 
passáts. Lis feminis no preparin plui il gustá pai parincj a cjase, stant 
che cuasi dutis a dan une man te fieste e cussi la parintát e ven a 
mangjá te sagre. Ma no stait a pensá che o vedin bandonade la 
tradizion. Al prin puest la Messe Grande te sabide aes undis di 
buinore e dopo di misdi la procession cul Sant, che no si lu puarte 
plui in spale, ma o vin fat sà un biel barel dut ben furnit, al pas cui 
timps e pe contentece di chei cuatri che a vevin di puartálu su la 
schene. A vegnin simpri cuatri, cinc predis a funzioná e dopo a son 
ducj invidáts a gustâ tal capanon insiemi cul sindic, che di un pâr di 
agns incà al é di Maseries, ai fabricirs e al president de Associazion 
par Maseries. La persone cumo in cjarie e à sà par jà la mé etát. O 
levin ator insiemi te sabide dopomisdi de fieste di Sant Blás, cuant 
che no jerin plui lis gjostris e al e stát di zovin insü un di chei che 
plui a àn sburtát par realizá la sagre. Bisugne dai merit, tropis voltis 
no lu vino sintút a di: “Ma no vino...? Ma no podaressino...?” 

Ricuardaitsi duncje: l'an cu ven, ai prins di Fevrár, us spietin a 
Maseries, a fà fieste cun nô. Si tache te joibe e si finis te domenie... 
Us promet che o tornarés cjase contents di vé scuviert un cjanton di 
Friùl e lis sòs tradizions. E ai miei paisans ur dis di tigni dûr, di no 
stracási, che al è masse biel stá insiemi in ligrie e tigni in pits ce che 
i vons nus àn lassát. 


An un cour li ciasis 


di Giacomo Vit 


Àn un cour li' ciasis, un sanc 
ch'al tuca sot i madons 

ch'a somein fers e freis. 

E se a ghi cola intal ciàf 

dai cops la prima neif, 

a si recuardin li' viartis 
cuant che li’ sisilis a fasevin sà 
un nit di froscs e siuns... 

Àn vui li' ciasis, e la lus 
justa par vuardá li’ stagions 
passá in purcission 

tal curtil dal Mont. 

Tu poiti sigür tan chei vuos 
di timp e nons, ancia cuant 
ch'al trimara il siel... 


Furlan di Bagnarola 


Tresemanis 


di Alan Brusini 


O vevi scrit su di un libret di un frut che lis robis a levin ben e 
che il ragazzo nella classe è trainante. Lete la robe, so pari mi capite a 
scuele e mi dis: “Ce volevial di Lui cun chel trainante, che gno fi al è 
un mus?”. 


MÓ none e la confession 


di Anna Mattighello 


Mé puare none e jere nassude te code di un rosari di disevot 
fradis e súrs, tant che ben dispés ancje jê si ingredeave intal tigni i 
conts di trops che a jerin, prime, di trops che a jerin vanzáts, di un 
ciert moment indenant, e di cun ce nons di batisim lór pari e mari a 
vevin insedade dute la batarie. Par un biel toc de só vite e veve 
scugnüt messedá intor di une miserie grame e cjane, di mát che 
cuant, finalmentri, e veve podút mola il pinsir di cjata un braç di stecs 
di ardi inte stue, o di rivà a scuedi une grampe di farine par meti sü 
une polente a mé mari e a gno barbe, e veve tacát a rumiá dome di 
malatiis, ospedái, muart e disgraciis. E bacile vué, file doman, ducj i 
mai ei malans di chest mont i jerin corúts dongje pardabon, zontáts, 
juste par no scurtái la colezion, cuntun esauriment gnervós cul sclop. 
A di il vér, nol é che e fos stade masse displasude di jessi un fregul 
dirocade, parce che pene che e nasave peste di cualchi atentát ae sô 
pás e e veve voie di sghindá la rogne, e tirave für la scuse des sós 
magagnis e nus blestemave: “O vie! Mucaitle! No savéso che o ai la 
tele?". Dulà che "tele" e sarès stade la sô elaborazion personál de 
peraule arteriosclerosi. 

I deve fastidi dut. Socombi canaie di cualsisei piture, lungjece, 
largjece, etát. Socombi musis forestis ator par cjase. Socombi cristians 
che i tabaiassin e i confusionassin il cerviel. Socombi in gjenar. E 
intrigási. E impacási. Di lune drete, nus berlave: “O vie! Tacait il 
cjossul e piaitmi la cassete di Ìnglis!”. E jà, a manete, cu lis 
cjanconetis dal Julio Iglesias. Di lune ledrose, come drete, dal rest, si 
stropave inte cjamare di jet a intosseási e a brustuli spagnolets fetents 
piés che une sassine. No i smecave pic di cjaminá, si che e steve 
sentade suntune cjadree insom de taule dal gustâ di un scür a chel 
altri, in Invier a gugjá maions o cjalcutons e a fissa il lunari picját tal 
máúr o púr la television, in Istát, cuant che la puarte de cusine e 
restave spalancade, e ancje ché dal ingrés, a gjoldi di lontan un 


cuadrelut di zardin inneât di soreli, i passarins che si poiavin su lis 
ramacis dai morârs, la int de stradute che e passave in sà e in jà, daür 
de ringhiere blancje. E tant i bastave. E tant le faseve contente. 

Le ai cognossude che e jere une femenute suiade e picinine come 
une favite, che e varà pesât si e no vincj chilos cui stafets parie, 
cuntune cosse di cjavei grís, grues, ruspiôs e saetâts che jê e tentave 
di regolá a mieç di un cerclut di vilút neri, ma che a someavin istès 
petenâts mo cu la metraie, mo cui bots. Plene di svant, di chel sbuf 
di frusin nus spleave la divignince contant di jessi une strie nassude 
di une famee di zingars in parintât drete cu la regjine dal Montneri, 
e cundut che jo no savarès rindi reson di un tâl miscliç, par cont gno 
la facende e po sei gjenuine. Di zovine, di fat, i jere tocjât di lâ a stâ 
a Udin par un pócs di agns, e jessint zirade vós che e fos bravonone 
e che no falàs mai i oracui, ogni vinars une corentie di personis di 
dut il circondari e leve a cjatále par fási butá lis cjartis di briscule. Ché 
sorte di strolighe no jere propit sigure che i sants vessin vút in 
simpatie il so mistir, cussi no si faseve paiá nancje un carantan, juste, 
cui che al voleve o podeve, doi (ifs, cuatri râfs di broade, sis catis di 
lidric, se no par jempla il stomi, almancul par cuincá la lenghe. 

Mé none no jere esatementri farine di fà ostiis. Predis e muiniis 
ju spedive a trai cence tantis cerimoniis e purtrop, ancje se no robe 
fuartone, ognidun cuant che il Paron e cualchi beát si cjatavin 
sbregáts für dal paradis e sgjaventáts in tiere nostrane par bocje só. 
Peró nus sigurave che ogni buinore pene sveade e la gnot intant di 
cjapa sium, e trabascjave une filaine di pater, ave, glorie pai puars 
muarts, e massime la sere, prime di lá a pognisi, par fà sbrissá miór 
lis litaniis e no fà inçopedâ la lenghe, e veve tant plasé di onzile 
cuntune sclipignade di un licór che jé e clamave "La Prugne". Peade 
cuntun elasticut al cuel de butilie, e jere une cubie di ciespis e dós 
fueis di plastiche, gruessis e pineladis come chés veris, e pe pice di 
disnicà il veri gnüf, une volte suiát für chel vecjo, ché fate di cjochele 
e spesseave a slungjális a mi o a mé sür picule. Tal rituál de taçute e 
de sgnapute e jere une vore costante, si che trinche che ti disnice, 
disnice che ti trinche, tal ultin o vevin fat sà un biel macetut parom. 

Une di, in ocasion de setemane missionarie, te nestre parochie e 


je rivade in visite de Umbrie une delegazion di religjôs cjapitanade 
di une famose mistiche di non Maddalena di Spello. Tra i servizis che 
chê schirie di plevans e di muiniis e ufrive ae comunitât a jerin 
riunions di preiere e di leture dal vanzeli, storiis di conversion ae fede 
catoliche e lezions di teologjie, ma ancje la pussibilitât, par cui che 
nol podeve lâ in glesie o pai soferents, di jessi confessâts e 
comunicâts diretementri a domicili. E stant che a mê none no i 
pocave di lâ a messe, e e veve il pinsir che il Signôr i vignis a tucâ 
cun cualchi carúl che i piçave la cussience, e à decidút di profitá dal 
plasê e di dâ une buine spacade a la piruçarie. 

Chel dopomisdi o ai vude la grandissime sventure di restâ a cjase 
di bessole cu la boborosse, che pe circostance si jere metude in 
gringule, fasint la fadie di visâsi de dentiere, dute in alerte e tirade 
tant che une suste, seneose di movi vuere e di sdrumá ju il clericát, 
culVatican intir. Al sglinghine il campanel e e rive dongje une muinie 
laiche cuntun grum di carnevái sà pe schene, vistude in maniere 
semplice, lis scarpis bassis, une cotule e une gjachete di stofe scure 
e penze come ché pai complets di om, un facolet verdulin peát daür 
de cope, a taponái i cjavei cjanórs. Un póc che mé none e jere come 
che e jere, un póc che cence i ocjái no smicjave precís, un póc che jê 
si spietave un volug in blanc o in neri, parecját cun tant di vél e 
cotulons, dal lamp al ton e je partide in cimbali. 

“Pa la Madone!” mi à porconát, saltant sà come un sborç “Ma 
isal un om o une femine?". Jo o jeri une creature une vore timide e 
preocupade de buinegracie, e propit no savevi cemüt contentâ chel 
diambar di vecjute, fasintji la traduzion, cence là al cár de puare criste 
che o vevi denant. Mê none no jere buine di fevelâ talian, ma a sun 
di zirá par infermirs e chiropratics, un cuatri peraulis par fási intindi 
e rivave adore a metilis dongje. E cussi ancje cu la muinie, sigár e 
vara pensât che al sarès stat cetant plui rapit rangjási fasint di mancul 
dal contribüt di sô gnece, e i à petât: "Ha! Sei uomo o femina?". Za o 
vevi la zulugne tai zenoi pe vergogne, invezit ché benedete di une 
catoliche si à fate une ridade e je lade incuintri bussantji il cerneli, 
imbragantle, sossolantle, cjarinantle su la muse, tant che a la crodie 
ancjemo un tic si ingropavin i budiei di jessi slapagnade e smarfiade 


cuntun tâl impegn di une foreste, e i à rispuindüt: "Sono donna, Anna. 
Sono donna”. Par gracie di Diu a àn tacát a cjacaruçâ des zornadis 
dent dal convent, dai tarlecuts fra sûrs par stabili ce prontä di gusta 
e di cene, o cui, e cun cuale tecniche, al veve di proviodi aes puliziis, 
mentri jo, jenfri me, o specolavi coronis vie coronis sperant che mé 
none si cidinàs e e smolàs chel voli di falcug a cjace di suris. Ma jê, 
nuie di nuie. Dure come un cuargnul, i comedons pontáts parsore 
de taule, i pugns sot dal barbuc, a tignilu e ce tant ben drecát, e 
rugnave dome cualchi: "Ih! Eh! Uh! Mh!”. 

A intorcolá, e no di póc, il calvari, al capite dongje un plevanut 
zovin zovin e ingrisignit, che subite o ai pensát lu varés strucját e 
sludrát für tune bocjade. Di ramondá il gjalinár des pecjis, 
scomengant cu la confession e sierant cu la comunion, al jere rivât il 
sacri moment, cuistion un mont delicade e risiervade, che mi à costát 
il jessi dineade de cusine e sbolognade tal coredór, a spietá gnot. In 
principi no mi soi scomponude, calcolant che impensási de sfilze dai 
aretráts e disvuedá il sac infin tal cül al sarés stát un biel afár, e al 
varès necessitát dal so orari. Durant il secont cuart di ore o ai scugnút 
lambicá par fuarce, ma mi soi inzegnade che cuissà ce sgnesule di 
pinitince i veve comandade il predi e, ancjemo sore, la assoluzion, 
magari cuntune pidade, je podeve vé dade, però, vint cercade la 
bestie, si jere stabilit a controlà di persone che il confiteor lu disès 
pardabon e daurman, par intír e cun sintiment. Passáts cincuantecinc 
minüts di orloi, o tribulavi e o balinavi, parce che nol jere mai sucedüt 
che e fos stade pacjifiche par un timp lunc come la misericordie, 
cence sintisi obleade, prin o dopo, a impevará la situazion. Di fat, o 
stevi juste studiant il cás e scuasi fasintme intor pe strice des 
conclusions che, di un moment a chel altri, ducj i doi mi corin dongje 
cuntun spac mostro, i voi spirtáts e il füc daür dal cuel, berghelant di 
là a viodi dal flagjel. La sfumadure, gnove e colór puinte, su la muse 
di mé none, no jere masse sigurante. Il disio che e steve inmaneant, 
piès. Un sdrangolä il cjäf, remenási, soflà, pestá i pits sul paviment, 
scjafoiasi, come cirint di gloti cualchi alc, cence rivà adore. “Can dal 
porco!" mi à sacramentát, rabiose “Si je tacade la ostie sà pe 
dentiere!". Al jere clár che, come tradutore, chel demoni di femenute 


mi ves in cont mancul di un gnotul, si che duncje pe seconde ocasion 
e à voltât il concet in plene autonomie, vierzint il proclame cuntun 
mocul une vore pôc liturgjic pe circostance e pes coronariis di un biât 
plevan: “[...] furbo! Mi ha tacata la particula su pella dentiera!”. 
Crodint che il Pari Eterni i ves mandát un colp par jessi stát roseát e 
mastiát di une salvadie dal gjenar, il predi si è segnát e al à impirát 
la puarte, svelt tant che un gneur smicját di une fusete. Jo e la muinie 
o sin restadis come doi cudumars, ingrumadis tun canton de cusine. 
Jo no savevi ce fà. La muinie nancje. Il Signór compagn. Ma mé none 
si. E à parât un dét dentri te bocje, e à sgarfát, sacodát, raspát e 
mateát tant che al coventave, e dopo, finidis lis manovris, nus à 
comunicát, contente: “E jà che e je lade! Cumo, valà, spedis la 
tabaiote für des coculis, che o 'nd ai une sglonfe e no mi serf plui!”. 

La sere, supant il so gotinut di sgnape, e à visát nó de famee che 
la zornade le veve sodisfate a plen. Prin, parce che e veve cjapát un 
claut dal diaul di là a fini intal ort dai cucs, e invezit ae buse i jere 
tocját di restá vueide. Secont, parce che ché gnot si sarès distirade 
sot des coltris e e vares gjoldüt il ronfâ, zovantsi di une cussience 
lustre e nete come se e fos stade resentade cu la lissive. 

Menant la muinie für di ché cjase di mats, cul câr che mi dulive 
pal displasé, o ai procurát di scusámi tant e cemút che o podevi. 
Avilide, pinsirose, suturne, mieze intrunide, malinconiche, che no 
diseve une peraule, le viodevi come une sigure di vé vút a ce fâ 
cuntun sogjet ator cu la cassele, ma istés, no che il sacrament nol fos 
stát aministrát cun ducj i criteris che il Titolár al predicjave. Par un 
moment si à fermade, in pins, su la terace, cul cjâf sbassát, po si je 
zirade, e à fate une muse di ridi, mi à poiadis lis mans su lis spalis e, 
cuntune bussadute, mi à consolade afetuose: "Meno male che la 
compassione del Signore e infinita. Meno male...". 


Voia d'amór 


Lucina Dorigo 


Tenmi 
como il blaudin 
sul ór da la ruvis 


mostrimi 

tu che tu cognossis i palets 
la crosera justa 

che no mi pierdi tai rivocs 


parimi 

di chesta stramba 
voia d'amór 

ch'a no ten cont 
dai agns vivüts 
ma a pratint 

di nassi rosa 
coma se l'atom 
al parecjàs i botui 
e las cumieras prontas 
di samená. 


Furlan di Priús 


Cuatri alis sul fil spinät o viót 


poesie voltade par furlan di Bruna Nimis! 


Cuatri alis sul fil spinât o viôt. 


Cuatri lusintis alis che si fondin 
tal soreli di chest Istât. 

L'aiar trimulâ lis fâs a trats 

che tant finis e trasparentis a son 
e la fragjilitât di lôr 

e je simile a un sium. 


Crevâ o vorès chê nere filiade 
par viodilis libaris tal cíl 

e pierdisi in chel soreli 

che smenteâ al fâs in sô lüs 
dutis lis robis. 





1! Cheste poesie e je stade scrite sot detature di Vittoria, une des ospitis che 
e vif ancjemó tal Ospedál di San Svualt 


Masculin o feminin? 


di Luigi Mestroni 


La mestre e je daúr a spiegá che i vocabui, diviers dal inglés, a puedin 
jessi di gjenar masculin o feminin. Un scuelár i domande: 

"Computer, di ce gjenar isal?". 

La mestre, smaraveade, e scuen ameti di no savélu. Cussi, par 
divertiment, la classe e ven dividude in dós scuadris (nancje discori: 
mascjos e feminis) par decidi di ce gjenar che al è il computer; cjatant 
für, però, cuatri buinis resons. La scuadre dai mascjos e decit che il 
computer nol pues jessi che feminin, par vie che: 

1) gjavant cui che lu à fat, nissun al pues capi la só logjiche interne; 

2) il lengaç natif che al dopre par comunicá cun chei altris 
computers al è incomprensibil par cualsisei; 

3) ancje i erórs plui picui a restin imagazináts par simpri te 
memorie par podéju rinfacà; 

4) a pene comprät, tu ti cjatis a spindi mieg stipendi in acessoris. 

La scuadre des frutis (clár!) e rive ae conclusion che il computer al 

e di gjenar masculin, parce che: 

1) se tu vuelis fá alc cun lui, prime tu scuegnis impiálu e spietá che 
al si disponi; 

2) ancje se al à un grum di dáts, nol e bon di pensá di bessól; 

3) al e stát inventát par risolvi i problemis, ma te metát dai cás il 
probleme al e lui; 

4) a pene comprát, tu ti inacuarzis che se tu vessis spietát un póc 
tu ^nt varessis podút cjata un miór. 


.. À àn vint lis feminis. 


Macaroni: 


di Giovanni Urban 


Il treno di Udin al è rivât 


un daür chel ati a son dismontâts 
daspò doi dis, in chê landa bruta 


e jo par ultin cu la mé valisuta. 


- Macaroni... macaroni - 
a mi disin ancja a mi. 


Ogni sivil di treno a mi fora il cür 


no jót l'ora di torná a cjasa 


ma la sirena (no la cjampana) a gem 


ogni di a mi svea, a mi clama. 


Mi pon la sera cul savór dal pais 
ch'a mi mancja e pui biel mi par 
vores lassá chesta baraca 

e tal gno jet poiâ, 

la schena straca. 


Al e passát tant timp... 

a Udin, un neri al cir jutori 
ma la int lu dispreca 

e a mi a mi fás tanta tenereca. 


- Macaroni... macaroni - 
a mi disevin ancja a mi. 


Ducj di pressa a i van via 

o a lu cjalin sentâts ta ostaria. 
Manifescj, vetrinas, lusôrs... 

a i robin i voi chei sflandôrs. 


Dapit la strada, un frari a lu speta 
i fâs bocja di ridi, i da una man 
un plat cjalt di “macaroni” 

e un jet clip par durmi. 


- Macaroni... macaroni - 
a mi disevin ancja a mi. 


Furlan di Vasinas 

Macaroni al è il non che i francés a dan ai talians. 


Ciant par un ciamp 


di Mariella Gaspardo 


I ti ai ciatàt, stamatina, 

giavàt dai to' colours, 

sbregàt da "na ferida, 

“na strissa fonda 

ch'a implenis li' sgnarigulis 

di fangu neri e a sparnissa vissaris 
che anciamó a si intorgulin... 


A zemin li’ fueis 

cu ^n fil di vous; 

un crovat a si slontana, 
inrauchit e gris 

ta l'ultima not... 


Vendüt, ribatezàt: 
NUOVA ZONA INDUSTRIALE! 


Puor ciamp lotizàt, 
no ti daràs pi blava, 
ne ua, 

ne pràs plens di flours... 


E in ziru a si dis 


ch'a no vignarà pi 
la neif... 


Furlan di Ciasarsa 


Riflessions su la lenghe 


di Silvia Folla 


La lenghe uficiâl de Republiche e je il talian, invezit la mê lenghe 
uficiâl e je il furlan. 

Nô a cjase o fevelin par furlan e lis mês primis peraulis a son 
stadis in marilenghe. Po dopo o ai imparât il talian, il todesc e l'inglês 
a scuele. [...] Si pense che il talian al vedi un râl dominant e assolüt, 
risiervant al furlan un puest di lenghe minôr, o ben minorizade, e 
tancj di lôr no lu doprin. Par me la lenghe e je tradizion, culture e 
storie! E je une creature vive parcè che dutis lis lenghis a son sistemis 
in moviment, che a cjapin sà peraulis e lis metin in bande se no 
coventin plui. Chest al vâl pal inglês, pal francês, pal talian e ancje 
pal furlan. Al è necessari sensibilizâ e rincurâ la trasmission di 
cualsisei idiome, sevi che al sedi lenghe uficiâl di un stât - di grande 
difusion - sevi che al sedi un dialet, plui limitât. Chel che al è 
impuartant al è il rispiet de diviersitât linguistiche e culturâl, ancje e 
soredut des lenghis regjonâls, mancul pandudis, feveladis seont la 
maniere tradizionâl di une part de popolazion. Al è impuartant 
mantigni vive la lenghe locâl, tant che olme di culture, inte stesse 
maniere di dutis lis lenghis in gjenerâl. 

Il gno furlan al e la lenghe dai pinsirs, dal cúr e dai sintiments: o 
soi contente di jessi furlane e di fevelâ par furlan! 

Gabriele Celegato al nas ai 20 di 
Dicembar dal 1958 a San Vit e al vif a 
Cordenons. Fin di cuant che al jere piçul i 
à simpri plasát il tir al bersai, ma par tancj 
motifs, e tra chescj ancje i prejudizis che 
la int e à in merit a lis armis che dome cun 
fadie a son tignudis come un semplic 
imprest sportif, la pratiche di cheste 
passion e je restade un sium fin che no si 
e metüt di mieg il destin. Cussi, une brute 
di dal més di Setembar dal 1982 un 
incident stradál, magari cussi no, lu oblee 
a scugnî stà par simpri su di une carocele. 
Dal moment dal incident, però, e je 
scomencade une vite gnove cun 
esperiencis gnovis e cognossincis gnovis: 
une in particolár e je stade ché cun Sante 
Beduz , ancje lui in carocele, che si alenave 
al tir al bersai. Une di fevelant cun lui, 
Sante i sugjeris di fà chest sport e, cun di 
plui, se Gabriele si fos impegnát cun 
costance, al varés podút cjapâ part 
fintremai ai Campionáts talians o ben, 
ancjemó miór, smirá di fâ part de nazionál 
taliane e partecipá ai Mondiái che a 
vignivin inmaneáts tal forest e vé cussi la 
pussibilitát di viazá. Cheste propueste i 
interessà subit a Gabriele che tal més di 
Jugn dal 1984 si note li dal Poligon di Tir 
di Pordenon e al compre la só prime 
pistole, tacant cussi a fà i siei prins 
alenaments. L'an dopo, par podé 
partecipá a lis garis federáls, si note te só 
prime societát sportive, la S.HA.VE. di 
Jesolo, par passá dopo a la A.S.P.E.A. 





(Associazion Sportive Diletantistiche Puartadôrs di Handicap e 
Afiliáts) di Padue, stant che in ché volte no ‘nd jerin scuadris afiliadis 
a la Federazion te nestre regjon, fale che pe Anffas di Triest. Al 
partecipe cussi ai siei prins Campionáts talians a Spoleto tal 1985 
dulà che, robe che nissun si spietave, al vinç il prin Titul Talian te 
specialitát P10 (Tir cu la pistole a aiar compres di 10 m). In chei agns, 
magari cussi no, si scomençavin a sintí i prins segnái de crisi 
economiche e lis scuadris, che a jerin simpri daür a ciri sovenzions 
par podé judá i lór atletis almancul pe iscrizion a lis garis di nivel 
Nazionál o ben cjapá part a lis spesis par comprá ce che ur coventave 
ai atletis, a scomençarin a jessi simpri mancul e chés plui piçulis a 
sierarin negozi. Ché prime vitorie i permetè, duncje, di jentrá a fâ 
part de Scuadre Nazional di Tir al Bersai de ex F.I.S.H.A. cumó 
FI.S.D. e di cjapa part in chel stes an ai siei prins Campionáts 
Mondiái in Ingletiere dulà che al rivà cuart a nivel individuál e secont 
te specialitát P10 a scuadris. E fo une esperience emozionant, che lu 
puartà ancje a cognossi une persone straordenarie, che, magari cussi 
no, no je plui cun nó: il “Tecnic” federál Claudio Cassata (ma al fo 
massime un grant ami) che tai ultins agns al de sot une vore par 
promovi chest sport tra i disabii e doprá ogni ocasion (comprendüts 
i sponsor) par fâ là indenant la scuadre dal pont di viste atletic par 
miec di incuintris tecnics cun personal specializát, cors di Tir e v.i.. 
L'an dopo e rive une altre vitorie impuartante: la medaie di aur 
ai Campionáts Mondiâi in Ingletiere simpri te specialitát P10. In 
gracie di cheste medaie il so grup (vint cjatât un sponsor pal biliet 
aeri) al pode partecipá al Campionát Mondial dal an dopo, il 1987, a 
Los Angeles dulà che Gabriele al vinç la medaie di bronc simpri te 
stesse specialitát. Tal 1988 al ven clamât par cjapâ part a lis 
Paralimpiadis di Seoul, dulà che dongje dal fat che al vinç la medaie 
di aur, al fisse ancje il gnúf record olimpic te specialitát P10. Cun di 
plui bisugne di che chei zúcs a rapresentarin un prin grant 
cambiament pal sport fat dai disabii parce che finalmentri ancje i 
diviersamentri abii a scomençavin a jessi tignúts atletis al stes nivel 
dai normodotáts, ancje se in ché volte la stampe e la television 
nazionáls no meterin tant in lús chescj sucès (i diviersamentri abii a 


vincerin 59 medaiis cuintri des 17 dai normodotâts cence par altri vê 
nissune ricompense). A vegnin duncje i Campionáts Mondiái in 
Olande tal 1990 dulà che Gabriele al vinç une altre medaie di bronç 
e tal 1992 lis Olimpiadis di Barcelone dulà che si classifiche al diesim 
puest. Invezit tal 1995 ai Campionats Europeans di Linz in Austrie 
al concuiste il tierç puest cheste volte te specialitát Sport Pistole 
(calibri 22). Dongje di chescj risultáts no van dal sigür no 
dismenteadis ni lis tantis vitoriis a nivel nazionál ancje te specialitát 
pistole di 50 m, ni altris garis interegjonáls e regjonáls. A dut chest si 
zonte po ancje la esperience di alenadór di une scuadre di fruts a San 
Quarin. 

In di di vué Gabriele si e ritirát de ativitát sportive, ancje se tal so cúr 
al reste simpri il desideri di podé torná a praticá chest sport pal avigni. 


La A.S.P.E.A. Padova Onlus 


La A.S.PE.A. (Associazion Sportive Diletantistiche Puartadórs di 
Handicap e Afiliáts Onlus) Padova e je une libare associazion che e 
cjape dentri personis disabilis e no, citadins, lavoradórs e volontaris, 
ducj cu la stesse convinzion che il sport al sedi no dome une ocasion 
par miorá il fisic, ma ancje une des manieris miór pe socializazion e 
pe afermazion di chei valórs che a son fondamentái te vite di grup. 

Daûr di cheste linie, dal lontan 1980 incà, in gracie dai sfuarçs 
comuns di ducj i components de societát, la A.S.P.E.A. e continue a 
promovi il sport pai disabii sedi sui cjamps di gare convenzionái 
(pistis di atletiche, stradis, poligons di tir, pissinis e v.i.), sedi in ducj 
chei ambients dulà che si scugnive creá une culture dal disabil, 
intindüt come persone che, ancje se cui siei limits, e pues fâ une vite 
normál e dignitose, che no mancje di moments di gjonde come par 
ducj chei altris. 


La presince intes scuelis, il coinvolziment di ents locâi e publics 
tes manifestazions che la societât e inmanee ogni an, lis convenzions 
cui comuns dulà che la presince dai atletis de A.S.P.E.A. e je plui 
sintude, a àn viert stradis gnovis sul percors de integrazion te vite 
sociâl. 

Cheste societât, che fin cumò e conte 300 socis, e tra chescj un 
centenâr a son disabii, e inmanee, e promôf e e partecipe a 
manifestazions sportivis sedi par puartadôrs di disabilitât fisiche che 
mentâl. 

Lis dissiplinis che i atletis di cheste societât a fasin a son diviersis: 
pe disabilitât fisiche a son il nadâ, la atletiche lizere (su piste e su 
strade), il tir al bersai, il schi (nordic e alpin), il tir cul arc e il kayak; 
pe disabilitât mentâl, invezit, a son il nadâ, la atletiche lizere su piste 
e il schi. Pai atletis che a àn problemis psichics la ativitât e va plui de 
bande dal zúc che di ché de competizion e lis ^competizions" a cirin, 
par miec de ativitát sportive, di pocá la socializazion, l'autocontrol e 
la dissipline. 


A.S.P.E.A. PADOVA Onlus 

Associazione Sportiva Dilettantistica Portatori di Handicap 
e Affiliati Onlus 

Via Galvani, 13 - 35010 Campodarsego (Pd) 

Tel./fax 049 5793187 

E-mail: info@aspeapadova.it 

www.aspeapadova.it 

La musiche dal bosc 
dal Cuar 


di Lisdero Valle 


O ai passát dute la mé vite a Nearét di Cuar, dulà che o soi nassüt 
tal 1932. Fin a vincjedoi agns o soi stát a durmi intune cjamare 
parsore une lobie, cul puarton orlát di pieris di tof, tipiche jentrade 
tai curtii da lis cjasis dal Friúl di Miec; sot dai trafs di len a jerin siet 
nits di cisilis. 

Jessint inta chel puest li, o podevi sinti i rumórs miór che intal 
sierát; o podevi sintí il sunsür dal bosc dal Cuar, une aghe che e cor 
a ór dal nestri ort. Rumórs, ma ancje musiche, la musiche che ti jentre 
dentri, la plui vere, che dome la nature ti regale, cuant che e sa jê. 

Il diretór da la orchestre al jere l'aiar e i orchestrái i lens dal bosc 
dal Cuar e altris musiciscj di lus. 

La musiche dal bosc e je un tichinin complicade; l'aiar al sivile 
intai ramags come intai fii da lis liniis dal eletric, ma a stà atents si 
capis che i lens si fevelin tra di lór, cjacarantsi cui ramags e cussi la 
musiche dal bosc e je dople. 

L'aiar al svintave e i lens dal bosc a scomengavin la musiche, ma 
a jerin doi lens, un morár di bosc e un agaç, che, intorteäts cuant che 
l'aiar al jere plui fuart, si sfreolavin tra di lór e a fasevin une note 
particolár di malinconie, come che jo o viodevi inta lis fameis là che 
no podevin vé fruts. 

Daspo, ur stave daúr la note dai doi pins da la glesie cincuante 
metris plui in là, cedris dal Libano, e la lór note e jere da la scjale di 
miec. 

Insiemi ai pins, al faseve lis sós notis il puarton un póc malsestát, 
un puarton furlan di une volte, a un metri e miec sot dal gno cussin 
di ocat, fat di mé sür Zite e di mé mari: cinc, sis tucadutis, o ancje 
vot, secont l'aiar, come di tambúr, ma cence disturbá. 

A trente metris e jere la nape da la famee di chei di Ladric, e su 
la nape a vevin une bandierute di bande, fate in mit che no ziràs 


ator ator, cussi che e faseve vuic, vuic dute la gnot, ma no disturbave. 

Une musiche dute divierse, seont la velocitât dal aiar, dispès cun 
acuts, cuant che la svintade e jere plui fuarte. 

Ma cualchi volte inta la orchestre al jentrave ancje il Cuar. La 
aghe e cisiche, e cluche, cuant che ind è tante, come cuant che la 
clocje e clame i siei poleçuts; cuant che ind è tante, si sintin a vali 
claps che si rondolin, un su chel altri e il tono al deventave cuasi 
rabiôs, cussi cuant che si zontave il Cuar la orchestre e jere al 
complet. 

La Nature si esprim a so mút, e ti fevele, e ognidun le interprete 
come che al po, o seont la só sensibilitát, o altri ancjemo. 

Cussi a mi, in ché volte, mi fevelave di gnot in ché maniere: in 
musiche! 

In altris stagjons, la musiche e jere il conciert da lis cisilis al cricá 
dal di. Di gnot, il civuit, il barbezuan e, se al jere cidin, o sintivi il 
mierli, il rusignál, il luri e lontan il cuc, e cualchi volte il cuaiat e il 
sivilot. 

Bisugne stá a sintí ce che e dís la nature e cun tante umiltát, par 
vie che jé no fale mai, di sigúr. Guai a fái cuintri, o prin o dopo, ti 
stridine. 


Tresemanis 


di Alan Brusini 


Tite Palanche si rangjave a fâ di dut, ma come che al dis il 
proverbi: cent mistirs a puartin nome cent miseriis. E par chest la 
femine lu sticave, disint che nol jere furbo. Fintremai che Tite, stufát 
di sintile a bagaiâ, i à dite: “Tu, viodistu, tu sés furbe!”. Jê, tocjade sul 
vif, i deve su: “Dula aio falât jo, par no sei furbe?”. E lui: “Baste viodi 
il matrimoni che tu as fat!”. 


Agnui dai nestris dis 
di Linda De Tina - Cl. II - Scuele mezane di Darte 
1" Classificât "Percoto canta” 


Jenfri nô e vif int 

che ogni zornade 

si premure di stâ dongje 

a chei ch'a 'nd àn bisugne. 


A lavorin cidins 
cun pazienze e cür 
cence nuie domandâ 


A son i operaris 
dal volontariât. 


Agnui 
dai nestris dis. 


Contuta. In coriera 


di Armando Clerici 


Un zerbinot sensa lavór al dis al nono, ch'al era montát cun lui in 
coriera: “Sientiti zo, ch'a i un puost libar". Al nono al rispuont: 
“Cuant ch'i eri canai a comandava mé pari. Camo ch'i suoi veciu a 
comanda me nivout. Ma cuant podaraia comandá jo?". "Cuant ch'i 
rivon" al rispuont al nivout “Ta l'ostaria a tu comandas doi tais!". 


Furlan di For di Sóra 


Lu cocolár dal borc 
di Danders 


di Novella Del Fabbro 


Ju fradis Gjildo e Fausto, nassúts al For, prin di parti emigrants 
tes mineros d'aur dal Sud Africo, ei plantár un picul cocolár in bando 
de luor bielo cjaso di Danders, gialo e cu las purtelos verts. E jero la 
Primovero dal 1956. 

In chei timps si vivevo nomo di agricolturo e la lùor mari Irma, 
in dissudo, e sforcjavo dut lu cjampon dingjo la cjaso: siet sorto plets 
par plantâ cartufulos e fasioi. Cuant ch'e jero straco, mangjant un 
corstin compagnát cuntun flât di vin, e paussavo uno glorio sot lu 
cocolàr, ch'al cressevo san e vigorüos. Intor miesdi, insom Val al 
spicavo Rino, lu puestin di Culino, cu la só borso di corean ator dal 
cuel (in chel viaç i levo a puartá la puesto a pe o a cjaval, como lu so 
pari Vigji), e la primo damando di Irma e jero pei sio fis: “Nuvitáts 
de Africo?”. 

Intant lu cocolár al deventavo simpri pi biel e al vevo tacát encje 
a fa las cocolos, che si smalitavo tar un mari lamp. Enfro ju sio ramacs 
ei fasevo lu nit uciei di ogni sorto, e in Primovero e jero uno sinfonio 
di cjants e cisicaments... D'Invier, cuant che la niof e taponavo dut, 
ju ramacs núts dal cocolár, imbramíts di giuligno, ei sameavo un 
ricam; i spietavo la bielo stagjon ch'e varés tornát a ingeneri la planto 
cuvierginlo di fueos e di vito. 

Parfin la trigulo e jero stado metudo sà: dës cuardos saldados 
ben e no mál tei sio ramacs, picjado uno breuto ch'e niçavo ju fruts 
sot l'ombreno des sós frondos. 

Ormai lu cocolár, cui sio sessant'agns, al ero deventát la sentinelo 
dal borc, sfidant ploios e montanos, vint, saladiç e neveros. Al ero lu 
simbol de borgado, tant che tes fotografios e cartulinos al ero simpri 
presint, simpri pi grant, simpri pi biel. 

E jero uno maraveo, lu mios di Otobre, vedio las coros di mont 
cuntindisi las cocolos. Es svualavo adalt ator ator dal cocolár e cul 


bec giâl las gafavo, sielgint las pi grandos; po las poiavo tal prât, las 
sbusavo e si sostentavo a mangjâ lu cuc savurit. 

Insomo, e jero duto uno armonio cul cocolâr, lu cjamp, lu prât, ju 
uciei e la canaio! 

Ma un dopomiesdi d'Invier, uno sabedo, e precisamenti lu 5 di 
Fevrâr, uno motosega lu taià... par orden di uno femeno che no à 
mai avüt rispiet ne pei muarts chi lu vevo plantât ne pei vis ch'i ero 
restáts e ch'i lo vevo curát. 

Cuant cji lu ai vedüt distirát sul prát, cui sio ramacs intorgoláts, 
cu la scusso bielo e sano, mi son vignudos las agrimos: a mi sameavo 
ch'al fos muart un di cjaso. La tapo ingjavado par fálu colá te justo 
direzion e vevo imo frescs ju anei dei sio agns... I l'ai toleto e 
puartado a cjaso par riguart e par contá e mé canaio la storio dal 
cocolár, de sentinelo dal borc di Danders, ch'a si sta svuedant simpri 
di pin, oltro che de só int, encje de só anemo. 


Furlan di For Davüatri 


Tresemanis 


di Alan Brusini 


Pieroto barbir al veve dòs mans tant che dòs paveis. Nome che 
al veve il vizi di sei un tabaiot. Une di, siór Nando, om di pogjis 
peraulis, si sente su la poltrone e i dis: “Vué o fasin nome i cjavei". 
Alore Pieroto al spessee a domandái: "Cemát ju fasino, siór 
Nando?". E lui: “Tasint, se al e pussibil”. 


Gno nono 


di Fabrizio Costantinis 


Tommaso, ma ducj lu clamavin Masut. Al ere un biel om, ben 
metüt, cuntune barbute spicjote. Lui al ere di Damâr, un paisut 
covacjât sui pits de Mariane, fra Friül e Cjargne. Un secul fa, nono al 
lavorave a Rome. Al ere specialist par fâ les cornís di zes, tai palaçs e 
ancje tas bieles e grandes cjases de signorie. Al ere content di lavorâ, 
ma al ere content ancje di polsâ. Al ere simpri alegri e al saveve 
tabaiâ. Ma nono Masut al veve un biel viziut, i plaseve un grum bevi 
il taiut. Le seit judant, al veve scuviert, intune strade li dongje, une 
buteghe particolâr, speciâl. Rome, là che al lavorave nono in chê 
volte, e ere la Rome dai siorons; nobiltât e borghesie. Duncje, in chê 
buteghe, invezit di paiâ ce che si consumave, si paiave secont il timp 
che si restave. I siórs ben vestits, cun tant di cane cul pomul di arint, 
e cul orloi a cjadene di aur e vegnivin a lei il gjornál, a cjacará e 
eventualmentri a bevi un got di bon vin. Invece nono si faseve puartá 
mieç litro a la volte, che al gjoldeve come un pape e che al paiave 
pouc e nue, parce che lui al beveve dut in mieze ore. Al lave une volte 
a binore e une dopo di misdi. Ma une di, dopo cualchi setemane, al 
è il paron che i à dit: "Barba, vi vediamo molto volentieri, ma dovete 
venire meno spesso (Barbute, us viodin tant volintir, ma i scugneis 
vegni mancul spes)". Cuant che me contave al rideve sot barbe e al 
zontave: se dut il vin che i ai bevút inte mé vite al podes lá jà pal 
cjanál dal mulin, le ruede e podarés zirâ pa un meis cence fermási. 


Furlan di Damár 


Avril 





2 AL Lunis Sant S. Francesc di Paule Eremit 
3 M Martars Sant S. Ricart Vescul 

4 M  Miercus Sant S. Doro di Sivilie Vescul 

S jJ Joibe Sant S. Vincens Ferrer Missionari 
6 VW  Vinars Sant S. Celestin Pape 

7 S Sabide Sant S. Zuan Batiste de la Salle 


10 M  S.Terenzi Martar 

11 M  S.Stanislau Vescul 

12 J S. Juli I Pape 

13 V  B. Pauli Diacun € 
14 S S. Valerian Martar 


Io JÉ S.te Bernardete M. Soubirous 

17 M  S.Nicét Pape 

18 M  S.Galdin Vescul 

19 J S.te Eme di Gurk Vedue 

20 V S.te Sare di Antiochie Martare 

21 S S. Anselm di Aoste Vescul © 


29 LL S. Zorg Martar 
24 M  S.ErminiVescul 


260) S. Marcelin Pape 
27 V Site Zite Vergjine 
28 5 S.te Valerie Martare 


30. L S. PiuV Pape 

Pamela Pezzutto, atlete de A.S.D. 
(Associazion Sportive Diletantistiche) 
“Polisportiva San Giorgio Porcia", e je 
nassude ai 17 di Lui dal 1981 a Sacil e e je 
a stâ a Maron di Brugnere. Tal 2001 un 
brut incident stradál i fas pierdi l'ús des 
gjambis e le oblee a doprâ la carocele. Tal 
imprin al e stát dificil superá il traume, 
capi che no vares mai plui podút cjaminà 
e che e vares vit di convivi par simpri cun 
dutis lis dificoltáts leadis a la tetraplegjie. 
Ma cun tante fuarce di volontát e grazie a 
lis personis che i vuelin ben, e je rivade 
adore a torná in stangje e a frontá la vite, 
par vivile ad implen. 

Fasint la riabilitazion li dal "Progetto 
Spilimbergo”, dulà che e scomence ancje 
a fâ diviersis ativitáts sportivis, si 
apassione al tenis di taule. E tache a 
alenási par divertiment, planc planc e 
cjape gust e i ven voie di prová a fâ cualchi 
gare, fin che tal 2005 si iscrif a la societát 
“ASHA Fox” e e partecipe al so prin 
campionát talian. Al scomence cussi un 
percors biel e dificil tal stes timp, che le 
puarte a jentrá te Nazionál, a jessi tra lis 
primis dal ranking list mondial, a partecipá 
a competizions ator pal mont, a cognossi 
gnovis personis e a fá gnovis esperiencis 
di vite, ma soredut a jentrá tant che 
zuiadór tal stadi des Paralimpiadis di 
Pechin. 

Anin par ordin: i siei suces a 
scomencin tal 2005 cul tierç puest te 
scuadre categorie 2-3  valit pai 

Campionâts Talians di Palermo. Po e cjape part al Torneu 
Internazionâl a Jesolo, ai Campionâts Europeans de stesse citât e al 
Torneu Internazionál a Catanie. Tai Campionáts Talians di Turin dal 
2006 e rive tierce tal singul categorie 1-2. Tal stes an e partecipe al 
Torneu Internazionál a Lasko in Slovenie, al Torneu Internazionál a 
Lignan, là che e rive cuarte tal singul categorie 1-2, e al Torneu 
Internazionál di Colonie si classifiche al tierç puest te scuadre 
categorie 1-2. 

Ai ultins dal 2006 Pamela e cambie societát e e passe a la 
“Polisportiva San Giorgio Porcia", là che e je ancjemo iscrite. Tal 2007 
al rive il so plui grant sucés: il prin puest tal singul categorie 1-2 tal 
Torneu Internazionál di Gjenue. 

Al rive il 2008, l'an de consacrazion: tai Campionáts Talians 
Assolúts di Lignan Pamela e va sà tal scjalin plui alt dal podi, tal 
singul categorie 1-2. Tal Torneu Internazionál di Liverpool, invezit, e 
rive cuarte te scuadre categorie 4 e une altre volte prime tal Torneu 
Internazionál di Cluj-Napoca, in Romanie, tal singul categorie 1-2. 

Chescj risultáts tant impuartants i fasin meretá la cualificazion a 
lis Paralimpiadis di Pechin tal 2008, dulà che e à vude la sodisfazion 
e la grande emozion di là sü sul podi par ricevi dós medaiis di arint 
e viodi la bandiere taliane su la aste. 

Si maride tal 2009; e vinç dós medaiis di aur ai Campionáts 
Europeans a Gjenue, duncje une altre volte la gjonde di podé scoltá 
l'imni nazionál e il batiman dal public. 

Tai Mondiái in Coree dal 2010 e cjape ancjemó dës medaiis, une 
di arint e une di brong. Tal més di Otubar dal 2011 e partecipe ai 
Campionáts Europeans in Cravuazie e tal 2012 e sarà a Londre par 
lis Paralimpiadis. 

Se peró i domandais se il tenis di taule e je la só vite, us 
rispuindarà di no. Ancje se Pamela e à passion par chest sport, che 
le complete par une part, par j la vite e je alc altri: condividile ogni 
di cu lis personis che ur vúl ben e gustâ ogni moment de vite. 


Polisportive San Giorgio 


Fondade tal 1975 di Ferruccio Cornacchia e pre Felice Bozzet ator 
dal oratori di Purcie, la Polisportive San Giorgio e zonte, di plui di 
trente agns incà, i valôrs plui biei dal sport (agregazion, cressite 
fisiche in salât intun ambient positif) cun risultâts sportifs di prin 
ordin. La ativitât principâl e je la bale a svol, ma no si puedin 
dismenteâ il balon amatoriâl e il tenis di taule. 

La ponte di diamant de associazion e je la organizazion dal 
Torneu Internazionâl di Volley "Memorial Ferruccio Cornacchia” 
ricognossude tant che la manifestazion di bale a svol par zovins plui 
impuartante de Europe. Cheste manifestazion, che si davuelç aromai 
di 27 agns, e puarte a Purcie e inte Provincie di Pordenon plui di 600 
atletis di dut il mont; e je une impuartante vitrine promozionâl grazie 
ai events colaterâi (cunvignis, mostris fotografichis, percors didatics 
par fruts, concors di disen, stages di formazion par students des 
scuelis superiôrs) che a vegnin inmaneâts in suaze a la 
manifestazion. Par une setemane, sot Pasche, doi paveons de Fiere 
Campionarie di Pordenon a son a disposizion de organizazion che 
ju trasforme intun vêr Vilaç Olimpic. Cun di plui, in gracie dai 
rapuarts ecelents cu lis scuadris forestis che a partecipin a la 
manifestazion, lis scuadris de Polisportive "San Giorgio" a son 
invidadis ai tancj torneus internazionái (Ongjarie, Spagne, 
Cravuazie). 

La prime scuadre di bale a svol, dopo vé vincüt doi agns indaür 
la serie C cence sconfitis, e je rivade, a pene promovude, al cuint 
puest dal Campionát Nazionál di B2, deventant cussi la massime 
espression sportive dal Comun e une des plui impuartantis de 
Provincie e de Regjon. 

Cetant ferbinte e je ancje la ativitát zovanil, cui campionáts 
Under 12, Under 13, Under 16, Under 18, Prime Division e cul grup 
dal minivolley, une pratiche sportive presentade in forme di zúc che 
e jude il disvilup dai fruts. 


Il centri de ativitât dai passe 200 atletis tesseráts al è l'implant 
dedicát a la memorie di Ferruccio Cornacchia, la cjase ospitâl de 
Polisportive. 

I istrutörs de Polisportive a son impegnats par dut l'an scuelastic 
cui programs di inviament al sport tai ples di Purcie, Sant Antoni, 
Palsis e Rorai Picul e, vie pes lezions, ur dan für material promozional 
a ducj i arléfs. Tes partidis dal Campionát di B2 al ven ancje dät für il 
gjornál “San Giorgio News”, par informá i spetatórs des ativitâts 
setemanáls de Polisportive e dai sponsor che le sostegnin. 


A.S.D. POLISPORTIVA SAN GIORGIO PORCIA 
Via Correr, 39 - 33080 Porcia (Pn) 

Tel./Fax 0434-590545 

E-mail: sangiorgioporcia2@alice.it 
www.tennistavolosangiorgio.it 
www.polisportivasangiorgioporcia.it 
www.memorial-cornacchia.com 





Burlaç intun pues 
pais di mon 







Il plevan, don Perignon, al date Vigji für de ostarie e i fas: "Vigji, 
fas ancje tu une picule ufierte pal cjampanili, che al è dut rot par 
vie di un fulmin!". 

EVigji: "Che al scusi, don, ma cuant che il paron al da füc a la só 
cjase, nancje la assicurazion ti paie i dams...". 


La lissiva 


di Rosella Fabris 


Cuant ca i vét sortes di reclams di savon dal bon odór di una 
volta, cul non di una sitát francesa, a mi ven da ridi. Il gno pinseir al 
va indavour di mieç secul e il recuart al vif inmó chel gran lavór par 
stá nes. Prin di dut al era da fálu il savon, cun ce ca a vansava dal 
purcitá e ca na si mangjava. Il lunis al era il di di lava, in ogni curtíf a 
si senteva remená mastei, a si faseva volta inda la fontana cul buinç. 
Ogni meis la granda lava. I lensói, pi o mancul tancju, a conforma ca 
a era granda la famea. Do femines su le podines a savonavin, a 
strussavin e po a metevin la lava sul cavalet. Inda la lissivera a era 
pronta la cjaldera cun dentra l'aga e sot un bon fouc, al boli a si 
meteva dentra la cinisa, guardant ben ca na fossin cjarvunis. Intant 
il fouc al si distudava e la cinisa a depositava in fons la cjaldera. I 
lensói ben striçâs e ben pleás a si u metevin inda la podina. Parsora 
un traviers di tela fissa, ca al serviva par scoladór. E jà ché lissiva, cul 
mastel, cul cop e ancja cul vecju bocál, ca al veva un grum di paches 
ma ca nal era inmo da butá via. Il dut al steva in muel una not. 
L'indoman, gjavada la lava da la podina e strigada, a si la meteva inda 
le gees e cul buinç via in placa, a rasentâ indal lavatoi. Ce roba biela, 
blancja a sua par chei curtifs, sui fii lunes, tignús sà dai pai a forcjàs, 
ce vita ca a deva e ce prufum di lissiva. In ché volta nissun varès 
crudút, ca la siensa e la chimica a si varessin furnit dut par solevási 
da la fadia dal lavá, e ancja dal meti a suá. Robe bieles, a na coventa 
discuti... ma i curtifs a son muars cenga chei fii di roba a larc, dal 
bon odór di lissiva. 


Furlan di Top 


Dopomisdi in Cjargne 


di Graziano Urli 


Sbatin i ramaçs dai peçs sà pe mont, 
sburíts di un vintisel di fin Invier. 

Lis plantis scjarnidis dai melârs 
spandin une neveade di rosis blancjis, 
a colorin la tiere bombide di ploie. 


Un soreli frét sul amont 

al plate i rais smamíts 

daür i nui ch'a passonin sui crets. 
La stanzie e plombe tal scür, 
l'aiar al devente frét, trist. 


Nissun passe pe strade, 

tun cidinór ch'al sa di muart; 
dome i glons da la cjampane 

a rivochin tes cjasis sieradis, 
scurtin il respir, ti contin la storie 
di int che no je plui. 


Jo e la Pite 


di Carolina Saloador 


A son passáts vincj agns ma al e inmó vif in me il recuart di cuant, 
da picula, gjissivi di cjasa e zevi intal curtil a vierzi il piçul gjalinár ca 
gno pari al mi veva fat sà cuant che da Cuestabevorcja jo e la mé 
famea sin vignúts a stá in Natarü. A era la cjasuta da la mê amiga di 
zoucs, un batufulut di plumes neres ca no tu i jodeves nencja i voi, e 
cualchi plumuta blancja sul cjâf, come a volé di ca ^nt veva un pócs 
di agns su chés alutes, ma mai no si stracava da stámi vissina. La 
Pite, cussi vevi clamát ché gjalinuta ca ni veva dát mé agna par meti 
in tecja ma ca jo vevi sielt come compania di chei agns. 

“Pite! Pite!" clamavi, e jê a rivava, a si scrufiava, a si faseva cjapâ 
sà e via dretes a nicási su la pindula ca gno pari al mi veva picjât sul 
cocolár vissin di cjasa. A stava cuieta cuieta 'ntal gno braç e in ducju 
i puescj ‘ndula ca la si poava; a non rompeva i cits e a ti deva il siò 
afiet stanti vissina e scrufiantsi sui cjei zenoi. A è stada una gjalina 
memorabil, miei di cualsisei Barbie o pipinot; ce gust cjarecà les sòs 
alutes plenes di pulvin invezit che petená i cjavei ingridiáts fats di 
plastica da les pipines. I canais di vué a àn tancju amis ma in fonts a 
non an nissun. Tancju matecs, videogames, televisions, telefonins... E 
a la fin no son mai contents. E cuant ca jót, o sint, un nini cragnâ 
parce ca nol à ce fa, o ‘nd à massa, eco ca mi ven ‘ntal cjáf cuant ca, 
a cuatri agns, mi domandavin: 

“Cun cui sotu? Ce fatu?" 

E jo rispundevi ridint: 

"Soi cu la Pite, su la pindula". 


Furlan di Cjastelnouf 


Vivi il timp 


di Marisa Mauro 


Mi ziri e mi riziri 
tra cjartis e sfueuts 
istès no cjati fate 
di sei presint a dut. 


“ne volte un cuadernut 
bastave a fâ presint 
impegns e “comediis” 
e li al finive dut. 


Cumo, intal gno picul, 

no tiri nancje il flát 

par no dismenteámi 

di ce ch'ai prenotát. 
Ma la fadie no mancje 
i vues sint a cricá 
e il cjâf, vecjo, passât, 
al tarde a cumbinâ... 


Il gust di sinti robis 
mai cognossudis prin 
fâs fâ il sacrifici 

di jemplâ oris e dis! 


Cence patrie 


di Franca Mainardis 


L'ultin tren ‘1 è passat. 
Inte stazion cidine 

je restade la ploie 

a compagnâ la gnot. 

Un voli ros, tal scür, 

un lusorut lontan, 
s'impie e si distude, 

al cimie sangloçant. 

Un pugnutut di sbrendui, 
un forest cence patrie, 
cufât sul marcepit 

si tire tun cjanton 

a ciri un póc di cjalt. 

E fra un pôc, imbramit, 
e disfredát e fer, 

lu cjatarà l'aurore. 

Nol à cjatát acet 

nancje in cheste stazion, 
cidine e indifarent: 

la gnot e va murint 
el'ultin tren 1 è lat, 
puartant cun se par simpri 
un frucon di sperance, 
colát jenfri i binaris... 


Il gno mierli Cucj 


di Luigi Stroppolo 


A cutuardis agns o levi ancjemò a nits vie pai cjamps. Une biele 
di o tornai a cjase cun doi mierluts di prime plume. Mê none mi judà 
a tiráju su; jê e taçave fin fin il lidric, lu impastave cu la farine di 
polente e infin cun chel pastum ju imboconave, intant che jo ur 
puartavi gris e cavaletis. O vevi fate une scjaipule a la buine par jessi 
sigúr che no mi scjampassin vie, che ancje mé none e viodeve di lór. 

Passát un an, al jere di Marc, mé none e muri: juste in chel 
moment, pe prime volte, il mierli mascli si mete a cjantá cuasi che al 
voles ancje lui saludále, ché mé none che e veve viodút di lui. No mi 
visi plui parce, ma i vevi metút non Cucj. 

A pene che o tacai a là a vore, i parecjai une biele e grande scjaipe 
di fier slusint. Al veve tant flát tal sivilà cence padin e almancul dës 
voltis in di si svuatarave di dute voie inte cite de aghe. Mi à fate 
compagnie par uns sedis agns. Magari cussi no, une di lu viodei che 
nol rivave plui a stá in pits; póc dopo il Cucj al tirà il pit. Mi vignive 
di vai; cun lui e jere svolade vie ancje la ete dai miei ultins insiums 
di canai. 


Tresemanis 


di Alan Brusini 


Agnul di 'Sese al voleve traviersá il stradon a Tresesin, ma nol 
cjatave la fate par vie dal trafic. Alore i vosave a un om che al steve 
fer la di là come lui: “Cemüt véso fat a passa, vò?” E chel altri: “Po 
no, che no soi passât! Jo o soi nassút culi". 


Zahre 


di Tiziano Minigher 


Baile as nou bosser lafet in pechlan 
baile as nou bôlkhn lafnt ime himbl 
baile as nou pamen boksnt im bolde 
barber oban pfechtn af di. 

Zahre maina hame, 

Zahre mai lont. 
Baile as nou vôlkh ist ime lonte 
baile as nou meintce tuenzi ervinen 
unt as de reidnt insra sproche 
barber oban pfechtn af di. 

Zahre maina hame. 

Zahre mai lont. 
Br-on ana khurche mitte za petan 
br-on ana gomande as tuetins rigiern 
der Góttan Heare otins gearn 
der hailige Sualt bartins helfn. 

Zahre maina hame, 

Zahre mai lont. 
Bie as der schnea kentins za suechan 
bie as de stukhn tuent oban plien 
unt ola de jor varnaien de belt 
du varnaiedi unt plie ime gemiete. 

Zahre maina hame, 

Zahre mai lont. 


Sauris 


di Tiziano Minigher 


Fin che e corarä aghe tai riui 
e núi a passaran pal cil 
fin che a cressaran plantis intal bosc 
i nestris pinsirs a saran simpri par te. 
Sauris cjase mê, 
Sauris Païs gno. 
Fin che e sarà int inte val 
fin che lis personis si daran dongje 
e a fevelaran la nestre lenghe 
ti pensarin simpri. 
Sauris cjase mê, 
Sauris Païs gno. 
O vin une glesie par preâ 
un Comun che nus guvierne 
il Signôr Diu nus vül ben 
Sant Svualt nus judarà. 
Sauris cjase mê, 
Sauris Païs gno. 
Come che la nêf e ven a cjatânus 
come che i cjamps a sflorissin simpri 
e ogni an a tornin a fâ gnúf il mont 
tu torne a nassi e sforis tal cür. 
Sauris cjase mé, 
Sauris País gno. 


Sauran 

S. Josef Artesan Fieste dal Lavór 

S. Anastasi Vescul 

S.ts Filip e Jacum Apuestui 

S. Florian Martar 

S. Gotart Vescul 

S.ts Marian e Jacum Martars 

S. Flavi Martar 

S. Vitor Martar 

B.de Marie Taresie di Jesú 

S. Antonin Vescul 

S. Ignazi di Làconi Frari 

S.ts Nereo e Achileu Martars 

La Madone di Fatime  Fieste des Maris 
S. Matie Apuestul 

S. Doro Contadin 

S. Ubalt Vescul 

B.de Antonie Mesina di Orgosolo 
S. Zuan I Pape 

S. Ivo Avocat 

S. Bernardin di Siene La Sense 

S.te Gjisele Regjine 

S.te Rite di Cassie Taumaturghe 

S. Desideri Vescul 

La Madone dal Jutori 

S. Bede Predi 

S. Filip Neri Predi La Madone di Monsante 
S. Ustin di Canterbury Lis Pentecostis 
S. Milio Martar 

S. Massim Vescul 

Die Gjiovane d'Arco Vergjine 

S.ts Canzians di Aquilee La Visitazion de Madone 








Catherine Marsilli e nas ai 5 di 
Zenâr dal 1976 a Paris di une famee di 
“gnaus diVergegnas”, emigráts cualchi an 
prime te “Ville Lumiere”. Tal 1999 la 
famee e ven a stá li de súr Patrizia in 
"patrie a Vergegnas”. Par Catherine torná 
in Cjargne al à volüt di vé la pussibilitát di 
fà esperiencis gnovis ancje intal cjamp 
sportif in gracie di un ambient plui a 
misure di persone rispiet a une metropoli 
come París. In Cjargne, di fat, in gracie de 
volontát e de costance di un grop di 
gjenitórs e de competence e de grande 
esperience in cjamp sportif di cualchi 
famee cjargnele, e ven metude sü la 
societát "Carnia Special Team Onlus" e 
Catherine e jentre cussi a fà part di chest 
grup di zovins “speciái” (tal sens plui vast 
de peraule). Cul jutori di personis 
straordenariis che i fasin di mestris 
Catherine e rive a vinci sedi lis sós póris 
che la só timidece cun risultáts une vore 
bogns tal nadâ, tal schi e tal zúc des balis, 
massime se si ten cont dal fat che 
Catherine e à tacát a fà sport di grande (e 
veve za 24 agns) e cun di plui scomençant 
des fondis. I risultáts, dut cás, no si son 
fats spietâ. Di fat, e ven clamade a cjapâ 
part ai Zücs Nazionái Special Olympics te 
specialitát dai 25 m di schene e stil libar 
tal 2006 a Preganziol (Iv), tal 2007 a 
Chieti, tal 2008 a Biella, tal 2010 a Monza 
e tal 2011 a La Spezia. Tal zúc des balis, 
invezit, e partecipe tal 2007 ai Zúcs 
Nazionái Special Olympics di Romans e, 

simpri tal stes an, e rive seconde in 
Austrie. 

Tal 2000 e cjape part cun passion a 
un cors di bai latins inmaneát tal so pais 
de mestre Paola Florit cun ché, almancul 
sul imprin, di falu par zúc e di jentrà a fa 
part de vite sociál dal so país. Di chest 
moment inca e nas une sintonie special 
cun cheste zovine mestre che i dimostre 
subit une grande sensibilitát e pazience; 
cualitáts chestis che si cjatin ancje in só 
mari, Marisa Fior, ancje jé mestre di bal. 
Tal 2001, intant di une fieste, Catherine 
e incuintre Francesco De Stalis che, di un 
bal, al devente il so balarin di simpri. 


Francesco De Stalis al nas ai 17 di 
Otubar dal 1976, al vif a "Vergegnas" e 
al é un zovin che al à la sindrome di 
Down. Cun dut che fin di cuant che al 
jere picul al à mostrát une predisposizion 
pe musiche e pe danze, sul imprin si 
svicine a lis dissiplinis sportivis dal nadâ 
e dal schi, stant che chestis a jerin plui 
adatis par un procès inizidl di 
riabilitazion che, tal timp, al è deventât 
competizion sportive. 

Atlete de "Carnia Special Team 
Onlus" pes dissiplinis dal nadâ e dal schi 
alpin, a son diviers agns che al partecipe 
a lis garis regjonáls e nazionáls e il so 
percors al e plen di medaiis di aur e di 
arint. 

Te dissipline dal nadâ, tal més di 
Otubar dal 2008 al fás part de delegazion 


Catherine Marsilli e Francesco De Stalis 





dal Friâl Vignesie Julie ai Zücs Estifs Special Olympics in Spagne e 
al rive secont tai 50 m stil libar e otáf tai 25 m pavee. 

Ancje tal sport dal schi alpin a son agns che Francesco al 
partecipe a lis garis nazionáls cun risultáts strabogns e di fat diviersis 
voltis al e rivát prin. Tal 2009 al ven convocát pai mondiái di schi 
I.N.A.S. a Sestrière dulà che al rive 12" sedi te libare che tal slalom 
e 10” tal slalom zigant. 

In plui dal sport, e je la musiche che e rapresente un altri mont 
dulà che Francesco si sint a case sô. Di fat, tal 1993, in gracie dal 
incuintri cul mestri Franco Stocco, Francesco al scomence a studiá 
cemüt che si sune la batarie, disvilupant cussi lis sòs capacitáts 
musicals e ritmichis. Ma Francesco no si sint ancjemo sodisfat dal 
dut e cussi, cul là dal timp, al comence a fâsi strade il desideri di 
podési esprimi tal bal in cubie. Al podeve someá un desideri 
impussibil di meti in pratiche ancje par vie dal fat che no si veve 
ancjemo sintút a fevelá, sul nestri teritori, di esperiencis di danze cun 
zovins disabii. Ma Francesco al è un frut fortunát parce che une só 
paisane e je mestre di bal, o ben Paola Florit che, cun tant coragjo e 
disponibilitát, e vierç in vie sperimentál la sô scuele, la "Star Dance", 
a personis diviersamentri abilis. Par Francesco e je stade une gjonde 
grandonone e cun di plui al à dimostrát subit buinis capacitáts tal 
impará lis tecnichis dai diviers bai dal liscio al latin. La fortune po 
dopo e je stade dople par vie che propit tal stes timp ancje Catherine 
e tacave la stesse esperience. 

E nas cussi la cubie Catherine e Francesco che, in dis agns di 
ativitát insieme, e à mostrát costance, impegn e serietát; e dut chest 
al à puartát i siei risultáts, in gracie ancje, come che si pues capi, dal 
impegn de mestre che ju à simpri stiçâts, metúts a la prove e che no 
si è mai rindude, anzit ju à compagnáts cence mai stracási tal lór 
procès di cressite professionál, savint dosá i progrès, creant un 
ambient di intese e zúc di scuadre. Al è cussi che propit la mestre ju 
met denant di un passag impuartant: partecipa tal 2008, tant che 
atletis de Scuele “Star Dance”, ai Campionáts Talians di Danze 
Sportive, inmaneáts de Federazion Taliane Danze Sportive, che si 
davuelzin ogni an a Rimini, te sezion pai diviersamentri abii. E i sucès 


a rivin subit, za ae prime partecipazion dulà che si classifichin prins. 
Cun di plui chest titul di Campions Talians di Danzis Standard 
(Under ICA - DR - Duo) e di Danze Latine (Under ICA - DR - Duo) 
lu confermin ancje tal 2009, tal 2010 e tal 2011. In gracie di chescj 
risultâts otims, tal 2008 Francesco al ricêf il premi de Acuile di bronç 
de Region Friül Vignesie Julie tant che campion talian di danze 
sportive; invezit Catherine e je stade premiade Femine dal An 2011 
F.I.D.A.P.A. (Federazion Taliane Feminis Arts Professions e Afârs) di 
Tumieç. Ve alore che si pues di che par jê il bal al è deventât une 
“reson di vite”, il “motór” de só esistence, dutune cu la passion pal 
so picul nevót Matteo. 


La Star Dance 


La scuele di bal Star Dance e nas tal 1989, metint sul imprin lis sós 
lidris a Colze di Enemonc, li dal albierc “Alla Pagoda”. Juste ta ché 
sede aromai storiche e madrés la professionalitát artistiche dal 
diretór tecnic di vué, la mestre Paola Florit. In vincj agns di ativitát, 
di promozion dal bal sportif ator par dut il Friúl sot de presidence di 
só mari Marisa - buine di guvierná la barcje ancje tai moments di 
burlag - la Star Dance e rive a fâ vuadagná ai siei arléfs i puescj miór, 
fintremai für dai confins regjonái. Dongje di moments dürs e dificii 
no mancjin po dopo lis sodisfazions grandonis che la scuele si 
procure cjapant part a cetants events. Cussi, a vuelin memoreats, par 
esempli, la esibizion tant che ospits de Citát di Simbach am Inn, che 
e rimonte al més di Setembar dal 2002 e, tal Novembar di chel an 
stes, la organizazion a Tumiec dai Campionáts regjonäi di bal sportif; 
il spetacul a Mulhouse, in France, metüt in pits pai amis dal Fogolâr 
furlan di lenti là tal Otubar dal 2003; la organizazion de Fieste dal 
Bal a Tumieç, sei de edizion dal 2005 sei di ché dal 2009. Tal 2010, la 


scuele e decít di slargjâ la ufierte dai cors: a tachin cussi lis lezions di 
bal Country, Hip-Hop e Break Dance. Ore presint, la scuele e pues fâ 
stât su un cent balarins, di dutis lis etâts, impegnâts in dutis lis 
dissiplinis. Ma la flôr de scuele a son Catherine Marsilli e Francesco 
De Stalis, doi balarins pardabon speciâi rivâts dongje tal an 2000 che, 
planc a planc, prin sot de vuide di Marisa e po dopo di Paola, a cjapin 
part a dutis lis esibizions e partint dal 2005 ancje a dutis lis garis. La 
lór e je une storie fate di un sucès daür chel altri. Tal 2005 a deventin 
Campions regjonâi e dal 2008 a tegnin il titul di Campions talians. 
L'ultin travuart al rimonte ai 28 di Mai dal 2011: a Rimini, pe cuarte 
volte consecutive, a son incoronâts Campions talians speciâi tal bal 
standard e tai bai latins americans. Dongje di Francesco e Catherine, 
a son altris balarins speciâi che a fasin part de scuele come, par 
esempli, Roberto Rosso di Glemone, Daniela De Stales di Çurçuvint, 
Daniela Craighero di Tumieç e Alessia Pupin di Dalès. L'impegn de 
scuele a pro dal inseriment di cheste ativitát sportive tes “capacitáts 
diviersis” e va indenant tal 2011 cu lis lezions li de sede de 
Comunitát Piergiorgio di Cjanive di Tumiec dai mestris Paola Florit 
e Luca Di Gallo, pocáts dal pinsir che il sport, massime il bal sportif, 
al zovi par stá insieme e par cressi tal cuarp e te anime. Si sta insieme, 
parce che si à ché passion stesse; si cres tal cuarp e te anime, parce 
che ducj a scuegnin impará chés tecnichis stessis che a domandin 
un sfuarç no di póc sei di concentrazion e memorie sei di energjie e 
armonie tai moviments. Cuant che si dis che il bal sportif al é un 
sport par ducj, si vül di juste chest: permeti a ducj, ma propite a ducj, 
di cressi. 


SCUOLA DI BALLO STAR DANCE 

Via Serena,11 - 33020 Verzegnis (Ud) 

Maestra Paola Florit: cell. 328 2339893 
Vice-Presidente Franco Cuzzi: cell. 338 1839931 
E-mail: mail@scuoladiballostardance.org 
www.scuoladiballostardance.org 

Une copie special 


di Livia Gentilini 


Rimini, Padilion da Fiere — sabide ai 28 di Mai dal 2011. Finál dai 
Campionáts Talians di "Danza Sportiva" F.I.D.S.. L'emozion a je 
palpabil, al é dut un cori cori pas ultimis robis: la ritocjade di truc, 
une spaline dal vistit di sistemá, une petenade ai cjavei e ... i ultins 
acoráts conseis da mestre. Vonde, a je ore! La vós amplificade dal 
presentadór a clame in piste i finaliscj che a sintin la tension e 
l'impuartance dal moment. Lis scjalinadis a son plenonis e lis copiis 
a jentrin tra dós alis di int. Al è dut un lusi, un biel viodi, di pailettes, 
lustrins, sede, taffetà e un bati di mans che al soreste la scene. 

Si sbassin lis lâs e al partis il programa da serade. "Tre danze 
standard" al spieghe il presentadór: "valzer inglese, tango e quick step, 
seguite da tre latino-americane: cha cha cha, rumba e jive". Al e un 
spetacul che al lasse cence flát; a balin ducj cun impegn, braure e 
paronance; cualchidun in carocele, diviers che a no viodin (si capis, 
in copie cun personis vedentis); int cun problemas fisics e no dome. 
Nol impuarte, a balin e baste. Viodi la nestre copie in piste al scjalde 
il cúr: a san di jessi fuarts, veterans aromai e la metin dute. Il cono di 
lûs al inlumine jé, che intal vistit colór dal cil si móf sigure, cun grazie 
e stil tal valzer... zir a drete, pas di cambio, zir a campe viert, pas di 
cambio, zir spin... compagnade dal balarin che la vuide cun 
paronance. La zurie a controle, precise e serie, a cjale e a scríf ogni 
tic. Il public al è dal dut striát dal spetacul, viodi a balá chescj balarins, 
che a lór mari nature ur à robát alc, al pár che al sedi la robe plui 
naturál di chest mont; se alc jur e stát gjavát, altri jur è stát dát: in 
profonde e nete sensibilitát, spirt e svilup di cierts sens che i 
normodotáts no àn. 

Finit il programa da serade, al ven il moment tant spietát e plui 
emozionant: la zurie a clame in ordin i vincidórs sul podio. Si partis 
dal tierc... il secont e il batimans, il vosá e l'incitá i balarins par 
sostegniju al e in cressint. I sin ai prins: ducj a tasin cidins cidins in 





spasmodiche spiete, lis lús si disbassin, dome un cono blanc, tal gnot 
di cheste serade di tarde primevere clipe e odorose di már, si impie. 
Al par di sintí il respir e il batiment di cür dai balarins, un dutun cun 
chei da lór mestre cui voi lustris e cun chei di famee che no trategnin 
plui l'emozion. “Campioni Italiani per la quarta volta qui a Rimini”... 
ancjemo lór, i nestris! 

Ce che al ven dopo si pues dome imagjinálu: il calór e l'afiet di 
tante int vegnude di dute l'Italie che si strenc a bracecuel tor di lór 
par laudáju e diur bráfs. A vai la mestre cuant che a mi conte ché 
serade, i lusin ancjemó i voi cuant che ju nomene: par jé a son dabon 
i siei balarins speciái. Cun lór a lavore di tancj agns, ju cognos tal 
profont, a sa cemüt cjapaju e tira für il miór. E lôr la capissin, la scoltin 
e la ubidissin. A sa ancje, cu la buine grazie e il pols fer, fáju riâ drets 
cuant che si pierdin vie o a àn la zornade stuarte. 

I ai volút contáus cheste storie gjavade dai ricuarts di chei che la 
an vivude par pandi il grant amór e la sensibilitát di tantis fameis che 
a compagnin chescj fruts sul troi da vite fasintju D sport (no dome il 
bal ma ancje schiá, nadá e altris ativitáts) vissinantju ancje al mont 
da musiche e gjoldint cun lór das piculis e grandis concuistis di ogni 
di. Ta nestre conte, di grande impuartance e jutori, une zovine e brave 
mestre di bal cul cür dolç e l'anime nete che cun afiet e passion a 
seguis chescj fruts speciái. 

Un picul grant esempli che al rive dret al cúr. Une biele pagjine 
di vite di un paisut cidin cidin da Cjargne; tant di impará e, a mé 
pene, il compit di fálu cognossi ai plui. 


Furlan di Glemone 


La cala 


di Angelo Bertoia 


Dopu 
il temporàl... 


Ta la curva 
e a cuatri pas 
da l'antiga glesia 


dai Abàs, 

sot un platano 

e l'oràr 

su la riva, 

la cala... 
A si spiela 
ta l'aga 


dal fossàl 


e a si viòt 
cussi biela 
che... 


Cul so calis 
inmacolàt 

ta la scura 

e verda man, 


a contempla 
il Creàt! 


Furlan di San Vit 


Il frut e il pandolo 


di Romeo Burello 


Inte vite no si finis mai di imparâ dut, massime la educazion. A 
cualsisei etát ducj plui o mancul o sin cuasi sigúrs di vè sot man la 
situazion in ogni moment. Plui o lin indenant cui agns e plui cheste 
bravece e cjape pit. Ribati a une biele batude cuntune ancjemó miór 
al è un divertiment. Cuant che impen si combat a sun di sviolinadis, 
prin o dopo l'un o l'altri al cjape la classiche ceve intai dincj e dopo, 
par un toc, si va indenant a muse dure e barete fracade. 

O ai scrit chest picul preambul par meti in risalt tré peraulis che 
a jentrin in cheste conte. Lis tré peraulis a son: educazion, sviolinade 
e ceve. 

O soi daür a lavorá e un canai mi ven dongje. 

^Heilà, mandi! Ce séstu daúr a fa?”. 

“O stoi metint sù un pare spigul di len...". 

"Cemát che tu ti clamis?”. 

“Romeo e tu?”. 

“Werther”. 

“Werther, ce biel non, trops agns ástu?”. 

“Jo o ai cinc agns e tu?”. 

“Il més prossim cincuanteun...”. 

" Alore, tu sés bielzà vecjo!”. 

“Vecjo vecjo no, ma cuasi...". 

Par un moment o sin láts indenant cussi, tabaiant dal plui e dal 
mancul. A un ciert pont, intal biel che o stevi invidant une vit, ven a 
stái che il cjacevits mi sbrisse e o sassini il pare spigul. Imediade la 
mé reazion vocál: "Zio ca... !”. Par fortune la mé bocjate si è fermade 
a miec prin di fini di di la blesteme, parce che mi soi acuart de 
presince di Werther. Pensant che Werther nol vedi capide la mé 
blesteme, o ai lassât passá cinc, sis seconts, dopo o ai finide la peraule 
e o ai dit: “...Canarin!”. Lui al à fate une biele ridade. Cidins cidins 
o sin láts indenant, jo lavorant, lui zuiant cun doi tocs di len. A un 


ciert pont, jo mi soi zirât par cjoli une vit, si sin cjalâts intai voi e lui 
mi a dit: 

“Sástu, tu sés bráf a lavorá...". 

“Graziis, ce creancós che tu sös!”. 

Mi ziri a invidä la vit e lui: 

“Pero, tu sés bráf ancje a blestemá...”. 

Jo no ai vût il coraç di voltámi viers di Werther, parce che la 
vergogne e jere tant grande. Il gno cjáf nol varés mai imagjinát che 
un frut di cinc agns, cu la educazion e une fine sviolinade al varès 
rivát a dámi une ceve intai dincj cussi grande. 

Werther, frut di cinc agns, ma mestri di rare educazion. 

Graziis, Werther. 


Rosis di Sante Marie 


di Giovanni Urban 


Rosis blancjis di Roncjetis 
rosis rossis di Tissan 

o mi faseis diventá mut 

e o mi faseis trimá la man. 
Fevelait par me e platait 
no stait mai mostrá lis spinis 
us domandi di dislidi 

un moto mut, impercetibil 
su la muse de mé frute: 
voli vif, bocje di ridi. 

Jo o spasimi 

la bocje e tas, al vóse il cür. 


Suvignisi 


di Giovanni Maria Basso 


Da spes mi soven 

de santa man 

di mê mari, 

ch'e messedava la pulinta 
te cjalderia di ghisa. 
Dopo vêla strucjada 

la taava cul spali fin, 
fasint prin el segn de crôs 
e dopo a fetis mezanis. 
Cui dês e netava el spali 
fasinlu sà tor el mani 

di chel taulier, di anuruns. 
Vuê, la medemi al plevan 
che sul altâr 

si voltava daür 

pandint el Dominus Vobiscum. 
Jê cun duta scleteça 

e spampanava e famea: 
faisi dongja 

ch'e je pronta la bocjada. 


Furlan di Orsaria 


Barba Bortul di Mania 
La cualifica 


di Aldo Tomé 


A] era om un grum inzegnous, Barba Bortul, al si rangjava a 
comedá ogni argagn dissestát: rapeçâ zeis o cossis cu li” screnis 
sabulidis; torná a fà gjambis di cariola scjavaçadis o carulidis; fiss il 
sclotegnec a spargui di scjala da toglât; gjustá i clostris a barcons 
disomboláts; rimeti adun dovis scardilidis di brentis e caretei; regolá 
gorletis mál sestadis; cambiá manis di pala, o di forcja creváts, par 
se, ma encja par cualchi altri ch'a paiavin, o si o no, cuntun grassie. 

Una di al é rivát uvi di lui, dal borc di sora, Pieri Codár e a i à dit: 
“Bortul, i ai sintú a disi chi tu ti si rangjis a fa un póc di dut cu li’ tós 
mans. Inta la mé contrada tu ti sòs cunussüt cu la cualifica di Dentista 
dato che i ti sás encja rimeti dincj di len ai riscjei sdintiáts. Jo, i soi 
vignút par un plasei. Ti ai puartát un spinel di caretel ch'al spant gotis 
in continuitát; cuissà si tu ti podes metimilu in sest?". Barba Bortul 
al à acetát mál volenteir ché cualifica di Dentista; al à cjapada comi 
una menada pal boro. Alora, un fregul stigát e disdegnát, ma cenca 
pandilu pi di tant, a i à rispundüt: "Pieri, a mi displás tant ma, par 
gjavâ il difiet a un spinel ch'al spant ti cunsigli da ricori da un ch'al 
à la cualifica di Urologo!”. 


Furlan di Manià 


Un clap sun chel altri 


di Rita Simonitto 


E je une tiere di mieç che mi fâs pôre, 

fate di crodiis roseadis e di cisilis 

coladis jà dal nit ancjemò cence plumis. 

Une tiere di nissun, un stá come tra il vivi e il muri, 

un alc di svoladig come cuant che e je fadie 

a passá dal sium de gnot al sium dal di. 

E in chel mieç si sgarfe tra il passât 

parce che il doman nol spiete ploiis che a dan di bevi. 
Inalore velu un sunsür, ve ca une sagume in cuintri lûs 
che e vierc i scúrs par une gnove buinore. 


O torni a viodi il gno pais di aghis, 

saetá di sarpint che al dissepare 

un di ca e un di là 

segnant teritoris cun fevelâ diferent. 

Lis lungjis moraradis, lamis che a tain di neri il blanc de néf 
ma ancje a compagnin i cjamps di un vert ombrenós 
come i camarons pai cavalirs di Istát. 

O lis blavis, drets soldáts sul attenti fintant che 

nol rive il bueron, o la caroce dal diaul che in corone 
e cor e po si ferme in mieç al cjamp dal forment, 

lis cjampanis martiel che si dan di vore. 


Un clap sun chel altri, la blesteme di rabie 

e un sacraboltá che al fâs ridi ancje il Signór, 
lis vós che a àn il colór dal bruntulament 
dal temporál o la frescjece dai núi di Marc 
mi fasin pensá ae ricjece de mé tiere 

che di biel e di brut e ten dut insieme. 


Sul puint che al met dongje i doi rivâi 

o pues cjalâ a chel passât che mi à incjarnât 
fin a ore presint, lis lidris simpri plui fondis 

e lis ramis che a van a disegnâ ricams slargjôs 
sul celest dal cil. 


Glicine 


di Bianca Maria Favot 


O cjali i tiei ramaçs 
ingropâts cussi strets, 
mi somee cuasi 

che ti gjavin il flât. 


Po o rimiri la bielece 

dai tiei flôrs, 

che une buine cerpidure 
ti à regalât. 


Ah, podê cerpi 

i dolôrs de anime, 

par no scjafoiâ 

ma riflori par un moment. 


Furlan di Manià 

S. Justin Martar 

S. Marcelin Martar  Istituzion de Republiche 

S.ts Carli Lwanga e Compagns Martars La S.me Trinitât 
S. Quarin Vescul e Martar (09) 
S. Bonifaci Vescul 

B. Bertrant di Aquilee Patriarcje 

S. Norbert Vescul 

S. Medard Vescul 

S. Efrem Diacun 

B. Indrì di Bolzan Corpus Domini 

S. Barnabe Apuestul € 
S. Onofri Eremit 

S. Antoni di Padue Frari 

S. Liseu Profete 

S. Proto Martar 

S.te Justine Vergjine 

S. Ranîr Eremit 

S.te Marine Vergjine 

S.ts Gervâs e Protâs Martars 

S. Etor Martar 

S. Luís Gonzaghe Gjesuit © 
S. Nicêt di Aquilee Vescul 

S. Josef Cafasso Predi 

S. Zuan Batiste Martar 

S.te Eurosie di Jaca 

S. Josemaria Escrivà Fondadör dal Opus Dei 

S. Ciril di Alessandrie Vescul D 
S. Ireneu Vescul 

S.ts Pieri e Pauli Apuestui 

S.ts Prins Martars de Glesie Romane 








Mauro Cominotto al nas a Gurize ai 18 
di Setembar dal 1966 e dal 1983 al è a stâ li 
dal Centri Residenziál "Villa S. Maria della 
Pace" di Migjee cun sô sür Renata. 

Tal 2002 si iscrif a la Associazion 
Sportive "Giuliano Schultz" e al scomence 
a praticá il nada e la atletiche lizere. 

Ancje se al à tacat tart a là in pissine e 
tai cjamps di atletiche lizere, i siei risultáts a 
son di prin plan, par vie dal so fuart impegn 
tai alenaments e de só grande atenzion tal 
miorá la tecniche. 

No i baste jessi pluricampion regjonál 
tal nadá (25 m di schene): al é te marce che 
al rive ai risultáts miór de sò cariere. Par vot 
agns al è Campion Talian ta cheste dissipline 
(400m e 800m) e tai Campionáts 
Europeans di Varsavie dal 2010 al corone la 
só cariere sflandorose cu la vitorie, simpri te 
marce, di dós straordenariis medaiis di aur 
(400 m e 800 m). Tal 2010 al é vice Campion 
Talian EIS DIR te marce 5000 m, fermant 
il record talian di 2735"9. 

Fuart di fisic e une vore resistent, la 
precision de só tecniche e je la só arme miór 
intune dissipline come ché de marce, une 
des plui dificilis de atletiche lizere. 

Tai agns, Mauro si è fat cognossi ancje 
tant che bräf atór di teatri: al à recitat in plui 
di une companie regjonál e al è stát simpri 
une vore preseát. 

Cetant apassionát de Sampdorie, i plás 
la musiche, soredut ché dai agns '60 e ‘70, 
e i plás ogni tant permetisi di fâ cualchi 
buine mangjade, massime di doles. 








Ilario Patruno al nas a Gurize ai 14 
di Zenàr dal 1956 e dopo di jessi stát 
ospit li dal Centri "Villa S. Maria della 
Pace dei Padri Trinitari” di Migjee, a 24 
agns al ven integrât tal progjet 
" Autonomia" dal Comun di Gurize, là 
che al lavore ancje in di di vué tant che 
operadór ecologjic. 

Cul so lavór, e in gracie de supervision 
di un operadór dal Centri, al rive a cjoli un 
monolocál, là che al è a stâ ore presinte, e 
al rive a vé une otime autonomie personál 
e di gjestion de só vite. 

Tal 1999 si iscrif a la Associazion 
Sportive “Giuliano Schultz”; si fás notá 
daurman pes sós grandis capacitáts 
fisichis e tecnichis, ma ancje pe só fuarte 
personalitát, la só ligrie e la só grinte tal 
cir i risultáts. 

I siei compagns lu sielzin tant che 
cjapitani de scuadre e al devente 
daurman pont di riferiment de 
Associazion “G. Schultz” sedi pal aspiet 
sportíf che pe capacitât di relazion cun 
chei altris atletis dal grup. 

I siei grancj risultäts sportifs a son la 
conseguence des sôs abilitâts naturâls, 
ma ancje des sô costance tai alenaments 
e de sô fuarce tal sopuartâ, a nivel fisic e 
psicologjic, cjamis di lavôr no di pôc. 

Atlete poliedric, si fâs cognossi sedi tai 
sports di scuadre (campion talian di 
basket tal 2009 e convocât par difindi i 
colôrs de nazionâl tai Campionâts 
mondiâi di basket dal 2011), sedi di bessôl 

Tario Patruno 





(campion dal mont di slanç dal pês tai Zücs Mondiâi S.O.I. davuelts a 
Dublin tal 2003). Ilario al pues svantâ po altris sucès di rimarc: un arint 
ai Zücs Mondiai S.O.T. 800 m marce (Dublin 2003), un aur tal slang dal 
pés ai Zücs Nazionái tes stagjons sportivis 2002/03 e 2003/04, un aur 
te marce (800 m) dal 2002/03 al 2004/05, vice campion talian F.I.S.D.I.R. 
tal slanc dal pés, tal slanc dal gjavelot e dal disc. Ilario al à po otignút 
bogns risultáts tes balis, specialitát là che al e campion talian sedi tal 
singul che in cubie e tal tenis di taule (oltri che jessi atlete nazionâl di 
chest sport, al è stat ancje Campion Talian F.I.S.D.I.R.). Une vore 
apassionát dal Inter, i plás mangjá ben, fà fieste e stá cui amis. 


Associazion Sportive 
"Giuliano Schultz" 


L'A.S.D. (Associazion Sportive Diletantistiche) Giuliano Schultz 
Onlus e je nassude tal 1997 e e à sede li dal centri residenziál "Villa S. 
Maria della Pace" a Migjee. Il so obietif al e chel di inmaneá e dissipliná 
lis ativitáts sportivis, ricreativis e di züc dai disabii inteletifs e relazionái, 
par miorá la lór cualitát di vite e favori la integrazion te societát. Tai 
agns l'A.S.D. G. Schultz si è notade al C.I.P. e po a la F.I.S.D.I.R. e e fas 
part dal moviment sportif Special Olympics. 

La associazion si divit in doi setórs: chel agonistic e chel 
promozionál. Il prin setór al va daúr dai setórs agonistics dai sports 
praticáts des personis normodotadis; tal secont setór, la ativitát 
promozionál e ven presentade in maniere amatoriál e i regolaments a 
son adatáts a lis esigjencis dai atletis che no rivin a sopuartá fisicamentri 
o psichicamentri la cjame di lavór o i regolaments dal setór agonistic. 
La associazion e je ancje Centri Pilote Federal pe F.I.S.D.I.R. pe atletiche 
lizere. Stant che la pratiche sportive e je deventade, in di di vue, part 
integrant de vite des personis e che e incit une vore su la cualitát de 
vite, il convinciment di cheste associazion al e che la ativitát sportive 
e la competizion tra personis cu lis stessis abilitàts a son il mát miör 


par testâ lis capacitâts di ognidun, misurâ i progrès e smirâ a di une 
incressite personál, disvilupant la autonomie personâl, la stime di sè e 
creant moments di integrazion sociâl. Cun di plui, la A.S.D. Schultz e 
considere la ativitât sportive tant che une forme specifiche di 
comunicazion, che e cjape dentri nivei diferents di integrazion: fisics, 
psichics, sensoriâi e sociâi. La ativitât sportive e permet la integrazion 
des personis midiant de partecipazion a lis competizions, e permet di 
scjariâ lis tensions, di superâ blocs mentâi, di rinfuarci lis abilitâts e 
duncje ancje il caratar, incressint la autonomie personâl. Cu la ativitât 
sportive lis personis a àn beneficis fisics no di póc, a rivin adore a 
movisi in maniere ritmiche e coordenade e a evita i dams di un stil di 
vite sedentari. Di un pont di viste psichic, la pratiche sportive e fâs in 
mdt che i atletis no sedin a riscjo di isolási, come che invezit al 
capitares intun ambient cun pócs stimui, e che a sedin gratificáts cul 
superá cierts ostacui, ancje se picui, e cul rivá a cierts obietifs. Lis 
capacitáts di relazion e il rapuart cun se stes e cun chei altris a van 
duncje simpri in miór, cussi come ancje la atenzion, la concentrazion 
e la autonomie. A calin i compuartaments disfunzionái, ma soredut e 
cres la stime di se dal atlete. 

Isports praticáts tai doi setórs de associazion a son: atletiche lizere, 
nada, basket, balis e tenis di taule. Lant daúr a la organizazion de 
Special Olympics in areis diferentis, la A.S.D. Giuliano Schultz e cjape 
dentri 30 atletis, 1 coordenadór tecnic, 7 responsabii tecnics, 5 tecnics, 
7 assistents tecnics, 1 miedi, 1 psicolic, 1 fisioterapist e 1 massagjadór. 
Chest setór de associazion al è promotór di tré progjets: inviament a 
la pratiche sportive par minórs cun disabilitáts (Progetto Juniores); 
basket unificát tra atletis cun e cence disabilitáts (Progetto Unified 
Sport); co-partner di progjets internazionái cu la Slovenie e la Austrie. 


ASSOCIAZIONE SPORTIVA "GIULIANO SCHULTZ" 

c/o Villa S. Maria della Pace - Centro Residenziale dei PP. Trinitari 
Via Diaz, 10 - 34076 Medea (Go) 

Tel./fax 041 67411 - cell. 340 4806057 

E-mail: giulianoschultz@libero.it - www.istitutomedea. it 





Cjargnei sparagnins 


Tite: “Ástu viodút, Toni, i cjargnei ce sparagnins che a son... 
A soterin i muarts cul cjáf di für par sparagná su la 
fotografie!”. 

E Toni: “No sta dimal a mi, che o ai viodüt intun cimitieri de 
alte Cjargne che a metin jà i muarts ancje cul cúl di für, cussi 
a puedin parcá ancje la biciclete...”. 








Il Casel di Versuta 
di Pier Paolo Pasolini 


di Ovidio Colussi 


Casel di Versuta 

andulà che Pasolini 

tal lontan ’43 

ai 18 di Fevrar 

al fondava la 

“Academiuta di Lenga Furlana” 
anu zovins scuelars, 

al ni insegnava a scrivi 

inta la nustra lenga, il Furlan. 


Vuei, puor Casel 
ati colin i cops. 


“Parse i lassitu ch'al coli dut?” 
i ghi ai domandàt al 
meneghel ch'a lu à compràt. 

” A1 mi costarès 

doi sacs di blava”. 


Conservâ 'na memoria 


cussi impuartanta 
costia doma doi sacs di blava? 


Furlan di Ciasarse 


1911-2011 Bon Complean! 


di Caterina Giorgini 


Un secul plen di dut, miserie, vueris, pestilensis e po la ripiade; 
bondanse, ligrie, lavór, gnovis in tancj setórs. Un pér di femines e 
son ancjemò chi a conténus dal secul passét. A Dartigne, tal borc di 
Mont, e àn clamét dongje i paesans a fé fieste pai cent agns dal lavio, 
ven a sté dal lavadór. Velu li, dopo un lifting volút e fat, come cuant 
che lu àn tirét sà, sól de int di Mont, el materiél provedút dal Comun, 
un puest a sotet par lavé e resenté pe bisugne di ducj. 

Lu cjatin a pós pas dal troi dal Faeit, un lúc dula rinfrescjési, polsé 
e gjoldi i suns dal bosc, specie la domenie dopo gjespui o par bagné 
el macet dai cucs, el meis di Mai, prime di metilu a profumé la cjase 
e tal simiteri. 

Un sac di int si é dade dongje, ancje la Domitilla che e viveve tai 
Stelis, làc dal puest e che di frute e veve di fé une cjaminade di rive jà 
ben erte, cun zeis di robe bagnade che e pesavin pui di jei e che par 
torné cjase e faseve une fadie mostre, di rive sü ancje se e leve pal 
troi, li che cumó e je une strade. La fieste e je stade uficialisade dal 
Sindic, cul tai dal nastro tricolór, dal Assessór e cu la preiere par furlan 
di pre Bruno pui la pose di un clap cu las dates scolpides dal artist 
Gjovanin, Giovanni D'Artegna. Un sfuei picjét su di un dai nüf 
pilastris al ricuarde par ben la vite di chest lavio e de int. 


Furlan di Dartigne 


Memoreà 


Upamietnienie di Wistava Szymborska - Traduzion dal talian di Pauli Cerno 


Si son amáts jenfri i noglàrs 
sot sorei di rosade, 

i cjavei a jemplarin 

di fueis e tiere bagnade. 


Cor di sisile vei dül di lôr. 


In zenoglon su la roste 
a petenarin lis fueis, 

e vrie di arint 

si svicinave slusint. 


Cor di sisile vei dül di lôr. 


I rifles dai morárs 
come fum su l'onde lizere. 


Sisile no stà fáure smenteá. 
Sisile, spine tal nál, 


ancure tal vint, 
Icaro che nol cole, 
vistit di fieste alçât in cil, 


sisile, dal cil biele scriture, 
spere cence minúts, 

stil gotic cu lis alis 

incrosasi di voi tal font dai cii, 
sisile, cidinór che al travane, 
corot di gjonde, 

corone di amants, 

vei dül di lór. 


None Vigje 


di Rosanna Grillo 


None Vigje e leve simpri indevant compagnade di un dai siei 
nevoduts, sei par fâ i lavôrs tai cjamps sei cuant che e veve di lâ a 
Udin par afârs. 

Une di e pensà di lâ tal cjamp des cocis, chel insom de culine 
daür dal pais, par ciri chés maduris. Alore e tacà la vacje Stele tal cjar, 
e clama gno pari che in ché volte al jere un canai di vot, núf agns e 
a lerin vie insieme intune biele matine di Atom. 

Riváts sul lúc e fermât il cjar dongje de scjavacade dal cjamp, 
none Vigje e dise al frut: “Jo o voi a ciri lis cocis maduris e tes puarti 
culi, si che dopo o varin dome di cjariälis sul cjar. Tu tu ás di sta atent 
che nissun lis puarti vie e soredut che la vacje no lis mangji. Ástu 
capit? Guai se la vacje e mangje lis cocis!". 

Planc planchin lis cocis si ingrumavin, peró a cjalà ben no jerin 
propit dutis... che la vacje si indi jere benzà cjucjade cualchidune di 
gust. E gno pari? Chel si jere cjapat vie a ciri lisertis, vieruts par là a 
pescja cu la ligne tal dopomisdi, a cori dair di moscjis, ucieluts: e la 
vacje cui le cjalave? Intant la vacje e mangjave cocis e si sglonfave che 
Diu nus vuardi. In chel al passà un contadin dal país, al cjalà, al capi 
la situazion e i dise al frut: "Ma no viodistu in ce stát che e je la vacje? 
Ela none dulà ise?". Gno pari i rispuinde che la none e cirive lis cocis 
tal cjamp e che lui no si veve visát di ché vacje intant che al sucedeve. 

“Cjale mo frut” i disè l'om “no si pues spietá tó none, achi si 
scuen diliberá la vacje di dute ché bolidure che e à inte panze, e si à 
di fálu prest, prime che e sclopi". Intant la vacje e veve benzà tacát a 
mungulà e sberlá pal mál che e veve, si che l'om i ordena al piçul: 
“Al covente che la bestie e fasi moviment par disglonfási prime 
pussibil. Dispeile e puartile sà pe culine, che ti mostri jo cumo”. A 
dispearin la vacje dal cjar e le tirarin in sü e in jü, si ben che la bestie 
in prin no voleve. Infin il movisi i fase il so efiet e la Stele, planc 
planchin e tornà come prime. 


Gno pari al contave simpri che mai, inte sô vite, al varès podüt 
dismenteâ i sclops e i tons che la vacje, biel che e cjaminave, e faseve 
par disglonfâsi. 

Tornade dongje, la none e capi dut e i berlà di dute voie: “Folc ti 
trai canai! Ven ca che cumó ti peteni jo di fieste!". 


Chirurgjie dai traplants 


di Luigi Mestroni 


Di contâ dome là che a son oms che a sopuartin la realtát... 

Ospedál, sale di spiete dal Repart “Casi disperati”. Malát une 
vorone gráf, parincj seneós di notiziis. Al jes un miedi: 

“Magari cussi no, no us puarti buinis gnovis. La uniche sperance 
pal vuestri cjár e consist intun traplant di curviel. E je une operazion 
ancjemo sperimentál e pa la cuál a fuart riscjo; cun di plui, la spese 
e sarès dute a vuestri caric". 

Zito gjenerál. Daspó un moment di conturbament, un de famee 
al fás la domande plui scontade: 

“Ma trop vignaressial a costá un çurviel?”. 

“Al dipent: cinc mil euros un çurviel di om, dusinte euros un di 
femine". 

Altri moment di zito, là che i oms a stentin a stratignisi di ridi, 
cirint di no cjalá in muse lis lór feminis. Tal ultin, une siore e cjate il 
coragjo di domandá: 

“Che al scusi, dotór: par ce reson saressie cheste difarence di cost?”. 

“E je la logjiche comerciál dai presits, siore, come in dutis lis 
robis: “l'usato” al coste mancul". 

S.te Ester di Babilonie Regjine Cür Sacri di Jesi 

S. Oton Vescul Cür Imaculät di Marie 

S. Tomás Apuestul Il Perdon da la Madone di Barbane 

S. Liodór di Aquilee Vescul S 
S. Antoni Zacarie Predi 

S.te Marie Goretti Vergjine 

S. Claudio Vescul 

S. Adrian III Pape 

S.te Veroniche Muinie 

S. Piu I di Aquilee Pape 

S. Benedet di Norce Abât Patron de Europe € 
S.ts Ermacure e Fortunát Martars Patrons dal Fritil Vignesie Julie 
Dedicazione de Basiliche di Aquilee 

S. Camil di Lellis Predi 

S. Buineventure Vescul 

La Madone dal Carmél 

S. Lessio Eremit 

S. Fidri Vescul 

S.te Rine Muinie 

S. Elie Profete 

S. Lauring di Brindisi Frari © 
S.te Marie Madalene Dissepule 

S.te Brigjide di Svezie Muinie Patrone de Europe 

S.te Cristine di Bolsene Muinie 

S. Jacum Apuestul 

S.ts Ane e Joachin Gjenitòrs de Madone 

S. Pantaleon Martar D 
S.ts Cels e Nazâr Martars 

S.te Marte di Betanie Dissepule 

S. Pieri di Ravene Vescul 

S. Ignazi di Loiole Predi 








Erik Marchetti di Tumieç, atlete de 
scuadre “Carnia Special Team Onlus" e 
classe 1978, al à scomengát a nada che al 
veve nome 7 agns. A 12 al jentre te scuele 
“Nuoto” di Tumieg e tal 1997 al tache a 
nadá a nivel professionál. Tal 1998 al 
jentre tal grup dai esordients de “Carnia 
Nuoto” e cun lór al cjape part a cetantis 
manifestazions. 

Di ché volte incà il so percors al e 
coronát di prins e seconts puescj tai 
campionáts  regjonái,  nazionái e 
internazionái. 

Siet voltis al à vút il premi de Acuile di 
bronç de Regjon FriülVignesie Julie e une 
volte la Acuile di aur; tal 2010 il C.O.N.I. 
nazionál i à dade la Medaie di arint al 
Valór Atletic. 

Tra i tancj biei risultáts di Erik, chel 
che i à dát plui sodisfazion al è la 
traviersade nadant dal stret di Messine, tal 
més di Avost dal 1999. 

Tal Lui dal 2008 al cjape part ai Zücs 
Mondiâi Estifs Special Olympics di 
Dublin, là che al concuiste un aur, un 
arint, un bronç e un cuart puest. 

Tal Otubar dal 2008 al partecipe ai 
Zücs Estifs Special Olympics in Spagne, 
puartant a cjase un aur te gare dai 50 
metris pavee e un altri aur tai 100 metris 
a crot. Tal stes an, in Dicembar, al cjape 
part ai Campionáts Mondiái D.S.I.S.O. 
(Down Syndrome International 
Swimming Organization) a Albufeira, in 
Portugal, e al vinç dôs medaiis di brong tai 

200 m a crot e tai 100 m miscj. Tal stes timp al rive a otigni doi gnüfs 
records mondiâi te categorie master, altris dôs medaiis di bronç tes 
stafetis 4x50 m stil libar e te 4x50 m miscj e ancje il gnúf record talian 
e european tai 100 metris di schene inte stafete 4x100 miscj. Simpri 
tal 2008 al frecuente un cors F.LN. (Federazion Taliane Nadá) par 
istrutór di prin nivel, che al previót ancje 50 oris di tirocini, fatis di 
Erik inte pissine di Tumiec, e al ricéf i certificáts di frecuence e il 
brevet di Assistent Tecnic C.I.P. di Natazion Dir dal Comitát Talian 
Paralimpic. 

Tal 2009 Erik si ritire da lis garis e si dediche al insegnament dal 
nadá cu la guide di un tecnic de “Carnia Special Team Onlus". Ma 
tal 2010, tai Zúcs Nazionái Estifs Special Olympics i ven fate la 
propueste di fâ une prove sui 1500 m: doi més dopo e rive la 
convocazion pai Zücs Mondiái Estifs Special Olympics di Atene 2011 
tes specialitats 1500 m di nada tal mar e 800 m stil libar in pissine. 
Ancje cheste volte i risultáts a son strabogns: une medaie di arint tai 
800 stil libar e un sest puest tai 1500 m tal mar. 

In plui di nada, Erik al à partecipát par tancj agns e cun risultâts 
ecelents a lis garis nazionáls di schi alpin e a chés di danze sportive: 
culi tant che atlete iscrit a la scuele "Happy Dance Studio Friuli" di 
Tumieg, in cubie cun Luisa Polonia, al à vingùt dös voltis il titul di 
Campion talian te specialitát tango argjentin ai Campionáts 
Nazionái che si tegnin ogni an a Rimini. 

Infin nol va dismenteát il zúc des balis, un sport che Erik al 
pratiche cun risultáts une vore bogns sedi tes garis regjonáls sedi in 
chés nazionáls. 


A.S.D. Happy Dance 
Studio Friuli 


La scuele di bal "Happy Dance Studio Friuli” cun sede a Tumiec 
e nas de volontát dal mestri Albertino Florit di f cressi e slargjá i siei 
orizonts in ché dissipline maraveose che e je la danze sportive, in di 
di vué ricognossude ancje dal Coni. 

Dopo vé inmaneát cualchi cors a Verzegnis, Vile e in altris comuns 
de Cjargne, il mestri Florit al da dongje une societát sportive cun sede 
a Colze di Denemonyg li dal albierc ristorant "La Pagoda", dulà che al 
insegne dal 1988 al 1993, e dopo si sposte a Tumiec. 

La preparazion specifiche des cubiis di bal e à fat in mát che ogni 
an i atletis de "Happy Dance Studio" si misurassin cun altris cubiis tal 
campionát regjonál, in chel dal trivenit e in chel talian che, di ché volte 
incà, si è davuelzàt a Chianciano, Arezzo, Lucca, Foligno, Bologne e, 
infin, a Rimini. 

La "Happy Dance Studio" dongje des competizions si è simpri 
ocupade de organizazion di spetacui in lúcs diviers de regjon e la 
abilitát des cubiis di bal, curade dal mestri Albertino Florit, e à vüt un 
rivoc cussi grant che i è stát domandát di inmaneá un spetacul in 
France a Mulhouse e po dopo ancje a Simbach, citát todescje zimulade 
cun Tumiec. 

No son di dismenteá nancje lis dòs fiestis de danze fatis a Diec 
dulà che si son esibidis plui scuelis di bal dal Friül. 

Vie pai agns la scuele e je cressude e Florit, dutun cul so grup di 
mestris, al à continuát e al continue ore presint a inmaneá in dute la 
Cjargne cors di bal slis, danzis standard, danzis latinis e tango 
argjentin, a ducj i nivei di preparazion. 

Tal 2007 il mestri Albertino Florit al à frecuentàt un corsa Rome e 
al à otignút la cualifiche di formadór di gnúfs insegnants. 

Di un piec di agns il mestri Florit al insegne la danze sportive a 
zovins cun disabilitáts diviersis e, fat di grande impuartance, e je la sô 


partecipazion ative tal inseriment dai zovins disabii tes competizions 
Federâls, scomençant di chês regjonâls par dopo rivâ a chês nazionâls 
cui Campionâts Talians a Rimini. E propit te prime edizion dal 
Campionât Talian par disabii mentâi al à balât cuntune frute di 
Verzegnis, Tiziana Pachini, che in chê ocasion e jere cence balarin, 
vincint cun jê il titul di Campion Talian te categorie 6/11 agns. Tal 2010 
po, la cubie formade di Silvia Morassi e Matteo Sburlino e à vincút il 
titul di Campions Talians te cumbinade nazionál. 

Florit al à fat tancj cors e inzornaments sul teme de disabilitát e 
cheste sò grande dedizion lu à puartät a jessi nomenát component de 
Comission Tecniche Nazionál F.I.D.S. (Federazion Taliane Danze 
Sportive) pai disabii. 

A son bielzà cuatri agns che la "Happy Dance Studio Friuli”, cul 
insegnament de danze sportive, e je jentrade a fá part de U.T.E. 
(Universitát de Tierce Etát) tes sezions di Tumiec, Paulár, Val Dean e 
Gjanál Pedarc. 

Dopo dal ricognossiment de danze sportive de bande dal Coni e il 
disvilup seguitif dal progjet che al promóf cheste dissipline intes scuelis, 
cheste Associazion Sportive Diletantistiche e à tacát subit a promovi 
chest sport in tantis scuelis (scuelis maternis, elementárs e mediis) de 
Cjargne, a Pucui, Mucane e v.i.. 

Dopo trente agns di formazion continue il mestri Albertino Florit al e 
rivat al pont plui alt de só cariere otignint la cualifiche di Judiç di classe “A”. 

Di uns dis agns incà il mestri al è acompagnát intes diviersis 
ativitáts de só femine Raffaella Polonia. 


A.S.D. HAPPY DANCE STUDIO FRIULI 
Via Palmanova 4 - 33028 Tolmezzo 

Tel. 0433 2050 - Cell. 320 8521437 

E-mail: hds.tolmezzo@libero.it 

Carabinirs al cine 


Grant inseguiment a Udin tra un rapinadór e i carabinirs. 
Viodint la mal parade, il lari par scjampa al zuie la ultime cjarte 
jentrant tal cine... Il maressial, cun ducj i carabinirs dati, al 
jentre tal cine ancje lui e al vose: 

“Bloccate tutte le uscite che lo becchiamo!” . 

Cir che ti cir, il lari no si cjate di nissune bande. Alore, l'apuntát 
ifás al maressial: "Signor maresciallo, credo che il ladro sia uscito 
dall'entrata!” 


I dusinte agns de 
Filarmoniche di Bertiúl jenfri 
culture, musiche e storie 


di Damiano Lazzarini 


Un esempli singolár de identitàt cultural dal Friül di Miec al ven di sigúr de 
Bande di Bertiül che e je par lâ incuintri, tal 2012, ai siei dusinte agns di ativitát 
cence polse: une testemoneance di storie e tradizion, fuarce e continuitát, che le 
à fate cognossi in Italie e in Europe sei pe competence musicál sei pes tantis 
iniziativis pocadis indenant a pro de difusion de musiche pes bandis tai siei 
diviers aspiets. Aromai nol mancje trop a chest travuart impuartanton, cuistát 
cul impegn e la passion di cetancj di lór. Pe ocasion al e stát metút in pits un 
comitát, cun a jaf Silvio Zanchetta, President de Associazion, là che, pal gust di 
dá une man, si son notadis ancje altris clapis dal lúc. 

Il Diretif de Bande, che al à incargát Dino Persello in vieste di coordenadór 
des ativitáts di celebrazion, al è in vore bielzà dai prins di Avost dal 2011 cun 
ché di meti adun une schirie di events alc e ce. Moments di fonde a saran: la 
mostre storiche sul Grup musicál di Bertiúl, screade intant de tradizionál “Fieste 
dal vin"; un conciert cun dusinte sunadórs a Vile Manin di Passarian; la 
publicazion e la presentazion te Sierade dal 2012 di un volum su la storie de 
Associazion che e je daür a lavorâi parsore bielzà dal Istát dal 2011; la Messe 
sunade la di di Sant Martin, Sant Patron di Bertiül. 

In spiete de publicazion dal program uficiál des celebrazions, e je stade 
intant sielzude la imagjine simboliche che e compagnara dug i events. La sielte, 
fate di une jurie metude in pits di pueste (components a jerin Ermenegildo 
D'Olivo, Paolo Furlanis e Lucia Dendisova), daspó di vé tamesát plui di sessante 
oparis, a la fin e je colade su ché di Massimiliano Riva, di Bertiúl. 

In sumis, la Associazion culturál musicál di Bertiül, in parie cun ducj i 
colaboradórs e simpatizants, je met propit dute par garanti il sucès di ducj chescj 
progjets, movintsi cuntun fin une vore clár: sostigni chest impuartant sodalizi 
artistic púr che al puarti la culture des bandis musicáls al nivel che si merte; tal 
stes timp, promovi e tramandá i valórs de culture furlane inmo inlidrisáts tai 
compuartaments e tal mût di pensá de nestre int. 


La importance de culture 


di Maria Teresa Costantini 


Cuant che mi capite di lei alc di emozionant che al cir di sclari 
cun inteligjence il sens profont de vite, de bielece de nature e dal 
mont, jo no viót la ore di contálu a cui che mi sta dongje. A son 
chestis lis ocasions indulà che mi capite di pensá cetant che o soi 
stade fortunade a vé vude la pussibilitát di impegnámi intal studi, di 
insiorá la mé vite e di nudrí la mé anime cu la plui grande opare 
creative dal om: la art e la culture. No finirai mai di ringrazia i miei 
gjenitórs e i miei fradis plui grancj di chest maraveós regâl. 

Gno pari e mé mari, fin di picui, a an scugnút lassá impastanáts 
i zücs de infanzie par sopuartá la dure realtát dal lavór, che al durave 
di un scúr a chel altri, cence tutele e dispes cence paie; condizion che 
e viodeve insieme fruts e feminis, no tant timp fa ancje ca, in Friül, 
cu la stesse crudeltát e violence che vué o viodin intal tierg mont. Ma 
condizions cussi duris e sacrificis cussi pesants a son simpri státs 
sostignúts cuntune grande dignitát, cu la braure di savé fà di bessói, 
di inzegnási, di inventá gnovis soluzions, par miorâ simpri plui la 
rendite e la cualitát dal lavór. A son stats sacrificis patits par podé dá 
une vite plui comude ai fis e creâ gnovis oportunitáts. 

Vué o vivin intun moment dificil che nus domande rinunziis, 
ripensaments sul stil di vite, sul stát sociál, sul sens de azion politiche. 
Il pericul plui grant, in chest ralentament precipitós, al è chel di tigni 
la culture e la art come alc di secondari. Une batude di un comic 
milanés e sclaris cun vivór chest concet: “Se cu la culture no si 
mangje, figurinsi cu la ignorance!”. Rinunziá a la culture al significhe 
fâsi dongje pericolosementri a une situazion sociál di tierç mont e 
cussi no si jude di sigúr la cressite economiche. No si € mai viodude 
une nazion sflori economichementri cence jessi sostignude di un 
nivel culturál sientific e tecnologjic adeguát. Dismenteá chest aspiet 
al significhe dome torná indaür in condizions di pseudo sclavitüt, 
indula che dut chel che o varin di ufri al è dome la fuarce dal lavór 


che cualchi potent al decidarà se, cuant e in ce mit paià. 

O ai simpri crodût che la ricercje di bens materiâi e à significât 
dome se e je subordenade a un miorament des condizions di vite, 
ma no à di deventá, di par se, il fin unic. Di fat, il cás e la fortune nus 
puedin gjavâ intun lamp dut chel che o vin vuadagnát, ma no i valórs 
e la ricjece interiór. Il scritór ebreu talian Primo Levi al à dit clár che 
lui al è sorevivút al cjamp di concentrament dome parce che al rivave 
a recità Dante a memorie, parce che la grandece de poesie si oponeve 
a ché bestialitát feroce e programade, doprade par calpestrá e violá 
intal profont la dignitát dal om, sei vitime che boie. Si iludin se o 
pensin di jessi far par simpri dal pericul di une degjenerazion social, 
se no si è plui in grát di cjalá i valórs e di sostigni i dirits fondamentái 
dal om. 


Il ram scjavacàt 


di Giuseppe Bugatto - Poesie voltade par furlan dal dialet di Zare (Dalmazie) 
par cure di Elio Varutti 


No cressaran plui rosis 
sul ram scjavagät 

dal nestri biel dialet 
aromai dismenteát. 


Tantis fueis za secjadis 

a si distachin e a svolin vie 
e lizeris tant che sede 

a si poin sul gno cür. 


Jo lis tiri dongje cun amór 
e lis met vie su chescj sfueis 
pai fis dai nestris fis. 


I vons 


di Fanni Zorzenone 


Si reste cuasi sfulminâts cuant che "al jere une volte" al è par te e dut cuissà 
parcè al rive intun bot. Ultimementri mi sucêt dispès. E cussi ancje vuê di matine 
biel cjariant la laveblancjarie, il pinsir mi è lât ai siei vons. Se jê e ves un "arbul 
gjenealogjic” - o ai pensât - só none e sarès la lissiarie. Une cjasute di modon 
ros cuntun spolert e une grande cjalderie di ram o di ghise. Cuant che il fum al 
vignive für pal cjamin, ducj tal borc a savevin che inta ché famee a fasevin la lave. 

“De lissiarie di Nute al jes fum" - a disevin - “al e dal an passât che no 
impie e e à di vé lincüi simpri blancs come un dint di dan o e je sporcje, une 
des dós”. Inta ché zornade di bugade, lis feminis a vevin une vore di lavorâ. 

Daspo ve impiát il fac e scjaldade la aghe te cjalderie, a tiravin für la podine 
di len che e jere tignude dongje cun doi cerclis di fier e lis orelis par poiâ il 
lavadór. Sistemadis chés robis li, il puest di lavór al jere pront. In ogni cjase lis 
feminis a ‘nd jere plui di une, ma dutis intrigadis cul prelavagjo e il lavagjo, 
ridint e schercant a jerin tant contentis. Cuant che a vevin finit di lavà, la 
blancjarie e vignive sistemade cun delicatece intune podine plui picule e daspò 
vé poiât parsore un toc di tele ruspie e pesante a butavin cualchi palote di 
cinise tamesade, miór se e jere di ról, par vie dal bonodór e dopo a strucjavin 
la aghe bulint, la “lissie”, ven a stái la none dal detersif di cumo “Ola”. A 
lassavin polsà un pâr di oris e daspò a levin a resentâ intal Nadison. Lis feminis, 
discolcis e cu lis cotulis tiradis sà, un pit ca e un di là, a sbatevin cuntune grande 
agjilitát e energjie i lincùi inta ché aghe curint: al someave un balet di 
gjinastiche ritmiche. 

Cjapant un lincül lu ziravin, sbatintlu une volte di une bande e une volte 
di ché altre: “la centrifughe”. Simpri sui claps dal Nadison a metevin a suiá la 
blancjarie e me mi metevin a tignile a ments par che no scjampi, intant che 
lór a tabaiavin. Suiade, la impleavin e la ingrumavin e me mi sintavin parsore 
dal grum par sopressále. A mi, mi leve ben e mi plaseve, parce che cussi o 
fasevi un zirut cu la cariole cence fà fature. Ce zornade! O cjali la mé 
laveblancjarie, il motór si è fermât e jo o soi pronte par lá a meti a suiá. Ce 
comoditáts però che o vin al di di vué, ma al è dut un altri vivi che nus fás 
suspirá la vite dal timp passât, cuant che al jere dut plui semplic e plui naturál. 


Bepo di Vile! 


di Eddi Bortolussi 


Tal gjornál di vuie ti lei cussi, Bepo... 


“Ci ha lasciati Giuseppe De Nardo 
di 63 anni. Flagogna di Forgaria. 
Non fiori, ma eventuali offerte 

per la ricerca sul cancro"... 


Se doman no sarai cun te, Bepo 
par saludáti par simpri laü, 

ta la glesie da la Madone, 

ta la taviele, dongje la strade 

di Napoleon, parsore la fornás, 
la stazion, il Vencjariet, 

la glerie blancje dal Tiliment 

e il puint grant di Pion... 


Chel nóf di cumó! 


Parce che chel vecjo, 

^il puint cui tré ocjâi”, 
come che lu clamavin 
chei di Havuigne, 

a àn scugnút fálu saltá 

in ché volte da l'aluvion... 


mi visarai simpri di te, Bepo. 


Bepo diVile! 


Jo, canai come te, sentát 
sul múr da la latarie, 

ti jodevi rivà dongje 

di sere, da la Vile in pais... 


Clas e clas, sà pal Buschit. 
Clas e clas, sot Cja Paradis. 
Clas e clas, jà par Cja Nardin, 
cu la gamele dal lat... 


Ce friet, chel prin dal an 
in glesie a Havuigne! 


Dopo che la not nos veve 
partát di cjase in cjase, 

cul Felice, cul Berto di “Bitit”, 
cul Lionelo di ^Blasut", 

cul Renato di “Cacit”, 

il Francesco di “Suris”, 

il Danilo da la “Ragazzetta”, 
il Pirin da la “Berte”, 

il Santin di Cja Simon, 

il Gjovanin da la "Nunzie", 
l'Enio di "Bacalà", 

il Batistin di “Peron”, 

il “Celante”, 

VTreneo da la Stazion, 
Checo da l' “Angjeliche”, 

so cusin Ferucio 

e il Renzo da la “Picule”... 


"Cape rosse!” 


Lu veve clamât gno pari 
su la puarte da la latarie, 
dopo che cualchidun, 
forsi la "Nasit”, 

la barbiere dal pais 

ch'a steve davôr la glesie, 
lu veve tosât a zero 


e lustrât cul fier di barbe... 


Ce friet, 
scoltâ la prime messe 
dal an a Flavuigne! 


Ta la glesie 

di Sante Marie Madalene, 
insomp da la gjavade, 
insomp da la scjalinade, 
insomp di cent e passe 
scjalins di piere... 


Cent e dodis? 


Ce friet, 
tan chei bancs di len, 
sul paviment di piere! 


Ce friet, 
tal scür di chei mürs... 


Tal scúr 
da la glesie di Flavuigne! 


“E cumo, 
ducj a scjaldasi in Vile!” 


Tu vevis det tu, Bepo... 


Aimpia 

il fôc tal spoler, 

a bevi 

la prime sgnape dal an 
fate cu la malite, 

la scusse verde 

da las cocules diVile... 


Mi visi di te, Bepo, 
co ti vin compagnat 
la prime volte 
d'Estât 

a cjapâ il treno 

jà pa la Taviele, 

cu la valis... 


Mi visi di te, Bepo, 
cuant ch'o vin 
fermade la liturine, 
par saludâsi 

e stâ ancjemò 

un moment insieme, 
prime 

che tu partissis 
bessôl 

pal mont... 


Furlan di Flavuigne 

S. Alfons de' Liguori Vescul 


Il Perdon di Assisi 

Cjatade des relicuis di S.Stiefin Patronát de Diocesi di Concuardie 
S. Zuan Vianney Predi Ke 

S. Svualt Re Martar Madone de nêf 

Trasfigurazion dal Signôr 


S. Gaetan di Thiene Predi 

S. Domeni di Guzman Predi 

S.te Taresie da la Crôs € 
S. Laurinç Martar 

S.te Clare di Assisi Muinie 

S.te Lelie Vergjine 

B. Marc di Davian 

S. Massimilian Kolbe Predi 

La Madone Assunte 

S. Roc Piligrin 

S. Eusebi Pape © 
S.te Eline Imperadore 

S. Marian Diacun 

S. Bernart di Clairvaux Abât 

S. Piu X Pape 

La Madone Regjine 

S.te Rose di Lime Muinie 

S. Bartolomiu Apuestul D 
S. Ludui Re dai Francs 

S. Sandri Martar 

S.te Moniche Vedue 

S. Ustin Vescul 

Martueri di S. Zuan Batiste 

S.te Faustine Vergjine 

S. Aristide di Atene Martar Y 








Luisa Polonia, atlete de Carnia 
Special Team Onlus, e je nassude a 
Tumieç ai 19 di Avril dal 1981 e e je a stâ a 
Vile in Cjargne. Fin di cuant che e jere 
picule e fás sport, in particolár e nade e e 
schie, invezit al è dome di cualchi an incà 
che e zuie ancje di balis e che e fâs danze 
sportive. 

E veve dome nüf agns cuant che e à 
comencát a nadâ e tal 1998 e je passade a 
lis competizions cun risultáts otims. Di in 
ché volte incà il so percors sportif al é plen 
di prins e seconts puescj tai diviers 
campionáts regjonái e nazionái dulà che 
e à partecipát e cun di plui e je stade 
premiade diviersis voltis cu la Acuile dal 
Sport de Regjon Friúl Vignesie Julie. 

Tal més di Avost dal 1999 e à cjapât 
part a la traviersade nadant dal stret di 
Messine, dimostrant di vé cetant coragjo 
e di savé tigni dúr par rivà a la mete. Tal 
2001 e je jentrade a fà part de A.S.D. 
Carnia Special Team e tal 2007 e je stade 
clamade dal Special Olympics a partecipá 
ai Zücs Mondiai Estifs Special Olympics, 
che si son davuelzüts a Shanghai, te 
dissipline dal nadá cun chescj risultáts: 
medaie di aur tai 100 m schene, medaie di 
arint tai 200 m schene, cuart puest tai 200 
m stil libar e medaie di aur te stafete. Tal 
més di Otubar dal 2008 e cjape part ai 
Zücs Estifs Special Olympics in Spagne 
dulà che e vinç une medaie di arint e une 
di bronc. 

Dongje dal nadá, Luisa e fás ancje schi 





cun risultâts strabogns; di fat, a son diviers agns che e partecipe a lis 
garis nazionâls di schi alpin vincint diviersis medai di aur. Tal 2009 e 
tal 2010 e ven clamade pai mondiâi di schi LN.A.S. dulà che, tal 2009 
a Sestrière e rive cuinte sedi tal slalom zigant che te libare; invezit, 
l'an dopo e rive seste tal slalom zigant e tal slalom speciâl ai 
Campionâts Europeans di schi I.N.A.S. a Ponte di Legno. 

Cun di plui dal nadâ e dal schiâ, Luisa e fâs ancje danze sportive 
e, tant che atlete iscrite a la scuele "Happy Dance Studio Friuli” di 
Tumiec, e à vincút, in cubie cun Erik Marchetti, par dós voltis il titul 
di Campion Talian te specialitât “show dance" cuntun show di tango 
argjentin ai Campionáts Nazionái che a vegnin fats ogni an a Rimini. 
Par chest e par ducj i grancj risultáts che e à otignút fin cumo, e à 
ricevút tal mès di Marg dal 2011 il Premi Femine FI.D.A.PA. 
(Federazion Taliane Feminis Art Professions Afárs) di Tumiec, che al 
è di simpri espression di ricognossince e svant tai confronts des 
feminis. 

Infin, Luisa e zuie ancje di balis e ancje in chest sport e à otignüt 
risultáts strabogns sedi tes garis regjonáls che in chés nazionáls. 


Societâts sportivis afiliadis 
al C.I.P. dal F.V.J. 
Provincie di Udin: 


A.S.D. Sport Team Judo Udine F.I.S.P.I.C. 
Federazione Italiana Sport Paralimpici 


per Ipovedenti e Ciechi 

Ai 14 di Zenâr dal 1999 e je stade dade dongje la Associazion 
Sportive "Sport Team Judo Udine" cun sede a Udin. E à come 
finalitát la promozion di ativitáts sportivis diletantistichis, la 
formazion e la preparazion di scuadris di judo daür dai fins e des 
diretivis de Federazion Taliane Lote Pés Judo Karate. La ativitát 
sportive fate te palestre "picule" de Scuele medie G. Ellero in Vie 
Division Julie a Udin e je coordenade di un diretór tecnic istrutór 
F.LL.PJ.K. (Federazion Taliane Lote Pès Judo Karate) e C.O.N.I., 
Luigi Girardi, cumó ancje president de associazion e cinture nere 4! 
dan, e dal insegnant tecnic C.O.N.I. Alessandra Bizzarini e di 
Emiliana Bizarrini cinture nere 1* dan. I partecipants ai cors a son 
dividúts in categoriis daür de etát. 


A.S.D. SPORT TEAM JUDO UDINE 
Segreteria c/o: Sig. Giordano Antonio 
Via Roggia di Palma, 36 - 33100 Udine 
Tel. 0432 600216 





! Dongje des associazions sportivis che a dan la lór poie ai atletis o riservin 
chest spazi ancje par di alc su chés altris associazions che a son afiliadis al 
C.LP.. In cheste pagjine o scomencin cun chés de Provincie di Udin. 


Associazion Sportive "Basket e non solo" 

E je sedi une societát sportive che une associazion che e à i siei 
valórs di fonde tal fà sport, te solidarietât, tal reinseriment dai disabii, 
tal dirit a une vite plene, siore di sodisfazions e puare di emargjinazion. 

Cheste associazion e nas a Udin e si indrece massime ai disabii, 
a chei che, par colpe di incidents stradái, di incidents sul lavór o par 
vie di une malatie, a vivin su di une carocele. Dongje dal basket a 
son ancje altris ativitáts sportivis o ben: tir cun l'arc, zúc des balis, 
handbike, curling, tenis, go-kart, canoe, schi e nadá. 

Cun di plui "Basket e non solo" al è formát di un grup di personis 
che a an decidtt di lá plui inlà di chés che a son lis resons di fonde 
di cheste associazion par fà di plui. Si trate, di fat, pal plui di personis 
che par colpe di un incident stradál a scuegnin vivi su di une carocele 
e propit par chest a àn decidút di torná a vivi cheste lór esperience 
tragjiche denant dai zovins des scuelis elementàrs, mediis e superiórs 
cun ché di meti in vuardie i zovins dai pericui de strade e di 
sensibilizá sui problemis che a son peáts a chest handicap. Propit par 
cheste reson e ancje cu la finalitát di previgni i incidents stradái, 
cualchidun dai zovins di cheste associazion al aderis a la campagne 
“Insieme si può”, promovude dal C.S.I. (Centri Sportif Talian) dal 
Friúl Vignesie Julie. 


ASSOCIAZIONE SPORTIVA DISABILI "BASKET E NON SOLO" 

Via Emilia, 150 - 33100 Beivars di Udine (Ud) - Italia 

Tel. 0432 565821 - Fax 0432 565821 

E-mail: basketenonsolo@basketenonsolo.org 
basketenonsolo@comitatoparalimpico.it 

www.basketenonsolo.org 









“Un cur r di Do 


Barnard al rive a Cerneglons par fâ une conference sul cûr 
e al comence cussi: 

“Cari amici friulani, ora vi spiegherd come noi, con la nostra 
tecnologia superiore a tutti, siamo riusciti a fare il cuore con la 
plastica!" . 

E Bepo, contadin furlan, i rispuint pront: 

“Mi pâr, dotór, che no sedi tant une grande scuvierte, stant 
che mé none Catine, za otante agns, e faseve il fiât cu la 
cevole...". 

Disfloris biele rose 


di Enzo Jannacci - Cjançon voltade par furlan di Gilberto Marcuzzi 


E je une rose di cjamp 
ch'e je nassude in miniere, 
par dome pôcs dis 

le sterin a cjalâ, 

di un vai so dolç 

e je disfloride tune sere, 
par nuie lis neris mans 

a son rivadis a salvâle. 


Disfloris biele rose, 
disfloris amôr gno, 
che par muri d'amór 
al è timp tu tu sás. 


Al è odór di bocjade 

vué tal aiar 

che la ploie e sfantarà, 
ma prest e tornarà, 

chi o dividarai il gno pan 
e o restarai a spietà 

la mé piel nere 

ch'e mi butarà tai voi. 


Disfloris biele rose, 
disfloris amór gno, 
che par muri d'amór 
al è timp tu tu sás. 


Eun di un biel soldát 
al partive lontan, 

al e stát dome par zúc 
che lui ti à bussade, 

tu ás vaiüt strenzint 

la só man frede, 

al à ridüt cun chei altris 
e il vapor vie ‘1 è lat. 


Disfloris biele rose, 
disfloris amór gno, 
che par muri d'amór 
ale timp tu tu sás. 


E je la ju suntun prat 

une biele durmiente, 

ma nancje une tó bussade 
sveále e podarà, 

eje muarte disperade, 

ma la muse e je in gjonde, 
cui ch'al passe li dongje 
di jê al ridara. 


Disfloris biele rose, 
disfloris amór gno, 
che par muri d'amór 
ale timp tu tu sás. 


Memoreant 


di Egle Taverna 


Cori tal vint 

cun pas lizêr 

daür di une pavee. 
Tornâ a smaraveâsi 
tal cidinôr de nêf 

e il svol dai uciei 

che al tocje l'orizont. 
Insumiâ di lâ 

a scuvierzi il mont 
di là da la culine. 
Spielâsi te aghe 

dal riul 

là che il cil 

al zuie cul soreli. 
Scoltâ il sunsür 

dal forment 

che al bale cui papavars 
tal tramont. 

Sinti 

chel profum antic 
de mê tiere 

di fam e di amôr, 

tal calôr di un fogolâr 
une flame 

a riscjaldâ il côr. 
Ricuarts 

di nasebon 

di lissie 

a suiâ tal soreli 


e di jerbe 

di trifoi 

e di un vistít lizêr 
di coton 

a flôrs 

e une gale rosse 

tai cjavei. 

O soi lade 

a ciri olmis 

di albis sflandorosis 
e turchinis maraveis 
che a 'nd àn lassât puest 
a ombris, 

cidinôr 

e vueit di peraulis 
pierdudis 

come aghe 

tra lis mans 

e lancür 

di notis 
imbalsamadis 

tal sium 

di une vite. 


Particolaritat dal Judri 


di Sergio Vivoda 


Il Judri al nas sot des clevis dal Mont Colovrat, dongje il cors dal 
Lusinç e al cor intune valade une vore strete; il so jet, pal toc fin a 
Prepot, al segne ai dís di vué il confin tra la Italie e la Slovenie, mintri 
che une volte al segnave chel tra la Italie e la Jugoslavie e, tra il 1866 
e il 1918, chel tra la Italie e la Austrie. Chest cors di aghe, che al 
presente un regjim cuasi permanent, al á une concje di plui o mancul 
106 chilometris cuadráts fin a Sant Andrát e lunc sà par ju 30 
chilometris, calcolant la superficie de zone a SE di Drencje, dulá che 
al nas, fin al so sboc in planure dongje Rutars. In planure, prin di 
butási te Tor, a la fin plui a Sud dal teritori di Romans dal Lusinc, al 
segne il confin tra lis provinciis di Udin e Gurize. Intal so toc di valade 
il Judri al cjape dentri dome picui riui che a vegnin jà des cuestis, 
invezit viers la fin dal so cors al cjape sà il Costane, un torent che al 
drene dute la part setentrionál e ocidentál dal Cuei Gurizan e daspó 
il Cuar, a Nord de mont di Migjee, e il Vierse póc plui a Sud. 

Rivadis in planure, lis aghis dal Judri a àn une fuarte pierdite di 
puartade e une part di lór a contribuissin a formâ une falde dilunc 
une fasse une vore largje cul as che al coincit cul cors superficiál; di 
fat si pues viodi tai moments di plui grande magre, cuant che il jet al 
è cuasi dal dut sec, si cjate simpri aghe intun volt sot dal Cuel di Sant 
Zorc, in localitát Braçan di Cormons, salacor in conseguence de 
intersezion de lame di aghe che si cjate sot e che e forme la corint 
cun ché de superficie topografiche che si verifiche in chest pont. Al è 
di spietási che ancje plui in jà e sei presinte une bondante falde, stant 
che il sot tiere al devente permeabil plui indenant. L'ambient de 
valade dal Judri al presente morfologjichementri lis carateristichis 
principáls des microformis carsichis superficiáls e al è un ambient 
vonde unic e interessant pes sós analogjiis cul stes morfotip cjatát 
intai terens in prevalence calcaris. Cheste manifestazion dal carsisim 
dal dut particolâr e ven definide dai esperts un fenomen di 





paracarsisim. Par chel che al rivuarde la presince dal fenomen carsic 
ipogjeu inta valade dal Judri, si à podút cjatâ une grande assonance 
cu la morfologjie ipogjee relative a la intiere aree des valadis dal 
Nadison. Par concludi, al è di evidenziâ une impuartante fasse di 
risultivis a caratar perpetui che si cjatin tra Albane e Budigoi, cuntune 
prevalente concentrazion sot dal Cuel di Gradiç, che al rapresente 
une impuartante manifestazion dal fenomen carsic ipogjeu dal lúc. 
Interessant e je la presince di une risultive, cognossude sul puest cul 
non di “Jezara”, logade sul ôr de strade provinciál che e mene di 
Albane a Budigoi e che si cjate no tant lontan di Cras. 


Une sere d'Istât 


di Angela Del Bianco 


La lune che e cuche 
daür di un vél di nül 
e scolte beade 

a cjantá il rusignúl. 


Chel cjant cussi biel 
al va fin in Paradis 
in tiere lu compagne 
il coro dai gris. 


Un bonodér si spant 
al jemple il creát 
al è odór di fen Lontane si jeve 
apene falcát. une vôs di cjampane 
e je la Ave Marie 
de sere che si slontane 


Ela gnot si invie. 

S.te Rosalie Vergjine 

B.te Taresie di Calcute Muinie 

S. Zacarie Profete 

S.te Regjine Vergjine 

Nativitàt de Madone T Perdon di Madone di Mont 
S. Pieri Clevar Vescul 

S. Nicolau di Tolentin Predi 

S.te Teodore Martare 

S.m Non di Marie 

S. Zuan Crisostomo V. 

La Sante Cròs 

La Madone Dolorade 

S.ts Corneli e Ciprian Martars 

S. Robert Belarmin Gardenál 

S. Josef di Cupertin 

S. Zenâr di Napuli Martar Madone di La Salette 
S. Eustachi Martar 

S. Mateu Evanzelist 

S. Maurizi Martar 

S. Piu di Pietrelcine Frari 

S. Pacjific Frari 

S.te Aurelie Piligrine 

S.ts Cosme e Damian Martars 

S. Vincens de’ Paoli Predi 

S. Venceslau Martar 

S.ts Gabrièl, Michèl e Rafaél Arcagnui 
S. Jaroni Predi 








Cristiano D'Agaro al è nassüt ai 12 
di Setembar dal 1971 a Triest dulà che ore 
presint al è a stá e a lavorá. Dut cás al 
svante ancje origjins cjargnelis stant che 
so pari al ven di Ludario di Rigulát, dulà 
che Cristiano di frut al á passát lis vacancis 
estivis imparant a doprá, dongje dal 
triestin, ancje il cjargnel. A 17 agns par 
cause di un incident stradál cul so 
Primavera, si ruvine la medole e al scuen 
usási a doprá la carocele. A part chest, 
Cristiano al fás une vite normál ancje in 
gracie dal sport che al fás e che al à 
scomencát a fâ un póc par cás cjapant part 
al prin cors di vele cu la barcje 2.4 intal 
2000. Di chel moment nol à plui smetút 
di fâ vele: si è notát a la S.V.O.C. (Societát 
Vele Oscar Cosulich) di Monfalcon e al á 
tacát a fá lis regadis ator pe Italie. 

Cundut che i prins Campionáts 
talians prin a Chioggia e dopo a Porto San 
Giorgio no son láts cuissà ce ben, 
Cristiano no si é mai butát jü, forsi ancje 
parce che a la fonde di dut al jere il fat che 
lui si divertive a fâ chest sport e po rivà a 
partecipá a lis regadis al jere za un grant 
risultát par lui. 

Tai agns dopo al va in trasfierte 
cuntun altri velist di Triest, ancje lui 
diviersamentri abil, che lu jude a regolâ la 
barcje e i insegne tantis robis massime sul 
cont de determinazion e de volontát. Cun 
lui Cristiano al è stát fin a Palermo par un 
Campionät talian e frontä cu lis lór 
dificoltáts un viaç cussi lunc in machine 


cuntun carel e dôs barcjis al à vât par lôr un significât no dome 
sportif. Tal 2005 Cristiano al cjape part al prin Campionât Mondiâl a 
Marciana Marina su la Isule di Elba dulà che a jerin in gare cuasi cent 
barcjis sedi cun veliscj disabii che no. Propit il fat che atletis 
diviersamentri abii e atletis normodotâts a partecipin insieme a la 
stesse regade, al è un dai motifs che a àn puartât Cristiano a sielzi di 
fâ vele, e in particolâr la classe 2.4, stant che cuant che si è su pe 
barcje si è ducj al stes nivel e chest al è un element cualificant no 
dome dal pont di viste sportif, ma ancje di chel culturâl, par vie che 
lis barieris mentáls a vegnin butadis jà in maniere dute naturál. 

Tal 2009 Cristiano al è ai Campionáts dal Mont a Atene e l'an 
dopo a chei a Medemblick in Olande dulà che al rive 197 e al jentre 
a fâ part, cun grande sodisfazion, de nazionál taliane. Tal 2011 al fás 
un grant lavór di preparazion sul lát di Garde e al cjape part a lis 
regadis internazionáls a Hyères in France e a Weymouth in Ingletiere 
cun ché di rivà a cualificási, tant che atlete talian, a lis Olimpiadis di 
Londre 2012, obietif che dopo sis duris zornadis di regadis al è rivât 
a centrá. 


Centro Velico Alto Adriatico 


Il "Centro Velico Alto Adriatico" (C.V.A.A.) al nas in gracie di un 
grup di amis, apassionáts di vele e di már, che a cjatin bon acet e 
assistence li des struturis dal centri turistic de EFA — GE.TUR di 
Lignan. Su la cueste, a mieze strade tra Pinede e Lignan, il C.V.A.A. 
al à a disposizion spazis e struturis pe ativitát veliche su derivis e 
windsurf, pe segretarie e pe custodie dai materiái. 

Il fin de Associazion al è chel di promovi, propaganda e fa 
cognossi il sport de vele e di disvilupá la culture nautiche in ducj i siei 
aspiets (cognossince e protezion dal mar), tant che strument di 
formazion psico-fisiche e morál, cu la gjestion di ogni forme di ativitât 
ricreative e agonistiche adate a miorá la cognossince e la pratiche di 
cheste dissipline. Di fat, là cu la barcje a vele nol vil di nome doprá 
lis tecnichis di navigazion, ma ancje e soredut cognossi e rispietá il 
mar, rispietà i limits personái e condividi lis esperiencis cun chei altris. 

La posizion teritoriâl une vore buine e la colaborazion tra i 
protagoniscj di cheste aventure a permetin la organizazion di 
manifestazions sportivis di caratar nazionál e internazionál, parie cun 
chés altris realtáts regjonáls che a àn finalitáts sportivis e didatichis, 
soredut tal setór de vele pai disabii. Al nas cussi il progjet “Mare senza 
barriere”, dulà che il C.V.A.A. al à une funzion di prin plan, par vie 
che al met a disposizion la base nautiche e lis sós struturis pai 
programs didatics, frontáts in colaborazion strente cul C.I.P.. Intant 
che si jere daúr a meti in vore chest progjet, e je ancje vignude für la 
idee, une vore ambiziose, di meti in pits, tal timp e cul supuart di altris 
realtáts regjonáls, un centri specializát te ativitat nautiche 
terapeutiche, cjapant sü lis tematichis di altris Circui di vele cu lis 
stessis finalitáts. 

Il program al previót che la didatiche federál doprade dai istrutórs 
di vele e sedi integrade cun metodologjiis specifichis par insegnä a 
personis cun disabilitáts e cul tis di imbarcazions adatis par lór. Di fat, 
su la fonde dai esperiments za fats, si doprin barcjis a vele de "classe 





2.4" e, plui indevant, ancje barcjis “sonar” e “soling”, cun atrezaduris 
particolárs. Lis barcjis "classe 2.4" a son la riproduzion in miniature 
di chés dopradis te "Coppa America" e dai veliscj di dut il mont, di 
ogni etát e capacitát, ma ancje e in particolár da lis personis disabilis. 
Si trate di une vele modernissime cun prestazions tecnichis di rimarc: 
no va sot, e je facil di traspuartá e di meti in aghe. 

Cheste picule imbarcazion e je famose tal mont de vele par vie 
che e da la pussibilitât ai atletis normodotats e a chei disabii di navigá 
a pár, cence classifichis speciáls che a notin la “diference”: propit in 
gracie des carateristichis dal 2.4, lis personis cun disabilitát motoriis 
a puedin praticá chest sport cu lis stessis pussibilitáts di un atlete 
cence nissun handicap. E covente pür simpri la juste preparazion 
fisiche, come par ducj i sports agonistics, ma intuizion e cognossince 
de tecniche a son lis robis plui impuartantis. In Italie la Classe 2.4, 
introdusude tal 1990 di Marco Turbiglio, velist innomenát pe só 
gjenialitát e paronance de tecniche veliche, e je fate su par jà di cent 
imbarcazions. Ta cheste classe i atletis si son metúts adun in 
" Associazion di Classe" e afiliáts a la Federazion Taliane Vele. Di fat 
la “Scuola con imbarcazioni Classe 2.4” e à il fin di invià a la pratiche 
dai sports nautics lis personis cun disabilitát insieme cui arléfs 
normodotáts, cuntun voli di rivuart pai zovins traumatizáts dai 
incidents stradái e par chei altris de lór etát plui fortunáts, doprant 
par ducj lis stessis barcjis; par fà capi trop impuartant che e je la 
ativitát sportive inte disabilitát si inmanein ancje conferencis su la 
vele-terapie. 

L'obietif al è chel di favori la integrazion cence nissune distinzion 
di situazion e di abilitât. 


CENTRO VELICO ALTO ADRIATICO 
Associazione Sportiva Dilettantistica 

Viale Centrale, 29 - 33054 Lignano Sabbiadoro (Ud) 
Fax 0431 1980126 - Tel. Info Corsi: 333 8552898 
E-mail: info@centrovelicoaltoadriatico.com 
www.centrovelicoaltoadriatico.com 

Mal dal modon 


Si sa che i furlans a àn tal sanc il mâl dal modon: prime la 
cjase e dopo dut il rest; e plui di une volte chest mâl tipic dal 
furlan ti puarte a fâ sacrificis par dute une vite. Si che, al 
sucêt che a Triest a fasin une rapine intune buteghe di aur: 
a cjapin un modon e... bum, cuintri la vitrine! Rot il veri, 
robâts ducj i zoiei e dut l'aur... A rivin di corse i carabinirs 
par cjapá i laris... L'unic che a rivin a brincâ al è un furlan: 
al jere tornát indaür a cjapá sà il modon! 


Gnocis di Aur 


Zlote gody di Wistava Szymborska - Traduzion dal talian di Pauli Cerno 


Za timp a scugnivin jessi diviers 

füc e aghe, diferents cun violence, 

robâsi vie e regalâsi 

te brame, tal atac ae diference. 

Ingropâts, si son imparonâts e dispropriâts 
tant a dilunc 

che jenfri vie ai braçs al è restât dome aiar 
trasparint dopo distudadis lis saetis. 


Une di la rispueste e rivà prin de domande. 
Une gnot a vioderin, a scür, l'ande de cjalade 
daür dal tasê. 

Si cuiete la nature, si fâs fente di nie, 

si intivin tal sameâsi, lis diferencis, 

come tal blanc, ducj i colôrs. 


Cuâl di lôr isal la copie e cui nol è? 

Cuâl fasial bocje di ridi cun dôs riduçadis? 
La vôs di cui ise chê che e sune par dôs? 
Al contindi di cui a fasin zentil moto di si? 
Cu l'ande di cui alcino la sedon? 


Cuál isal chel vistát cu la piel di chel altri? 
Culi cui isal il vif e cui il muart, 
imberdeát tes grispis di cuale man? 


A fuarce di cjalási fis si zimule. 

La mari miór e je la familiaritát 

jenfri i doi frutins no fás nissune preference, 
e fás fature a visási cui che al e cui di chei doi. 
Tal di des gnocis di aur, zornade grandiose, 

a viodarin dal barcon, tal trop, il stes colomp. 


Cjargne 


di Enrico Radivo 


La Cjargne par tantissime int a je un nom sà di une cjarte o par 
cualchidun altri un puest di resistence partigjane e concuiste cosache 
dal timp da guere. La Cjargne inta realtâ a je ce tant di plui e no 
nome a livel politic, gjeografic o turistic ma ancje pa capacitât ch'a à 
di rindi cui ch'a la conòs, une persone divierse. 

La Cjargne a pos jessi jodude come un üf: par difür, come il scus 
dal üf a je dure, propite come ch'a son dürs i crets cjargnei ca tantes 
a nd an jodudes: des gueres (da eta di miec, a chès dal 1400, fin chés 
mondiáls) al sudór dai vecjos ch'a lavin fin sui lór pics par seá ancje 
l'ultim fil di jerbe ch'a à varessin dá a chés cuatri vacjes ch'a tegnevin 
tal stali; ma ancje dúr come il carater dai cjargnei ca tant a àn dovú 
soportá e pleá la schene trasmudant cussi il carater da int cjargnele. 

Dopo dal scus pero tal úf al je il blanc, blanc come la néf ca par 
tancj dis a cuierc la tiere cjargnele ca in ché dade a pos poisá dal 
prodolament ca in di di ué a sta passant: eletrodots, centralines, 
galeries, strades, stradutes, stradones, autostrades... A nus àn det 
però ca dut chest al covente par no fà muri la nestre tiere, e alore 
incjimo un viac, come cuasi in dute la storie dal Friúl, nus tocje sbassá 
il cjáf e di di si ai nestris governants. 

Il car dal âf al je fat dal giâl. Il giál al fas pensá al fen ca un viag 
al ere seá a man, dopo cu las machines e cumó a son restás in pós 
ch'a fasin il fen, lassant ca il bosc al rivi fin su la puarte di cjase parce 
che la jerbe, ca un viaç a ere dut pa vite contadine, cumó a no vâl 
plui un franc. L'anime dal üf, il giâl, al je ancje dulà ch'al podares 
nassi il polecut; di polecuts-cristians in di di uê in Cjargne a "nt 
nassin pós ma almancul in chest i sin in rie cun ce ch'al sucé in dute 
Italie. 

Ancje cun cheste presentazion peró la Cjargne a no rint ancjemó 
la só vere anime, a no fás capi ancjem la só vere identità; par capi a 
font chestes robes bisugnares stá in Cjargne, bisugnares vivi in 


Cjargne, bisugne volei bon a Cjargne, ma dut chest a nol je facil parce 
che al je vér ca cemut ca tu conos la Cjargne dopo no tu pos plui 
restá cence, ma al è ancje vér che la Cjargne, mari amorevul dal popul 
cjargnel, pal ben dai siei fis ogni tant a ju à da cjastiä, ma, par fortune, 
dopo la vaide a si torne a vulei ben plui di prime. 


Furlan di Paulár 


Lis formis da l'aga 


di Giacomo Vit 


Ciaminant par chiscius trois 

di montagna, cu li’ mans 

da li' nulis a scundini la musa 

dal soreli, i ti mi contis da li' formis 
da l'aga, il so doventá rosada, 
cuma ^na peraula soflada 

ta la vorela, o il so indurisi 

in brea di veri par fà sglissá 

ancia il pinseir, o il so mudási 

in brosa par ricamá il vistit 

di un flour... Per no tasi, dopu, 

dal distin di ché fuoiuta restada 
impresonada ta ‘na possa inglassada, 
ch'a sbusa peró cui so' colours 

il veli indurmidit dal di. 


Furlan di Bagnarola 


Barba Bortul di Mania 
La gjalina mora 


di Aldo Tomè 


A vevin dutis li primuris par la sô gjalina mora, Barba Bortul e la 
sò Lussia, par via chi chê bestia a i faseva ogni di un ouf tant gros, 
scuasi il dopli da li” sós coleghis e lour, cun un ouf da la mora, a 
cenavin fertaia ducjus doi e, incjamó, a i vansava alc pal indoman. A 
la mora a i era cunciduda ogni libertát: a podeva passoná pal curtif a 
dutis li” oris, intal ort e encja zi dentri in cjasa dopo chi lour a vevin 
gustát; a podeva montá parfin su la taula a becotá i frucons di polenta 
sparnicáts inta la brea. E, par no insuriála, a seravin un voli encja co 
i sbrissava cualchi sbit. La mora, ogni dopo misdi a li’ tré o tré e 
miesa, a cjapava la scjala dal toglát e, saltuçant di spargul in spargul, 
a zeva sà a incovacási inta la tassa dal riesi par pogni il sio ovoçon. 
Po, a vora fata, a si tirava impicotida intal pat, duta ingrintada, a 
vosoná la só cocodada. Ma a la faseva cun una vous sgraciada, comi 
a gosarot striçât. Una di al cumbinava a essi intal curtif Turo, il cugnát 
di Barba Bortul passát a saludà e, meraveát par ché esibission 
strambecula, al à domandát di ce mâl ch'a pativa ché gjalina. Barba 
Bortul, par spiegassion, al à rispundút: “A è la nostra campionessa 
ch'a à apena fat il sió ouf di misura superiour. Ma cuant ch'a à da 
vertisi, a fai pena, pora bestia. E jo no soi mai rivát a capi si il siò al è 
un cjant di ambission o s'al è di soferença par il sfuarç ch'a à fat a 


pognilu!”. 


Furlan di Mania 


Bosi hon glearnt 


di Velia Plozner 


Da earschta mool asi hon zeachn tadliga lait schport mochn, is 
gabeisn is 1996 moni pin gabeisn asesor in da Gamaan unt hon zua 
cholfn in Peppino van Messio, da seen joar President van Donatoors 
va Tischlbong, hear richtn da Finaal nazionaal van ckuglschpilara 
min kraculas. 

In da schkuaras as hont schpilt sent gabeisn puam as niamar sent 
dargongan unt honzi aufchopt min karculas ckugl zan schpiln. 

Schuan in onvon unt vir da gonza zait var partida, da schpilara 
hont gamuast auf pasn nit zan schlipfn bal ols noos is gabeisn var 
rein. Ï gadenckmi nouch da groasa vraida van anian dareimst asa 
hont schpilt unt bi check asa sent gloufn va a saita af d'ondara min 
kraculas. Kraculas as sent gabeisn soiara noja viasa, asa hont gameik 
ckugl schpiln ona ondarscht hearnsi. 

Ovar voar ols, bosmi mear va hearzn hot darbischt, is gabeisn 
seachn va zuachn in sunti as is boarn gamocht af Torin in zeichtn 
merz as hott gamocht onheim da elfa mool da bintara Olimpiadi van 
tadlin. In seen toog pini voroon zeisn, ckroo untarn palko, unt hoon 
gameik va zuachn seachn tadliga tonzara asi hont chriart unt gatonzt 
abia nitz, abia monsa ola da zba earma unt da zba viasa hiatn choot. 

A longa ckeitn va 39 tadliga junga, asou viil vir anian Lont as vir 
da bintar Olimpiadi af Torin is gabeisn cheman, hott da torcia 
gamocht cheman pis in leistn as is voiar on hot gazuntn. Da joarn 
darnoch honi bidar aneitlan va dein jungan avn Zoncolan zeachn 
dareimst asa garas hont gomocht a madaja zan gabinan min schkiis. 

Momar dein junga lait onschauk, bosa zareacht chemant za 
tuanan monsa a tadli senant, honi varschtonan as dar groasa biil da 
chroft mocht cheman zan ibarleim avn bearn unt afta umglickickait, 
bimar glaich zareacht ckimpt earschtl zan ckeman unt bimar meik 
in ondara moniar a ausar ziachn da ckroft asmar drina hoom. 

timavés 


Ce che o ai imparât 


di Velia Plozner 


Il gno prin incuintri cul sport fat dai disabii al è stát tal Mai dal 
1996 cuant che, tant che Assessór a la Culture dal Comun di Paluce, 
o ai acetát e sostignüt la propueste di Peppino Matiz, che in ché volte 
al jere President dal A.C.D.S. Sezion di Tamau, in merit a la 
organizazion de Finál Nazionál di Balon cu lis Craculis. 

Lis scuadris che si son frontadis a jerin formadis di zovins che 
no podevin doprá lis gjambis e che par zuiâ a balon si tignivin sà cu 
lis craçulis. 

Fin dai prins passacs, tignint cont ancje des condizions contrariis 
dal timp che al veve fat deventá sbrissote la jerbe dal prát, i atletis 
jentrâts in cjamp a àn scugnút fà particolár atenzion par restâ in 
ecuilibri. 

O ricuardi la grinte e la passion che a vevin i atletis intant dal zùc 
e cemüt che si movevin cun agjilität cu lis craçulis. Craculis che, tant 
che gjambis gnovis, ur permetevin di zuiá di balon cu lis sós regulis, 
cence par chest fáju sintí diviers. 

La esperience che mi à cjapade di plui dal pont di viste emotif e 
je stade la partecipazion a la cerimonie di scree de XI edizion dai 
Zücs Paralimpics Invernái fate ai 10 di Marc dal 2006 cja dal Stadi 
Olimpic di Turin. 

La sistemazion in prime file dongje dal palc mi à permetút di stá 
daür dal spetacul Oltre ogni limite e ogni barriera, dulà che balarins 
professioniscj e diletants, abii e disabii, si sono esibits in senografiis 
peadis al teme dal superament dai ostacui e des divisions. Une cjadene 
umane formade di 39 atletis cun abilitáts diviersis, un in rapresentance 
di ogni Nazion presint ai zücs, e à puartát la torce al ultin atlete che al 
à impiát il fúc che al à durât par dut il timp des Olimpiadis. 

Tai agns che a son vignúts dopo o ai podút amirä cualchidun di 
chei zovins fá garis su lis pistis plenis di néf dal Concolan cun ché di 
rivâ, tes variis categoriis, a cjapa une medaie. 


Cjalant chescj sportifs i lôr moviments atletics, la lór 
determinazion, o ai capit cemüt che cu la fuarce di volontât si pues 
combati il mâl e la sfortune, cemüt che si puedin cjatâ elements di 
sucès e di valorizazion personâl, cemüt che si puedin disvilupâ lis 
capacitâts che si àn par nature e cuistâ abilitâts gnovis e diferentis. 


L'om e lis sós mascaris 


di Ernesto Bianco 


Mi contave mê mari che une volte al jere un om trist, supierbeôs, 
che al voleve fà pôre a la int. Intun Carnavâl si è metút sà une 
mascare di diaul, fate di fier, cui cuars, e vistât cussi al è lât für pe 
citât a fâ pôre a la int. Ducj si spaurivin a viodilu. E lui a gjoldise, che 
cun cussi póc al veve otignüt une supremazie su la puare int. Ma il 
malan si e rivelát cuant che il malintopát al e lát par gjavási la 
mascare. Il Signór lu veve cjastiát a no podéle gjava. E cussi lui, che 
al voleve fa pore a duc, si e jemplat di póre, parce che nol varès podút 
plui vivi come duc) chei altris oms de tiere. Al à fat tant par gjavale, 
ma ni fari ni predi a son státs bogns di judálu a rimedeá al so pecját. 
Alore i è vignude une ispirazion: e jere a Udin la Madone des Graciis. 
Forsi ché e podeve judálu. Il malintopát al va devant dal altár de 
Madonute e al oten la gracie. Chel om, par ringraziále dal ben vút, e 
par che ducj a ricuardassin ce che al jere sucedút, al à lassade la 
mascare come ex voto tal santuari a Udin. 

Ma ce isal sucedút dopo a di chest om? La tentazion di jessi grant 
cence fadie e sacrifici lu á grampát une altre volte e, stant che la 
mascare di diaul no i veve zovát, l'om si è metude intor la mascare 
di Diu. La int, come che e à vude póre dal diaul, cussi e à vút rispiet 


dal Signór. A lavin a domandá a chest om, mascarât di Diu, la 
benedizion, che ur vuaris i mái, che ur spostàs plui in sà i muarts, 
insome dutis chés robis che al pues fâ nome Diu. A volevin vé tal lór 
país la mascare di Diu par che nol tampiestàs, par no vé il taramot, 
par sigurási il presit des buinis oparis, par cjapá un bon puest ancje 
de vite di là: il biát om vistút di Diu al pratindeve che si inzenoglassin 
denant di lui pes robis che sól Diu al pues e al veve dadis a gratis a 
ducj chei che a vevin fede in Lui. Dut al le ben fin che la int no si è 
visade; ma cuant che i oms a àn scomengát a dî “Diu nol e”, cuant 
che a àn viodút che sot de mascare a jerin dome pretesis, tristeriis, 
debolecis, a àn cjapát coragjo cuintri il malintopát par rispiet dal unic 
Signór; in ché volte pal malintopát e je lade a finile mál. Lui, po, che 
nol podeve vivi come chei altris: al doveve fâ fente di vivi come un 
Diu, cence gjarnazie, fási servi di ducj, fási pazient e bon in ogni 
ocasion, ancje cuant che nol lave ben, perdoná e lassá cori dut, fà 
fente di fá dome robis bielis, vivi cence lis consolazions e lis strussiis 
de biade int, si e sintút, cun ché mascare, isolát, come un cjastiát dal 
vér Diu, slontanát dai oms che no puedin plui stimálu. Ce aial di fâ 
alore chest biát om mascarát di Diu? Lâ a ciri cualchidun che i gjavi 
ché mascare; ma nol cjatarà ni un pape che lu judi, ni un sartór che 
i torni cont. Sôl la Madone di Gracie e sara buine di torná a fâi al om 
chel plasé che i veve fat ancjemó une volte: gjavâi la mascare e 
tornálu a fâ om: imagjine vere di Diu. 

S.te Taresine dal Bambin Jesü 
S.ts Agnui Custodis Fieste dai nonos 
S. Cjandit Martar 

S. Francesc di Assisi Frari Patron de Italie 
S. Luis Scrosop Predi 

S. Brun Abát 

La Madone dal Rosari 

S. Demetri Martar 

S. Dionis Martar 

S. Denél 

B. Zuan XXIII Pape 

S. Serafin Frari 

S. Edoart Re de Ingletiere 

S. Calist Pape 

S.te Taresie di Avile Muinie 

S.te Margarite M. AlacoqueV. 

S. Ignazi di Antiochie Martar 

S. Luche Evanzelist 

S.ts Martars Canadés 

S.te Rene Martare La Madone di Gracie 
B. Carli I Imperadór e S.te Ursule 
S. Donat Vescul e B. Zuan Pauli II pape 
S. Zuan di Capestran Predi 

S. Antoni M. Claret Vescul 

S. Grispin Martar 

S. Evarist Pape Martar 

S. Flurinç Martar 

S.ts Jude e Simon Apuestui 

S.te Ermelinde Vergjine 

S.te Benvignude Boiane Vergjine 
S.te Lucile Vergjine 

















Maurizio Dal Bello al nas a Asolo 
(TV) ai 9 di Otubar dal 1966 e dal 1980 
incà al è ospit ali dal Centri Residenziâl 
"Villa S. Maria della Pace”. 

Al è iscrit de nassite inte Associazion 
Sportive “Giuliano Schultz" e al cjate inte 
pratiche sportive il mieç forsi plui 
impuartant di inclusion sociál, valorizant 
la só autonomie, la só autodeterminazion 
e la stime di se. 

Dotát di grandissimis capacitâts 
fisichis, al dimostre subit di jessi un talent 
naturál che, dopo di un periodi di 
perfezionament des sós cualitáts, si 
sbroche für ai  massims nivei 
internazionál. 

Stant che Maurizio al á grandis 
capacitáts di fuarce e di resistence, dopo 
jessisi dedicát par un póc al miecfonts, al 
ven indrecát intes lungjis distancis (m 
10.000 in piste, mieze maratone e 
maratone). 

Campion talian (F.LS.D.LR. e S.O.L) 
di chestis specialitáts (tai 5000 m e tai 
10000 m e record talian te stafete 4x4) par 
dis agns di file, al rive ai siei massims nivei 
sportifs a Shanghai, ai Zúcs Mondiái 
S.O.I. 2007, dula che al vinç la medaie di 
aur te gare des garis: la maratone. 

Une vore innomenát a nivel nazionál, 
Maurizio al fás garis cuntune societát di 
normodotats (la “Atletica Aviano”), dulà 
che al é ancje iscrit, e lis sós impresis 
sportivis a àn fat un grant rivoc ancje für 
dal setór sportif cun efiets fuarts tal cjamp 

Maurizio Dal Bello 





sociâl. Che al basti pensâ che chest atlete al è stát la prime persone 
cun deficit mentál che e à vút l'onór di ricevi il titul di Cavalir de 
Republiche taliane par merits sportifs. 

Amant di ducj i sports, al fâs cun risultáts strabogns ancje altris 
dissiplinis sportivis come la bale tal zei (Campion talian F.LS.D.LR. 
classe promozionál), il züc des balis (in cubie al è Campion talian 
F.LS.D.LR. e medaie di brong tal singul) e il tenis di taule (Campion 
talian tal dopli dal 2005 al 2008 e medaie di bronç nazionál tal singul 
tal 2005). 

Passionát de Hellas Verona, i plás cetant balá e cjantâ. 


Societats sportivis afiliadis 
al CPs ad. Fy VJ. 
Provincie di Gurize: 


5. V.O.C. Monfalcone Federazion Taliane Vele 

La Societát Vele “Oscar Cosulich” di Monfalcon e je nassude a 
Panzan ai 28 di Otubar dal 1933 par iniziative di un grup formát di int 
passionade di már, de navigazion cu la vele e des regadis che e vignive 
di Lussin, de Istrie e cualchidun ancje di Monfalcon. Dopo vicendis 
associativis balarinis prin cu la “Nautica Timavo” e dopo cun “Clubs 





! Cheste volte o riservin chest spazi par dí alc ancje su chés altris associazions 
che a son afiliadis al C.I.P. inte Provincie di Gurize. 


Velici Triestini”, a deciderin di formâ cheste associazion in gracie dal 
incoragjament e de poie determinants dai fradis Cosulich, fondadôrs 
dai Cantírs. La Societát e fo intitulade al Cjapitani Oscar Cosulich muart 
in mär te rade di Portorose intant che al cirive di salvâ la vite a so fi. 
Tal 1985 il C.O.N.I. i da a la Societát la Stele di aur pal merit sportif, 
massime onorificence dal sport. Tal 2006 i ven ricognossude a la Societát 
la personalitát juridiche e il rúl di Associazion diletantistiche cence fins 
di vuadagn personál. La societát e svante, duncje, une storie siore di 
campions, vitoriis prestigjosis, manifestazions e mioraments continuis. 


SOCIETÀ VELA "OSCAR COSULICH" MONFALCONE 
via dell'Agraria, 50 - 34074 Monfalcone (Go) 

Tel. +39 0481.711325 - Fax +39 0481 483015 

Segreteria: segreteria@svoc.org 

Sport: sport@svoc.org 

www.svoc.org 


Sci Club Due U.S. ACLI 

La societat “Sci Club Due" e nas a Roncjis di Monfalcon tal 1968 
par iniziative di Fiorenzo Boscarol cun ché di promovi il schi tra ducj i 
apassionáts de zone: tancj abitants dal Monfalconés e dal dulintor a 
fasin part de societát. Si inmanein gjitis, setemanis blancjis e cors, po 
a scomencin lis primis garis. La ativitát e va indevant fintremai a vé 
400 socis e un program di ativitát agonistiche a nivel nazionál e 
internazionál. La ativitát par disabii e tache cuasi par cás, par vie che 
un soci cence viste, Sergio Cechet, al voleve fási compagna di Paolo 
Tavian, che al jere a pene deventát mestri, tes primis jessudis 
sperimentáls. Di chés esperiencis si è riváts tai agns a la partecipazion 
ai campionáts talians par personis cence viste. Tavian al invie une 
colaborazion une vore strete cuntun grup di atletis disabii sudtirolés 
che e puarte a risultáts di prin plan, come la partecipazion a tré 
edizions des Paralimpiadis, chés di Albertville, Lillehammer e Nagano, 


puartant cjase dis medaiis come atlete guide. 

Lis sós esperiencis tant che alenadór de nazionál disabii in altris 
tré Paralimpiadis e tant che dirigjent nazionál tal Comitát Talian 
Paralimpic a permetin a la societát di inviá, tal timp, la organizazion di 
ativitáts promozionáls a pro di zovins disabii de nestre regjon e di cors 
specialistics pes diferentis disabilitáts. 

Si inmanein ancje cors di formazion pes guidis, che a coventin pal 
acompagnament, e si lavore par specializá i mestris di schi interessáts 
a cheste ativitát. Di cualchi an incà si metin in pits cun sucès grancj 
events par dutis lis categoriis di disabilitát, organizant te nestre regjon 
lis tapis di cope dal mont, là che a partecipin uns vincj nazions e 200 
atletis. 

Ore presint la societát e lavore in paralél cun zovins normodotáts 
che a son intun percors agonistic e cuntun grup di zovins cence viste 
che a schiin cu lis lór guidis e che a son daür a preparási pes garis 
risiervadis a lór. 


SCI CLUB DUE U.S. ACLI 

Via S. Lorenzo, 3 - 33077 Ronchi dei Legionari (Go) 
Tel: 0481 777317 - Fax 0481 412694 

E-mail: tavia@ardea.it 

www.sciclubdue.it 








Considerazions 
tra feminis 


Catine si cjate cun Mariute al supermarket: 
“Ale di tant timp che no si viodin: cemüt vadial cul to grant 
amôr, Gjovanin?”. 
E Mariute, ridint: "Se tu savessis, Catine: al è un pieçon 
p os | aromai che al è dut finit...”. 
” Oh, mari mé! No sta dimi che ti à lassade?". 
“No, magari cussi no lu ai maridat...”. 





di Sdrindile == 


Tant par RIDI ` 


Discolsa 


di Anellina Colussi 


Discolsa 

i brami enciamó ciaminá 
ta l'erba frescia e fofa 
coma il velüt. 


Sinti la ciera 
fâmi ghitis sot i pie. 


Nasâ il bon odour 
partàt da l'aria 

ch'a insiliea il me cuarp 
cun creansa. 


Scoltà 

la vous da l'aga 

scori sidina 

drenti il jet da la roia. 


E jodi 

la maravea dal soreli 
platási 

devour li" montagnis 
intant che la sera 

cu la só pàs 

a poca four il scür. 


Furlan di Ciasarsa 


Moans 


di Anna Maria De Monte 


Mans 

che e semein 
cjamps 

savoltêts 

fin avonde. 
Mans 

cu la solç des critures 
dal lavôr 

e de vite. 

Mans 

che e àn imblechêt 
bragons e cürs. 
Mans 

che e àn gugjêt 
pont su pont 

las sornades 

dal vivi 
ingropant glagns 
e tramant buses. 
Mans 

che e àn rezüt 

di bessoles 

el cjeveç 

su la gorlete 

de vite. 


Mans 

che e àn fruiades 
corones 

su grans di sperance 
par rivé a tigni dûr. 
Mans 

che e àn incrosades 
manutes 

par semenê 

la fede. 

Mans 

viertes 

a sparnicê 

afiet 

e jutori. 

Mans 

sierades 

a fê cuintri 

ae miserie 

e al dolôr. 

Mans 

poades sul cerneli 
a tigni sà el peis 

di crepe cúrs 

e di fastidis. 

Mans 

che e àn cognossút 
dome la recuie 

de muart. 

Mans. 


Furlan di Dartigne 


Il sens dal volontariât 


Lavôr coletíf des classis IVA e IVB - Scuele primarie di Pradaman 
3* classificât tal Concors "Percoto Canta” 


Cheste e je la storie di une frutine che e viveve cu la sô famee in 
Gjapon, un grop di isulis intal Ocean Pacific, intun paisut dongje il 
mâr. La frutine si sarès clamade par furlan Mariute. Une di, biel che 
la nestre Mariute e stave fasint une cjaminade pal so pais, la tiere e 
scomençà a trimâ tant di no rivâ a stâ drets. Subite Mariute e corè 
dent in cjase e si scrufuià sot la taule. "Ma ce fástu?!” - nus ven di 
di - “scjampe für di la!”. Dut cas, o vès di savè che lis lór cjasis e àn 
lis sustis par no fális colá cuant che la tiere e trime. 

Ma tornin ae nestre storie. La puare Mariute, dute spauride, e 
restà platade fintremai che la tiere no si cuietà; po dopo e cucà pal 
barcon par viodi se i siei amis a jerin für a zuiá. Ma für e viode il már 
là simpri plui lontan e di bot e sclop al tornà indaúr intune onde che 
e pareve tacade tal cil. Cu la sô mame e il so pai e dute la int dal borc, 
Mariute e scomencà a cori plui svelte che e podeve par vie che la 
aghe e coreve plui di lór. La sbrume si slungjave par cjapá i pits, si 
sintive il vosá da lis ondis e di chei puars che no le puartavin für. 
Mariute e core e e core. No sintive plui nuie, nancje la vôs da la sô 
mamute, ma il pai i veve dite: "Cor simpri e no sta mai cjalà indaür” 
e cussi e fase, fintremai che e rivà su la culine dulá che la aghe no 
podeve cjapále. Cence voltási e scomençà a vai a fuart. E saveve che 
i siei gjenitórs ju veve puartáts vie il mar. 

Tal stes timp, intune altre bande, Sabrina, une zovine di 25 agns 
e stave spietant l'autobus che le puartave tal Istitút dulà che ogni 
setemane e regalave un póc dal so timp ai frutins che no vevin plui 
i gjenitórs. Judá lis personis i plaseve tant, soredut il so cür si 
jemplave di gjonde cuant che i frutins i ridevin contents. Ché di, 
cjalant lis novitáts par television, e viode ce che al jere sucedüt in 
Gjapon e subite e decidè di parti par dâ il so contribüt. Insieme cul 
so grop di volontariis, Sabrina e rivà intal centri dulà che e jere stade 


puartade Mariute, cun altris fruts che a jerin restâts cence gjenitôrs 
come jê. Mariute i contà la sô storie e che e pensave simpri a la sô 
mame e al so pai. Stant che la frutine e vaive simpri, di e gnot, 
Sabrina e stave cun jê, le figotave, i contave lis flabis e lis contis dal 
so pais. 

Planc planc Mariute si tacà simpri di plui a Sabrina e e tornà a 
ridi e a cjalási ator cun sperance. Ancje Sabrina e jere contente e par 
la prime volte e capi parce che i plaseve tant di fâ volontariát: sinti la 
ridade di un frutin o viodi a torná la sperance tai voi di une persone 
disperade nol veve presit. 


No sta vai 


di Mario Milanese 


Il di che tu no tu mi varás 
plui dongje 
no sta val. 


Il vai al cope il ricuart, 
no sta fevelá di me, 
tu tu podaressis dismenteámi. 


Scolte il murmuiament 
de aghe dal roiut 
tu tu sintarás la mé vós. 


No sta ciri la mé tombe, 

tu tu mi crodaressis muart. 
Cjale invezit il cil, 

o tornarin a cjatási. Intal sivilâ dal vint 
inta la boschete 

tu tu cjataras il gno sfladá. 


Gno ben, 

il di che tu no tu mi varás 
plui dongje 

no sta val. 

Ducj i Sants 

I Muarts 

S. Just Martar 

S. Carli Borromeo Vescul 

S.ts Martars di Aquilee 

S. Lenart Eremit 

S. Ernest Abât 

S. Gofrêt Vescul 

S. Oreste Martar 

S. Leon il Grant Pape 

S. Martin Vescul 

S. Josafat Vescul 

S. Diego Frari 

S.te Clementine Martare 

S. Albert il Grant Vescul 

S.te Margarite di Scozie Regjine 
S.te Lisabete Regjine di Ongjarie 
Dedicazion de Basiliche Vaticane 
S.te Matilde Muinie 

S. Otavi Martar 

La Madone de Salüt 

S.te Cecilie Vergjine 

S. Clement I Pape 

S. Crisogun di Aquilee 

Fieste di Crist Re Ste Catarine di Alessandrie M. 
S. Dolfine Vedue 

S. Valerian di Aquilee Vescul 

S. Mansuét Vescul 

S. Saturnin Vescul 

S. Andree Apuestul Martar 








Sandro Giro al è nassüt a Cordenons, 
dulà che al è a stâ, ai 25 di Otubar dal 
1969; so pari al è venit e sô mari e je 
cjargnele di Sudri. Propit la tiere di sô 
mari e à rapresentât, tai agns de sô 
infanzie, i moments di plui grande 
libertât, tal viert des monts. Lis monts, di 
fat, a son par Sandro no dome un lúc 
maraveós, là che si pues restá in contat cu 
la nature, ma soredut un puest che i à 
permetüt di impará che par frontá la mont 
bisugne cognossile, rispietále, amále e 
jessi in stát di misurási cun jê: propit come 
tal sport, là che se si vül rivà adalt bisugne 
alenási e impegnási saldo. Po nol 
impuarte se no si rive insom, l'impuartant 
al è savé di vé dát dut. 

Sandro al scomence a fâ sport a 7 
agns zuiant di balon cu la Cordenonese, 
te scuadre dai piçui fintremai a la 
convocazion te prime scuadre di 
promozion, tal 1997. Ma propit tal més di 
Setembar di chel an, ai 19, in plene 
preparazion atletiche, tornant a cjase in 
moto dal lavór, Sandro al à un incident 
stradál che lu oblearà par simpri su la 
carocele. Sandro, che nol veve ancjemó 
finit disevot agns, al capis daurman che 
culi si sierave un cjapitul de sô vite e a ‘ndi 
tacave un gnüf, ma sedi “prime” che 
"dopo" lui si è simpri sintât se stes. Tal 
1990 Sandro al torne a tacá la ativitát 
sportive cu la societát A.S.PE.A. PADOVA 
(Associazion Sportive Diletantistiche 
Puartadórs di Handicap e Afiliáts) e al 








cjape part a di un Torneu Internazionâl di basket in carocele a Turin 
e dopo al scomence a zuiá tal campionát di serie A1 te stagjon 
1990/91. Cundut che l'inizi al é stát dificil, par vie de pocje 
esperience, dal confront cun zuiadórs che a partecipavin al 
campionát di basket in carocele de massime categorie e par vie de 
distance tra la palestre di alenament e case sô, al rive daurman, za 
te prime stagjon di garis, a vuadagnási il so spazi te scuadre. E cussi, 
simpri cu la societát A.S.P E.A. PD, al vinç svariáts torneus nazionái 
e internazionái di basket in carocele e diviersis edizions dal 
Campionát Regjonál. Dopo cuatri agns passáts te serie Al, al zuie 
cul “Marcellino Vais” tal campionát di A2; po, cul “Padova 
Millennium Basket” al torne in A1.Tal 2005 al e convocát in nazionál 
e al cjape part ai Campionáts Europeans dal 2005 a París, dulà che la 
Italie e rive al prin puest. 

Viers de metát dal campionát 2005/2006 al ven trasferit a la 
Polisportive Nordest di Gardiscje “Endesa”; tal campionát 2006/2007 
al scugni torná cul PADOVA par podé continuá a zuiá in A1, viodút 
che il Gradisca al jere passát in A2. 

Sandro al à zuiát cuasi simpri in Al e, cu la stagjon 2007/2008, al 
e ancje stát par tré agns cjapitani de só scuadre; inte stagjon 
2010/2011 no dome al zuie, ma ancje al alene e al prepare, parie 
cuntun altri tecnic, la scuadre dal “Padova Millennium Basket”. 

Ducj chescj sucès tal basket no àn però distudade la passion di 
Sandro pe mont. Cussi, daspó dis agns si misure cuntune gnove 
aventure: il schi. Chest sport i permet, ancje se no di cjaminá, 
almancul di sbrissá su pe nèf des monts dal Venit, Trentin e Friül. 

Tal 2002 Sandro, che dal 1997 al lavore cja de Prefeture di 
Pordenon, si maride cuntune fisioterapiste. 

Par fini, Sandro al pues svantá ancje “origjins leterariis”, stant 
che so nono par bande di mari al scriveve vulintir in marilenghe, 
come la poesie La sagre di S. Nicolò dei straulinárs, scrite tal 1930 e 
publicade sul numar 2 dal 1977 di « Sot la Nape ». 


Associazion 
"Polisportiva NORDEST" 


La idee di inmaneá une scuadre di basket in carocele inte 
provincie di Gurize e je dal Istát dal 1994, di un grup di uns dis 
personis, dutis une vore motivadis a promovi cheste iniziative. Tra 
chescj e merete rimarcade la presince di Bernardino Petruz, che in 
zoventút, prin dal so incident, al veve zuiát inte serie A cu la 
formazion de Itala di Gardiscje. 

La Associazion Polisportive NORDEST e fo fondade ai 6 di Mai 
dal 1995 a Gardiscje cun ché di sburtá la pratiche e la difusion dal 
sport fra i disabii. Chestis considerazions a rapresentin, in struc, 
l'obietif sociál: la pratiche di un sport e je dal sigúr un dai elements 
che a favorissin il complet disvilup psichic e fisic des personis. Chest 
al vâl ancjemó di plui par cui che al à di vivi cu la dame di un 
handicap. Al capite masse dispes che, par vie di une disabilitát, une 
persone no rivi a inserisi (o a torná a inserísi) inte societát e che, cu 
la rinuncie a lis relazions sociáls, e ruvini ancje lis potenzialitáts 
fisichis che i restin: la sô salút e larà in piés, cun simpri mancul 
pussibilitáts di vivi une vite sane e ecuilibrade. 

La Associazion e je nassude propit par evitá chestis situazions e 
duncje par favori la pratiche e la difusion dal sport tra i disabii, par 
che ducj a puedin gjoldi de pussibilitát di praticá une dissipline a 
nivel agonistic e par che i plui debui no sedin emargjináts (ma 
soredut parce che il sport al é divertiment). 

Dopo de fondazion, il moment principál pal inizi de ativitát 
agonistiche al è stát la adesion dal tecnic Romano Ferlan, che al à 
insegnát, cun cetante pazience, lis fondis dal basket ai zovins che a 
àn decidút di scomencà cheste ativitát; une vore impuartant al e stat 
il jutori de famee Terraneo che e à sponsorizát la scuadre di basket 
cu la marche “Castelvecchio”. Ancje in di di vué la famee Terraneo e 
je une vore ative te Associazion, sponsorizantle cu lis marchis 
“Castelvecchio” e "Soteco". 


Tai siei cutuardis agns di ativitât, la Associazion e à rivât adore a 
dà dongje un bon numar di atletis disabii, metint adun une buine 
scuadre di basket in carocele, che e cjape part al campionát nazionál 
di serie A di categorie, e sburtant tancj altris viers lis ativitáts di tir al 
bersai, de atletiche lizere, dal handybike e dal tenis. Cu la scuadre di 
basket, la uniche in regjon che e pratiche la ativitát a nivel agonistic, 
e à tornát a tacâ il campionát cun ché di rivá a la Serie A1. I zovins 
di cheste scuadre a vegnin di dute la regjon e ancje di für; si ben che 
a son diletants, te lór ativitát sportive si compuartin cun vér spirit di 
professioniscj, fasint tré alenaments a la setemane in preparazion de 
partide de domenie. In cheste maniere a àn rivát adore a tigní di cont 
la lór salút e, tal stes timp, a divertisi cuntun sport. 

A nivel internazionál, la Associazion e cjape part a svariáts 
torneus e incuintris e e inmanee di tredis agns incà il "Torneu 
Internazionál di Basket in Carocele ALPE ADRIA”, che tal més di 
Setembar dal 2011 al à ospitadis, propit a Gardiscje, lis scuadris di 
Slovenie, Austrie, Republiche Ceche, Cravuazie, Bosnie, Gjermanie 
e Italie. 

La stabilitát societarie e garantis la cuvierture ancje par altris 
dissiplinis sportivis, si che la Associazion Polisportive Nordest e je 
ative ancje tai setórs dal tir cun pistole standard, dal tenis di taule, 
dal tenis, de vele, dal handybike e de atletiche lizere (campionát 
talian), cul atlete Federico Mestroni, che al à vincüt svariáts titui 
talians. E à ancje partecipát a cunvignis e manifestazions a pro dal 
sport pai disabii, a Udin, Triest, Pordenon, Davian, Sacil e Grau. 


ASSOCIAZIONE POLISPORTIVA NORDEST 
Via Udine, 8 - 34072 Gradisca d'Isonzo (Go) 
Tel./fax 0481 92009 

Presidente: Egone Tomasinsig, cell. 338 2554646 
E-mail: egontomasinsig@libero.it 
www.polnordest.jimdo.com 


Padova Millennium Basket 
Onlus 


La Associazion Sportive Diletantistiche PADOVA MILLENNIUM 
BASKET Onlus e nas ai 31 di Mai dal 1999, in gracie di un grup di amis 
che za di un biel pôcs di agns incà a vevin zuiât insieme di bale tal zei, 
scomençant de titulade A.S.P.E.A., par passâ dopo a la Associazion 
Marcellino Vais, fin a inviâ cheste esperience, pocâts ancje de grande 
passion che ju ten peâts un a chel altri: il basket. Cheste Associazion, 
che al moment si ocupe dome di bale tal zei e che e je formade di 12 
atletis che a àn dai 17 ai 39 agns, e je nassude cun chê di promovi, miorâ 
e fâ cognossi il basket in carocele. La Associazion e je impegnade tes 
manifestazions plui impuartantis dal C.I.P. come il Campionât Talian 
di serie A1, la Cope Italie, il Trofeu C.I.P.. Cun di plui e je impegnade 
tes Copis Europeanis e e cjape part ai tancj torneus di impuartance 
nazionâl, e fâs partidis dimostrativis intes scuelis, tes palestris e tes 
placis comunâls, e partecipe a manifestazions cun chê di stiçâ l'interès 
par chest sport sedi tes personis che a son disabilis sedi in chês che no 
lu son. La Associazion no à nissun fin di vuadagn par se e la sô finalitât 
primarie e je la promozion, la difusion, la sperimentazion e il 
coordenament des ativitâts sportivis tra i disabii cun fins agonistics, 
educatifs, riabilitatifs, ricreatifs e culturái e cun ché di puartá il basket 
in carocele padovan ai nivei nazionái e internazionái plui alts. Dal 2006 
e à metút adun une scuadre di mini-basket par fruts in carocele e dal 
2007 ancje une scuadre che e zuie tal campionát di serie B. 

Infin, il non "Padova Millennium Basket" al é un auguri al basket 
in carocele di Padue par che al deventi une biele realtát tal gnúf 
“MILLENNIUM”. 


PADOVA MILLENNIUM BASKET Onlus 

Via San Francesco, 7 - 31020 Ca Rainati di San Zenone degli Ezzelini (To) 
Tel. 0423.968839 - Cell. 3346671207 

E-mail: pmb@millenniumbasket.com 

www.millenniumbasket.com 

Cui soio jo? 


di Adina Ruffini 


Cuissà cetantis voltis che biel lant pes stradis si sês intopâts 
intune handbike cu la bandierine rosse vuidade di un, vistút sportif 
a puntin, cun tant di casco e ocjalons che le faseve cori di buride. E 
magari i vés pivetát. E magari i vés ancje cridát parce che no vés capit 
chel argagn! Ma chel, no us à dadis sodisfazions parce che, cence 
rispuindius, al è lát indevant pal so fat e cence fà une plee. Ben, chel 
al è Cesar, che ogni di al fás uns 45 Km, ven a stái 250 Km ogni 
setemane, par alenási cu la só handbike. 

Cheste dissipline sportive e je stade inmaneade dai inglés, come 
che nus fas capi la peraule foreste. No son tancj agns che si le cognos 
in Italie. La prime scuadre taliane e je stade ché furlane, fate buine 
de Federazion C.I.P. dal 2002, e par chest motif i campions a àn 
batiade la biciclete “ciclon”, peraule nostrane. Cumo, daspo cualchi 
an si fasin i campionáts regjonái, nazionái, lis maratonis e ancje lis 
olimpiadis di ciclon. E Cesar chest an al à vinçude la maratone di 
Triest cul so ciclon: “A sessantecuatri agns mi àn mitüt sul gjornál” 
al dis lui. E nol à fate dome ché, ma, cun di plui dai campionáts 
talians, dal zir de Italie dal 2010 e dal 2011, il campionát talian di 
Societát, ancje chés di Vignesie, Rome, Napoli, Firenze, Barcelone e 
ancje ché dal Uruguay. “Dal 2006 al e rivát l'invit dal Uruguay in 
ocasion de “32™° Corrida de San Fernando” di Punta del Este. O sin 
láts a spesis nestris. La ju no vevin mai viodút un disabil in ciclon, 
ma nó o vevin di mostráur cheste dissipline sportive par fáur gole. 
O vin fate la gare. Nus àn tant onoráts i sorestants, ma nol jere nissun 
disabil...! Eje stade une biele esperience ché di vé fat cori il nestri 
ciclon sul ôr dal mar di buride: jo o jeri il prin! La int nus cjalave 
instupidide. Tal torna indaúr, no vevin miecs e inalore nus an 
compagnats lis vuardiis par uns vincj chilometris: la int di ca e di là 
de strade nus fasè fiestonis e par nò e jere une sagre!” 

Dut cas, Cesar nol nas cul ciclon, ma al rive de “bale tal zei”, 


dopo vé imparât ben e no mál a nadâ a Rome o miôr intal grant 
Centri di Ostie. "O vevi sedis agns e li o vevi cjatáts tancj amis 
sportifs parce che il Centri di Ostie al jere un Centri di atletiche. Li i 
tecnics sportifs mi vevin sielzút par nadâ: ju ai ubidits e par un siet 
més o ai fatis garis e o soi diventát Campion de Italie te Categorie 
Paraplegjics. Il Centri al proviodeve a dut par me, ancje ai traspuarts 
di Ostie a Rome. O jeri dome jo furlan. A jerin i agns 1964 e 1965. 
Dal 1963, une zornade di soreli d'Avost mi à gambiade la vite: 
intun marilamp mi soi cjatát par tiere e no rivavi a stâ in pits plui. Al 
jere dut inutil. E cumó? “Parce a mi, Signór?", al vares sberlát 
Leonardo Zannier. "Cut soio jo?" Mal remenavi intal sintiment. Di 
chest moment e sarès scomençade une gnove vite, anzit, la vite e 
jere simpri la mé, ma cemüt? O vevi di capi e ciri un troi cui pócs 
miecs che si podevin vé in ché volte par là indevant cui grancj 
gambiaments necessaris. Dopo vé passáts i calvaris dai Ospedái di 
Udin, Padue, Trent, cence nuvitáts parce che nancje i miedis no 
savevin ce fámi, l'LN.A.LL., che in chei agns al veve competence pai 
infortunis sui lavórs, mi à proferit il Centri di Rome e cussi o rivai a 
Ostie, là che o provai a inviámi inte dissipline sportive dal nadá. 
Intant che o nadavi mi incuriosirin chei de bale tal zei e planc 
planchin, par no stá cence fà nuie e magari a fâ il pinsirós, o 
scomencai a alenâ cualchidun: fate la falope! Dal 1965 o jentrai inte 
nazionál. E jere une gnove vite, plene di impegn e di sodisfazions tal 
rivâ a fâ. Ma intant il carül de nostalgjie si faseve sinti e il magon al 
cresseve ogni di. I miei di cjase no podevin vigni a cjatámi cussi 
lontan: al jere stát gno pari une volte sole cul gno paron. No vevin il 
telefon: al jere inte ostarie a miec pais e ogni volte cualchidun al veve 
di lâ a clamáju. La cjase e jere viere e no veve comuditáts, ma mi 
mancjave. O savevi che lassü nol jere nuie e ca o vevi dut, ma e jere 
pur simpri cjase mé. Duncje: anin a cjase! Là jü se àn vude a mál, si 
son ufindúts parce che no mi mancjave nuie, ma mi mancjavin i miei, 
la mé int! Cussi, dopo uns vot més o soi finalmentri tornát a cjase, a 
Tavagna. O soi stát fortunát parce che o ai vúts tancj amis che mi àn 
judát, mi àn sburtát e cjariát par là indevant. Cjaminá: dome cu la 
“carocine” e cence comuditáts. Lavór no vevi. Lu ai tant domandát 


ma cence rispuestis. O ai fat alc di ce che o vevi imparât, ma no 
podevi implantâ une buteghe. O varai rimitudis tantis medais di aur, 
ma o ai cjatade la mê femine: grande furtune de mê vite! Intant i 
miei a scomençarin a justâ la cjase par une sistemazion plui adate. 
Resonant cuntun ami, al vignive für simpri il discors che là ju, a 
Rome, a vevin dut e che o varessin vüt di cjatâ la maniere di inmaneâ 
alc ancje ca sà. Une di nus ven la idee: "Metin dongje la clape de 
bale tal zei!”, une dissipline sportive di grop par ducj chei che si 
saressin fâts mâl e che a varessin vude la dibisugne di cjatâ un rimpin 
par scombati e no lassâsi lâ. Bêçs no 'nd jerin, lâcs adats par nô 
nancje, imprescj ancjemò mancul. Ma si scugnive partí. Un al 
proviode dal “Palazzetto” a Gardiscje. E mitúts adun chei altris, e 
nasse la "Associazione Polisportiva Nordest", prime clape regjonál. 
E vie tal campionát talian inmaneát in ché volte. Ognun al paià lis 
spesis, ognun si compra la “carocine”, al paià la benzine, ognun al 
doprà la só machine. La prime manifestazion sportive di campionát 
e je stade ché dal “Triveneto”: par nó une biele esperience ma cence 
vinci nancje une partide. Dut cás nus coventà par fási cognossi. Biel 
planc al rivà finalmentri il sponsor di Sagrát. La siore nus judà a paiâ 
lis spesis che o vevin su la cope. Stant che o zuiavin intun lúc di 
cunfin o cognosserin une scuadre de Slovenie: preparade e ben 
furnide. Igor, l'alenadór, nus plase subite e salacor al ve dúl di nô, 
cussi plens di buine volontát ma stracs e cence vuidis: al decidé di 
fânus di mestri tecnic e biel planc o deventarin competitifs. E cun 
sodisfazion o scomençarin a vinci. Ma a mi mi balenave tal cjâf 
simpri un fastidi: chel di rivâ a lá in A1. O jeri zuiadór, dirigjent e 
ancje, sal coventave, autist dal gnúf furgon rivát, sore nuie, des 
istituzions juste dal 2000, in chel che o vincerin e o mertarin di là in 
A1. Il furgon cumó nus coventave par là a zuiâ intes citáts di dute 
Italie. E je stade une gjonde ancje se, par esempli, là a Rome cun nüf 
di lór, cun ogni timp, ben cjamáts di carocinis, nol jere un "zugheto". 
Pensait dut cás che i zuiadórs de Snaidero par lá a fâ une partide a 
partissin cun dôs borsutis. Nô invecit o sin cjamáts di carocinis di 
moviment, chés di gare, e v.i. Une volte a Rome no nus lassavin 
cjarià: no ‘nd e volüt pòc par fáur capi! Ma nol jere dome par zuià, 





daúr al jere un scopo: chel di tira für di cjase chei tancj zovins che pe 
lôr "disgrazie" a vignivin tignüts come "soremobii". Si, parcè che fâ 
sport, nada, bale tal zei, ciclon, e je une dissipline cun se stes, cun 
chei dongje e cun dute la int dal mont. Par lâ a competi si à di jessi 
bogns di parecjási di bessoi e pronts a disgredeá ju intops. Une di, 
mi visi, lis vuardiis nus fermarin par domandánus se o vevin lis 
cjadenis, ma no ur e vignút tal cjâf di domandánus cui che lis vares 
mitudis sà! E se o vevin di cjapá l'avion o vevin di jessi pronts a fâ 
dut ce che al covente. Dal 2000 il grup sportif di Udin "Basket e non 
solo" nus parferi l'invit par lá in Uruguay. Za cualchi an prime e jere 
vignude une siore, Ministri de sanitât di Montevideo, a Spilimberc. 
Li e jere jentrade intal Centri di riabilitazion e subite si veve capit il 
so interés ae organizazion e al nestri mát di vivi sportif. E di ché volte 
e veve ché di fánus lâ a cjase só par pandi lis nestris esperiencis ae 
só int. Cussi nus veve invidáts tant che ambassadórs. Nus àn fat un 
grant bon acet ducj i sorestants e o vin vude la ocasion di là intes 
scuelis a fevelá cui zovins. -Mi pareve di jessi tornát indaúr ai miei 
timps: di passe cuarante agns! - Là lis personis disabilis no vevin 
altri che di stá fers e sieráts: ambients publics, priváts, il lavór... nuie 
di nuie. Inalore, dute la clape, cui students e i professórs, o vin 
inmaneáts biei discors spiegantjur cemüt che o vivevin, cemút che o 
vevin adatadis lis nestris cjasis, lis machinis par vuidális di bessói, 
cemát che o podevin ancje vé un lavór. E sul lavór sevi i zovins che i 
professórs nus domandarin tant: e cu lis nestris rispuestis ur vin fat 
capi che ancje cu la nestre disabilitát, daúr di une vore adate, si pues 
jessi miór di tancj operaris che a pierdin timp e a àn pocje voie di fâ. 
Une fiestone e je stade co o vin fate une dimostrazion des dissiplinis 
sportivis, insiemit. 

La vite che o ai fate mi à puartát pal mont, a cognossi tieris, 
culturis, int diferentis, ancje se o ai scugnút vé tante pazience intant 
che mi controlavin... I zovins, biel planc, viodint il nestri mit di vivi, 
nus vignivin daúr vulintir e a cjase ju viodevin gambiáts, no plui tant 
dilicáts, ma vivarós e coragjós. 

In “A” o jeri indevant cu la etát e o ai decidút di fà il dirigjent. 
Mai chilos a cressevin tor di me e nol leve ben. Stant che e jere dade 





adun la scuadre di handbike, o ai provât, e dal 2002 tal campionât 
talian di Pordenon o mertai il tierç puest. Cussi al leve ben: d'Unvier 
fâ bale tal zei come dirigjent e d'Istât fâ cori il ciclon. Cui soio jo? Dal 
sigúr cence sport nancje jo no sarès come che o soi. Si, e je vere, o ai 
dat ma o ai vit tant: par chest o ten dûr ancjemò: o ai vude la ocasion 
di zirá il mont, o stoi ben cul fisic, si capis che no pues competi cui 
zovins, ma dal sigúr o soi un esempli par lór. 

La dissipline sportive e je un sacrifici parce che si fás fadie: ma 
par caratar no moli. Mi visi che gno fi, co o jevavi a cuatri di buinore 
tal frét par là a fà une partide, mi diseve: “Papa, no stâ lá, torne a 
durmi!” 

In Friúl a son ancjemò dificoltâts par fâ garis parce che al somee 
che no si puedi fermâ il trafic par cualchi ore, ma biel planc si justarà 
ancje chest. 

Marcomandi: ancje se o vin dificoltâts tal movisi, o sin come ducj. 
No si à di pierdi timp a vaísi, ma al covente impegnási e gjoldi la vite. 

Mi ven iniment un ami che a vincjecuatri agns, daspò di un 
incident, si jere sierât in cjase. Lu ai tant sfuarçât e cumò al è un 
campion di bale tal zei, al è un zuiadôr di mistir, paiât de societát 
nazionâl. Al è plui seren e sodisfat e jo o soi tant content. 

Si capis che e je stade une vuere par vê i dirits pes disabilitâts, 
sevi tal lavór, sevi tal sport e te vite, ma al merte sintisi «libars... di 
scugni fa».” 

Plui di cualchi gjornál di chenti e dal forest al à scrit articui di 
Cesar, dal so rigór sportif, de só semplicitát e dal so biel stá cu la int. 
Mario Blasoni i à dedicát un bocon dal libri Vite di Friulani, publicát 
dal 2009: a pagjine 349 si lei il titul «Cesare Piccini. Disabile e 
campione dello sport». 

Cesar al sa cui che al è. Al è un om seren cu la sô vite, un sportif 
che al à savát sielzi il troi passant parsore des pocis e schivant i 
grebanos. 


Lis tradizions di Esemon di Sore 


di Mirella D'Agaro 


Il gno païs, Esemon di Sore, (sei rivade achi dal 2003 cuant che 
jo e il gno om i vin decidút di meti sà famee) a è l'uniche frazion dal 
Comun di Raviei, ma da bande da glesie i sin cun Vile e Divilin, par 
dile dute i sin ta Foranie di Tumieç. Forsi chest fat al à influït su 
cualchi tradizion ch'i vin. La nestre gleseute, no si sa esatementri 
cuant ch'a è stade costruide, ma da cualchi regjistro matrimoniâl de 
Plêf di Sante Marie Madalene di Divilin a samee che za dal 1580 a 
setin stâts celebrâts matrimonis In Ecclesia S. Philippi e Jacobi de 
Villa Esemoni Superiori. Tal timp però Filip e Jacum a si son un pôc 
pierdüts pa strade! 

Une volte, la vee di San Jacum (ai 25 di Lui) i zovins a traevin las 
cidules, ma a è une tradizion tant lontane che no si à ricuart nancje 
dai vecjos dal païs. 

Cumò come cumò, a Sante Luzie, a è tradizion preparâ alc di bon 
da ofri a ducj chei ch'a vegnin a messe. Come ch'al disarès un gno 
ami Ibi missa, ubi mensa! A è une ocasion par cjatâsi, ancje se, viodút 
che nô i vin messe la sere, no simpri il timp al è galantom e il frêt al 
si sint. Il frêt però a nô no su fâs póre, i festegjin ancje San Valentin! 
In cheste ocasion al ven benedet il pan di San Valentin e distribuit a 
ducj chei ch'a son a Messe. 

Un atre tradizion ch'a continue, tignude sü dai fruts e das frutis 
dal pais, a è ché da Setemane Sante. A tachin il Joibe Sant tor sis sot 
sere e a van indenant fin al miesdi dal sabide. Tré voltis in di (sis di 
buinore, miesdi, e sis di sere) a si cjatin, e dopo vé dit a seconde da 
la ore: “A son las sís e a si sune la prime (seconde o tierce) 
Avemarie”, a fasin il zir dal país scrasolant di lunc in für. Il sabide, 
tal dopo di miesdi, a passin pas cjasis par vé il just dal servizi che àn 
fat a comunitát. 

La buine man, invezit, a je lade pierdintsi, il prin dal an i frutáts 
a passavin disint: "Jo su doi il bon an, vó daimi la buine man". E 
dopo cun ce ch'a cjapavin sà a fasevin fieste. 


La tradizion che però a mi plâs di plui a è chê da gnot dai Sants. 
La sere dal 1 di Novembre, a si sunin las cjampanis pai muarts. Ogni 
famee a sune la parie in ricuart dai siei ch'a son lâts indavant. Al è 
un moment di condivision, riservât, par vie che, se a Sante Luzie e 
SantValentin a rivin dongje personis di fâr, pai Sants invezit no. Anzit 
cheste a è l'uniche ocasion dulà ch'a si cjatin nome chei dal païs, si 
tache plan planin, la int a rive dongje, si sune une parie, si conte di 
une volte, si cuein dôs cjistignes, si bêf un got di brulè cjalt e intant 
a si sta insieme. Gno fi, al spiete cheste gnot par podê sunâ las 
cjampanes; i ai contât che chest al è il nestri halloween, cu la cavoce 
i fasarin i gnocs! 

Tal mês di Mai, ogni sere a ven det il rosari, l'ultime di, a ven dete 
messe e a si puarte in procession la statue da Madone: tradizion a 
vúl ch'a seti puartade das zovines dal país e che i fruts e las frutes 
plui piçules a vadin davant butant par tiere petai di roses, par fâ il 
tapét a Madone. E se vuleis vigni a viodi chest biel paisut, oltri che 
in chestis ocasions, si vés póre dal frét, i podés vegni la domenie 
dopo di Feragost, cuant ch'i vin la Fieste da Fontane! 


Furlan di Esemon di Sore (Raviei) 


Fruts 


di Giannino Angeli 


Ogni ocasion e je buine Al ven a stái che il piçul 
par fâ un regál al frut nol sa cun ce zuiâ: 

tant che te só stanziute al bute vie i zugatui 

si ingrume un póc di dut: e al torne a reclamâ 
pipins, trenuts e fufignis une butilie vueide 
automobii e bombons, jemplade cun doi claps, 
cjasutis, creps e lapis un cop e une pignate: 


balutis e balons. si divertis cul scjas. 

Luigino Buttazzoni al è nassút a 
Udin ai 8 di Jugn dal 1977, al è a stâ a 
Davar e al à un ritart mental lizêr. Fin di 
cuant che al jere piçul Luigino si è metút 
a fà ativitáts sportivis cun ché di fà 
riabilitazion. Cul là dal timp, però, al à 
volút metisi a la prove in dissiplinis 
diviersis par dopo concentrási in chés che 
i davin plui sodisfazion, tra chestis une in 
particolár, il schi, che al fás di cuant che al 
jere picinin cu la só famee. A son agns, di 
fat, che Luigino al cjape part tant che 
atlete de societát FAI Sport, a garis 
nazionáls e internazionáls te dissipline dal 
schi alpin, dulà che tal 2008 al à vincát dós 
medais di aur ai Campionáts Talians 
Assolüts. Clamát a cjapá part te stagjon 
2008/2009 ai Campionáts Mondiài di 
Sestriere (To), al à vincüt la medaie di 
brong te dissipline dal slalom zigant. Te 
stagjon 2009/2010, invezit, al à fat i 
Campionáts Talians e Europeans rivant 
cuart sedi tal slalom zigant che tal slalom 
speciál. 

La stagjon 2010/2011 e je stade 
ancjemó plui siore stant che ai 
Campionáts Talians di Chiesa Valmalenco 
Luigino si è classificát secont tal slalom 
zigant e tierç assolút e invezit te libare al 
è rivát prin e secont assolüt. Tal 2011 al à 
cjapát part ai Campionáts Regjonái 
vincint la medaie di aur te specialitát dal 
zigant e al e stát clamât de Nazionál 
Taliane par vé part ai Campionáts 
Mondiái di Lans-en-Vercos (France) dulà 











che al à vincát la medaie di arint te super cumbinade. Par duc chescj 
risultáts strabogns Luigino al e stát premiát de Aministrazion 
Provincial e al à ricevút l'atestát Acuilis dal Sport de Region Friül 
Vignesie Julie. Cun di plui Luigino al è ancje notát tal "Sci Club Val 
Pesarina" cul C.S.I. (Centri Sportif Talian) dulà che si misure cui 
atletis normodotáts e dulà che te stagjon 2011 al e rivát tierc. 

Dongje dal scht, Luigino al à ancje altris passions, come il balon, 
par esempli. Di fat a son zaromai agns che Luigino al sta daúr a la 
scuadre locál di balon, la "Ovarese", dulà che si dediche cun passion 
al compit di vuardie liniis. Cheste ativitát, cussi, i permet di jessi dal 
dut part sedi dal mont dal balon che di chel de realtát sociâl. 

A Luigino, po, i plás ancje là in mountainbike e fâ cualchi gare 
locál, e al sta daúr cun tante passion ancje a lis corsis di machine, 
massime i rally e lis corsis di rive sà e intes zornadis di gare al fás 
assistence mecaniche a cualchi pilote. 

Infin, simpri tant che atlete de FAI Sport al à cjapat part a garis 
di nadá tant a nivel regjonál che a nivel nazionál. 

E je stade determinant pal percors sportif di Luigino e pai siei 
grancj sucés la presince di alenadórs e di preparadórs atletics che, 
dongje dal insegnament, a àn savút dài bon acet, disponibilitát, 
costance, fiducie e afiet. 

Dut chest al covente pal disvilup fisic e mentál di dutis lis 
personis che, dutune cu la famee, la scuele, il lavór e la societât, a 
son i elements di fonde par une vite di ogni di serene. 


Societäts sportivis afiliadis 
al C.LP. dal F.V.J. 
Provincie di Pordenon: 


Associazion sportive "PINNA SUB" 

La associazion sportive diletantistiche e di promozion sociâl 
"Pinna Sub" San Vit e à sede a San Vit dal Tiliment cja de Cjase de 
Zoventút e e je nassude ai 20 di Març dal 1998 e no à nissun fin di 
vuadagn personál. Culi si pratiche il nadá cu lis pinis e l'orientament 
sot aghe e si alene cun regolaritát une scuadre di uns 150 atletis, che 
a àn tra i 9 e i 20 agns e che a cjapin part a garis regjonáls, nazionáls e 
internazionâls. Cun di plui si è formade une scuadre di nadâ cun sà 
par jà 10 atletis indreçade ai fruts e a lis frutis disabii. La scuadre 
agonistiche di nadá cu lis pinis-velocitât e à otignút, za di cuant che e 
je nassude la societát, il titul di campions regjonái e, cun di plui, e je 
rivade a vé risultáts strabogns ancje tes garis individuáls dai atletis. In 
gracie de specializazion di cualchi soci si è podút fâ cun serietát e 
professionalitát cors promozionái di lá sot aghe e cors di nadá 
indrecáts a lis personis disabilis. Dongje di chescj cors a vegnin 
organizáts ancje cors par sviciná lis personis a lá sot aghe e a stá cence 
tirá il flât. 


ASSOCIAZIONE SPORTIVA "PINNA SUB" 

Via S. Caterina, 11 - 33078 San Vito al Tagliamento (Pn) 

Tel. 0434 81734 

E-mail: PinnaSub@libero.it 
pinnasubsanvito@comitatoparalimpico.it 

www.digilander.iol.it/pinnasubsanvito/ 





1 Osierin chest struc su chês altris associazions sportivis che a son afiliadis 
al C.I.P. dedicant chest spazi a chés de Provincie di Pordenon. 


A.S.D. Società ciclistica Fontanafredda 

Ai 13 di Fevrâr dal 1975 un grup di sportifs, passionâts di ciclisim, 
a fondin la Associazion Sportive Diletantistiche "Società Ciclistica 
Fontanafredda". I colórs sielzúts par rapresentá la societát a son il zál 
e il blu. Fin dal prin an a son presintis lis societáts agonistichis e, a 
bugadis, ancje la categorie Juniores e cualchi volte ancje ché dai 
Diletants e ché Amatoriál. La finalitát de societát però e je simpri stade 
ché di vé une atenzion particolár pal setór dai zovins che a son la fonde 
di dut il ciclisim. Cheste associazion e svante po la presince di un grant 
atlete: Michele Pittacolo che al è innomenát par vitoriis di altissim 
nivel. Tra lis tantis (e cence contá i tancj sucès otignúts prin dal incident 
dal 2007) o ricuardin che tal 2009 a Bogogno (NO) al à vincüt 2 aurs 
ai Mondiái Paralimpics U.C.I. (Union Ciclistiche Internazionál), al à 
segnát il record dal mont tal inseguiment 4 km in cualificazion e po al 
a vincút la medaie di aur te final a Manchester. Infin, dopo de medaie 
di bronç at Campionáts dal Mont in Canade e la vitorie de Cope dal 
Mont in Spagne tal 2010, l'an dopo al à vinçüt il Tricolór sedi in Region 
che in Sicilie e la medaie di aur ai Campionáts dal Mont di Paraciclisim 
in Danimarcje. 


A.S.D. SOCIETÀ CICLISTICA FONTANAFREDDA 
Via Venere, 1 - 33074 Fontanafredda (Pn) 

Tel. 0434 580580 

E-mail: segreteria@scfontanafredda.it 
www.scfontanafredda.it/ 


Curling Club Claut 

La societât, fondade tal 1979, e à come sô prime finalitât la volontât 
di fâ cognossi sul teritori la culture sportive, promovint e inmaneant 
une schirie di iniziativis cun ché di dâ dongje e uni lis personis tal spirt 
comune di une sane passion pal sport. La societát Curling Club Claut 
si indrece a duc) chei che a vuelin prová il zúc dal curling dai 8 agns 
insü comprendúts i disabii. Tal 2005 intant di une adunade des 
nazionáls disabilis di curling e hockey, volude dal C.I.P. Regjonál, 
cualchi disabil al e stát invidát a prová a fà il züc dal curling e di li biel 
planc e je nassude la scuadre di Wheelchair (o ben la scuadre in 
carocele). Dal 2010 lis scuadris di curling Wheelchair a fasin part de 
F.I.S.G. (Federazion Taliane Sport Glaç). La scuadre Wheelchair de 
Associazion Sportive Diletantistiche Curling Club Claut e cjape part 
al Campionát Talian cul non “CLAUT F.V.G.”. La stagjon sportive 
2011-12 e viót la organizazion di 5 provis di Campionát Talian 
(categoriis "Wheelchair, Esordienti, Ragazzi, Senior, Serie C e D") e di 
une finál di Campionát Talian "Double Mix”. 





CURLING CLUB CLAUT 

Referent: Fausto Pedergnana 

Via Pinedo, 4 - 33080 Claut (Pn) 

Tel. 3476956371 (Fausto Pedergnana ) 

Cell. 392 6833458 (A.S.D. Curling Club Claut) 
E-mail: pdr49@libero.it 


Team LA ROSA A.S.D. 

La Associazion Sportive Diletantistiche TEAM LA ROSA - B&F 
Sistemcable di Cordenons e je stade fondade tal 1994 e e je une des 
plui vieris, preseadis e valorizadis societáts ciclistichis dal Trivenit. E je 
afiliade a la Union Ciclistiche Internazionál, a la Federazion Ciclistiche 
Taliane e al C.O.N.I.. E à come finalitát la divulgazion e la pratiche dal 
ciclisim agonistic a ducj i nivei, puartant indenant la sô ativitát cun 
atletis de categorie Elite, Master e Paralimpics. 


A.S.D. TEAM LA ROSA 

Via Stradelle, 26 - 33084 Cordenons (Pn) 
Tel. 0434 580124 

E-mail: teamlarosa@virgilio.it 


A.S.D. S.C. Roveredo in Piano 

La Societát Ciclistiche “Roveredo in Piano" e je stade fondade tal 
1994 di un grup di passionáts di Lovarét, cun ché di puartá chest sport 
maraveós ai citadins di Lovarét. La "S.C. Roveredo in Piano" e à tacát 
come club par passionáts di dutis lis etáts, ma viodude la grande 
popolaritát dal ciclisim, la societât e sta deventant simpri plui une 
scuadre che e inmanee, e partecipe e e promóf diviersis manifestazions 
ciclistichis. Te sô storie la “S.C. Roveredo in Piano" e svante la 
organizazion di une vore di events indrecáts ai zovins cicliscj come 
garis di minicross pai plui zovins, garis di nivel regjonál pai arléfs e 
ancje un arif dal Zir dal Friül risiervát ai diletants. Oltri a organiza, la 
“S.C. Roveredo in Piano” e partecipe cui siei 45 atletis a lis plui 
impuartantis garis, adunadis e grant font di nivel nazionál e 
internazionál. 


A.S.D, CICLISTICA ROVEREDO IN PIANO 

Via Garibaldi, 11/13 - 33080 Roveredo in Piano (Pn) 
Tel. 0434 94005 fax 0434 94005 

E-mail: scroveredo@libero.it 
www.scroveredo.altervista.org 


Polisportive VILLANOVA 

Tal 1979 e nas la Associazion Sportive Diletantistiche JUDO 
LIBERTAS, associazion cun personalitât juridiche afiliade a la 
federazion F.I.J.L.K.A.M. (Federazion Taliane Judo Lote Karate Arts 
Marziáls) e al ent di promozion sportive Libertas. Tal prin cors a jerin 
17 arléfs, ma za cul secont an, cun 43 iscrits, e ven la idee di inviâ altris 
ativitáts sportivis, adatis a lis esigjencis di plui fruts. Dopo doi agns e 
nas cussi la “Polisportiva Villanova”: al merte notát che un sport póc 
cognossút come il judo al jere rivât adore a promovi la costituzion di 
une realtát sportive plui articolade. La atenzion dal grup di judo no je 
mai indreçade nome al risultát sportif, anzit, il sport si lu considere 
tant che oportunitát educative, sociál, culturál: par cheste reson, dongje 
des ativitáts agonistichis, il grup judo al à inmaneadis altris iniziativis, 
tant che stages, mostris di disens dai fruts di judo, conferencis su 
argoments sportifs, scambis cun chés altris societáts, campings. Ore 
presint la Polisportive Villanova e à 400 socis; dal 2006 incà e puarte 
indevant la só ativitát intune struture gnove di pache, il Palazen, une 
palestre che la Polisportive si è impegnade cun dutis lis sós fuarcis a 
realizá, cui contribüts de Regjon Friül Vignesie Julie e dal Comun di 
Pordenon. Ta chescj agns a son stadis organizadis cetantis 
manifestazions: i campionáts europeans di kata tal 2010, il seminari 
european par tecnics tal 2011, il seminari european par arbitris di kata 
tal 2011, par nomená nome lis plui impuartantis. Tal 2012 al è in 
prevision il 29" Trofeo Villanova — 5! cope europeane di kata. 

Dongje di chescj "grancj events”, no stin a dismenteá il campionát 
provincial Libertas rivát a la V edizion, là che ogni an a partecipin sà 
par jà 200 mini judoca. 


POLISPORTIVA VILLANOVA 

Sede sociale: via Pirandello 35 - Pordenone 

Tel./Fax 0434 570869 

E-mail: polisportiva.villanova@gmail.com 
muzzin. polvillanovaQwinguido.it 

www.palazen.org 





Toni e Meni, ducj i doi un tic legris, a tornavin in machine 
viers cjase. A jerin stâts a gnocis e, si sa..., cul vin si riscje 
tant, ma lôr... vie come trenos istès! A un dert moment, 
Toni, passade la cjoche di colp, al cjale Meni dut preocupát: 
“Hic... hic... ti prei sta atent, che tu stás lant di ca e di là de 
strade!" 

E Meni: "Ma no séstu tu che tu guidis ?!?". 








Il drác 


di Gianfranco Pellegrini 


O varessin di volê un mont [...] indulà che si puedi fâ di 
mancul di cheste corse mate. 
Cornelius Castoriadis 


Il timp al jere chel just, par sedi sot Nadâl. Un cil di plomp al 
tignive scuindút il soreli daúr di un nül plat e fis, pront a mola ju la 
néf. Dicembar al veve proviodút a scancelá lis ultimis maglis di zál, 
ros e narancon che la braure di Novembar e veve sparnicadis ator 
pe campagne e al veve taponát dut cuntune man di moron, abàs vie, 
e une di gris, sù in alt. Daspomisdi, sul tart, Min al jere jessút di case, 
a mieze mont, e al veve cjapát il troi che al menave sü tal bosc daür 
dal país: só mari, che e viveve cun lui, lu veve mandat a ciri un pin 
par fâ l'arbul. 

Prime di tacá la vore, si jere fermát te largjure disboscade un més 
indaür cui Foscjis, che a jerin a stâ dongje di lór e che lu clamavin 
dispès a judáju. Cun lór al leve vulintir a fà cualchi lavór, parce che 
no i disevin “mut”, come in país. E po, lui mighe nol jere mut! La 
vôs le veve, dome che no i vignive für! Sul ôr de largjure Min al lumà 
il biel coc di faiár che al veve za vút doprát par sentási a fâ di mirinde 
cuant che al jere stát a disboscá. I plaseve chel puest parce che di li 
si viodeve ben dute la plane. Cussi, al veve justát il seghet inte 
sachete daúr dai bregons e si jere sentát par tirá flát. 

Cuant che il grisum spandút dulintor al scomenga planc a 
mudási di clár in scúr, Min al tacà a viodi lontan a man drete un flum 
di lusutis zalitis in dós o tré filis che al scoreve pegri vignint sü de 
citát. Parele, ma de bande contrarie, une altre flumere di lusutis 
rossis, largje ancjetant, e leve jà lente bande disot. A mieç di chel flus, 
dal cors principál al partive un riul plui stret che al leve vie cuintri 
soreli a mont. Daspó di un zir a cercli, la corint e puartave lis lusutis 
intun lât largjonon, juste devant di un capanon scuadrât tant che une 


scjate e cuntune stele di Nadâl ben grande, impiade parsore dal tet. 
Li, lis lús a ralentavin la corse, a devin une lampade rosse plui fuarte 
e, une volte fermis, si distudavin. Altris invezit si impiavin e daspò 
di cualchi manovre a jessevin dal lât e a tornavin a jentrâ inte corentie 
de bande contrarie. Un furmiâr di int al leve dal lât fin dentri dal 
edifici; altre int par cuintri e jesseve dal scjatulon, puartantsi daür côi 
di pacs e di borsis. 

Si varès podút di che dut chel corir al jere un presepi ledrós: 
impen di puartâ i dons, la int e leve a cjoliju. Ma Min al jere un om 
pratic, che di zovin al veve fat fintremai il purcitâr e, par lui, chel che 
si viodeve jà abàs de mont al podeve sei dome un... polmon. Il 
polmon di une bestie bocognone che e domeave cu la sô panze 
sglonfe dute la plane. Un drâc distirât, cu lis talpis daür in muel te 
aghe dal már e lis sgrifis des talpis devant plantadis tai foredórs jenfri 
des monts. Al durmive, forsi, ma dut chel scori al mostrave che al 
jere ben vif! Vif in gracie dal sanc furnit des furmiis che a movevin 
pacs e pacuts dentri di lui, zirant indenant e indaúr pai bovui 
intorteáts des sds venis badiáls. Ta chei dis, prime di Nadal, il sanc al 
circolave a plen, tant di fâ pensâ che se chel da pit de mont al jere il 
polmon, alore il roson larc di lusutis che a tarlupavin plui in jà a ret 
de citát al jere dal sigúr il cür! 

Min nol veve mai viodüt il drâc tant grant intai agns passáts. 
Dome dal an prime i someave dopleát, e nol olsave pensá ce che al 
sarès deventát se al continuave a cressi cussi, cence fin! Suturni, al 
jevà sà de sô sente di faiár e al tornà a cjapâ il troi dent dal bosc. I 
prins flocs di néf i sbisiavin su lis ceis e i jentravin tal nâs. Il seghet i 
scloteave inte sachete daúr dai bregons biel che lui al cjaminave di 
rive jü, bande cjase, stant atent a no sglicià. Al jere masse scür aromai. 
Il pin par fa l'arbul di Nadal al sarès lat a cirilu tal indoman. Salacor. 





Un sbris tal passât 


di Margherita Penzi 


Vi jôt, da una scureta in sfesa, 
a scala i dis su peis flurits, 
amighis da la mê infanzia. 
Comparsis da la mê fiaba. 


Vi jôt in primavera, 
colma l'anima di soreli 
e di dutis li” cjançons 
ch'a puartin i rusignoi. 


Vi jôt ta l'aria d'Istât 
dolça e pegra 

tal sfladâ di garofui 
imbevarâts da la rosada. 


E i jôt li mans 

rigadis di sanc 

par distacâ la rosa di bosc 
e il cardi arzentât. 


Passât e prisint a si confondin 
e jo i cercji inutilmentri 

la mê inocent 

scjampada di memoria. 


Furlan di Fana 


Mê none Angjeliche 


di Ameris Verzegnassi 


E je la gnot di Nadâl dal 1871, une gnot cidine, cidine, frede, 
stelade e blancje di nêf. Intal borgat di Sant Nicolò lis cjasis, fatis sà 
cun tancj sacrificis, a son dutis tacadis, une dongje a di chê altre par 
sparagnâ sul mür e par scjaldâsi miôr di Invier, cussi ancje i displasês 
e lis fiestis a son dividüts tra ducj i paisans. Dai vieris barcons si viodin 
lis lús flapis e balarinis dai lampions a petroli e un grant va e ven di 
feminis. Für dut tant cuiet, ma di lontan si cir di capi se e rive la briscje 
cul cjaval, parce che la néf tant fofe no fas sinti il talpeta des cuculis 
de bestie. Velu... al è rivat! Dal birog al dismonte il miedi dal pais, al 
jentre di buride e subit dopo si sint la fricade di un frutin, ma ancje il 
vai disperát e il sberlá dai grancj: tal dá a la lús la piçule la mari e je 
spirade. Mi àn metât non Angjeliche - mi contave mé none - parce 
che cuant che o soi nassude gno pari mi à avodade al Agnul custodi 
par che al viodi di me e mi vuardi dal cil insiemi a mé mari. 

None Angjeliche e je cressude intune famee numerose, fin a 
cuant che, deventade pulzete, e à cognossút un fantat, Bepo e, daspo 
maridáts, a an vúts siet fruts: mé mari e jere la ultime fie. Vie pal Istát, 
lis vacancis lis passavi là dai miei nonos, cun tantis agnis e tancj 
barbis e une sdrume di cusins: in ducj o jerin vincjedoi. Il nono Bepo 
al jere un biel om alt, cuntun biel par di mostacjis, cul cjapiel simpri 
sul cjaf, sei di Istát che di Invier, e la pipe in bocje ancje se distudade. 
Lui al paronave sui fis mascjos. La none Angjeliche, cu lis cotulonis 
lungjis fin tai pits e simpri cuntun facolet sul cjáf, e comandave a lis 
fiis e a lis brúts. 

Il dran dran de famee al jere vonde cuiet e jo o imagjinavi che 
mé none sot dal grimál e ves une bachete magjiche par tigni adun 
chel davoi di marmaie. E jere pigulute e minudute, ma cuant che o 
vevin combinát cualchi gjeromete ti cjalave drete drete tai voi e in 
chel moment ti pareve che e fos deventade grande e gruesse. Prime 
di là a durmi, ogni sere, o preavin il Rosari ducj insiemi e daspó la 
none si meteve la creme “Biancardi” inta muse, ma i restave dute 


ingrumade tra lis grispis e la matine, tra un folc che ti trai e chel altri, 
e veve un bon ce fâ par netâse. Subit dopo gustât, intant che lis 
feminis a disbratavin i lavôrs di cjase, la none a nô siet cusinis nus 
insegnave a lavorâ cul crossè e a gugjâ e stuzigantnus, a cidin cidin 
vie, e cirive di savê cualchi peteç sui nestris morosets. E jere une vore 
brave di tirânus für i passarats. Man man che si dispatussavin nus 
faseve la predicje juste. Par ogni morós e veve di di la sô e, se no i 
someave ben, ti diseve clâr e net ce che e pensave, ma cun chel so 
voglut furbacjot, cuasi simpri le imbrucjave. 
No à mai volút là a gnocis di nissun, parce che - e diseve - lis 
vielis a stan ben dome a cjase. Biel planc il timp al passave e la famee 
impiculive: prin la muart dal nono, po dopo di une agne e di un 
arbe zovins e par ultin i nevóts che si maridavin e a levin par lór 
ont. Intant lis grispis de none a deventavin simpri plui fondis e jé 
mpri plui picule, fin che ai 16 di Zenâr dal 1963, intal so jeton di 
lumis, contornade di dute la sò famee e des preieris dal predi e à 
erát par simpri i siei voi. 
E jere une gnot frede, stelade e blancje di néf, propit come cuant 
che e jere nassude e a spietále là di là al jere, di sigár, chel Agnul che 
so pari le veve afidade. 


o om 





La pastorele 


contade di Maria Anna Colautti 


L'Unigjenit fi di Diu 
su la tiere al è vignüt, 
in Betlem intune stale 
il Signôr al è nassüt. 


Il so tron e la sô glorie 

par nô lassât al à. 

Al è nassút bambin e puar 
par vigninus a salvâ. 


Esponát a la criure 

lui sul fen al sta poiât; 
l'asenel e il bo lu adorin 
e lu scjaldin cul lôr flât. 


La Madone di Gracie, 
Sant Josef i sta vicin 
no si stufin l'un e l'altri 
di bussâ chel fantulin. 


I pastôrs par lâ a vedêlu 

a lassin pioris, a lassin dut, 
e i regalin il formadi 

e i consegnin l'agnelut. 


I trê Rês daür la stele 
son vignúts di lontanon 
e i presentin aur e mire 
plens di sante devozion. 


Dut il cil, la tiere dute 
benedissin il Signór 

che pal vintri di Marie 

al è nassát pal nestri amôr. 


O divin Jesus amabil, 

ancje jo vuei fáus onór 
laudantjus cui vuestris agnui, 
cui tré Rés e cui pastórs. 


Oh ce sere benedete, 

oh ce gnot di Paradis! 

A cjantá la pastorele 

o sin vignúts in chest país. 


Ricuarts di zoventüt 


di Claudia Germoglio 


Prime de ultime vuere gno pari al le emigrant in France al confin 
cu la Ligurie. A chei timps il Duce al veve dât disposizion che chei che 
a volevin fà nassi i fis in Italie a varessin ricevüt un premi in bêçs. Par 
chest motif jo o soi nassude a Bordighere. Daspo, la mé famee si trasferi 
a Tulon. Tal Setembar dal 1939, cause la vuere, o vin scugnüt rientrá a 
Valerian puartant nome un fagot di vincj chilos parom. O vevi dis agns 
e di scuele o ^nt vevi fat nome tré. Gno pari, partit a vore in Gjermanie, 
al è stát fat presonir in Polonie. Nô no vevin la vacje ma polam, o 
tignivin i cavalirs e si rangjavin in tancj múts. Cun gno fradi o levi tal 
bosc a fâ la fassine par impiá il fúc, o cjapavin tantis di chés spinadis... 

Tantis seris di Unvier mé mari e leve a fâ la file cun altris feminis 
che si adunavin insiemit intune cjase a pontá o justá la robe. Jo e gno 
fradi o restavin in cjase, si sentavin parsore il spolert cun dós piculis 
cjadreis par sinti miór il cjaldut e si le contavin. Tal Setembar dal 1944, 
cul Armistizi, nó o speravin che la vuere e fos finide, invezit al e rivât il 
piés, tantis soferencis, póris, ristielaments, robariis. [...] La vuere e je 
propit une grande brute bestie. 

Finide la vuere o imparai il mistir di sartore e a scomengarin i prins 
morosets. Un fantat plui di altris mi steve dongje, ma a mi a no mi 
plaseve plui di tant. Cualchidun mi rimproverave di no volélu parcé che 
nol veve la vacje. Ma, come che si dis, al cür no si comande. 

A la fin mi maridai cuntun che al veve la vacje. 


Referendum in Plodn 


di Alessandro Mauro 


Im Jhor 2008 hon mier plodar an Referendum gemocht, asou bie 
ins der belsche Schtot und the belsche Costituzione de rechte gibt. De 
Vorge va me Refernedum is geben “bellt dier das s'Plodn vame Veneto 
vuder gehat und me Friaul anghschlossn beart ?” 

Mier hon geschtimmt (95% va de lait in Plodn) dass insider Dorf 
bider me Friaul geheran muiss, in de Provinz va Baidn. Asou bie's oba 
geben iss in insar Geschichete biss im Jhore 1852. 

De Proviz va Baidn und de Regione Friuli Venezia Giulia hont 
schon geschtimmnt dass Sie S'plodn bol bellnt. 

Der Senatore Saro, va Baidn, hot me Senato della Repubblica 
s'Gesetz Schon in the Commissione Affari Costituzionali hergesogt. 

Der belsche Schtot muissat yezt an Gsetz mochn das de Grenze 
bekslt. 

Z'earscht muissat ober der Consiglio regionale vame Veneto in 
Veneidig saina mainung a sogn, mier hoffn dass in Herbscht 2011 des 
meiglich beart. 

Es iss net laicht dass s'Plodn bieder dinne me Grenze vame Friaul 
zurukkeart. Ober s'Hautsoche iss dass mier Plodar oba mitt ola lait 
vame Veneto und vame Friaul zomme lebn abi bruider, benn mier ha 
ondara schprochn reidn. 


Sapadin 


Referendum a Sapade 


di Alessandro Mauro 


Tal 2008 noaltris sapadins o vin cjapát part a un referendum cussi 
come che il Stát e la Costituzion Taliane nus dan il dirit di fà. La 
domande dal referendum e jere cheste: “Voléso che il comun di Sapade 
al vegni gjavát dai confins de regjon Venit par passá in chei de regjon 
Friúl Vignesie Julie?” 

Noaltris o vin votát (95% de popolazion di Sapade) par che il nestri 
país al puedi torná a fá part dal Friúl te provincie di Udin cussi come 
che al e simpri stát te nestre storie fin al 1852. 

La provincie di Udin e la regjon FriülVignesie Julie a àn bielzà votát 
a pro de pussibilitát che Sapade e torni in Friúl. 

Il Senatór Saro, di Udin, al à bielzà presentát la lec te prime 
comission afárs costituzionái al Senát. 

Il Stát talian al vares cumo di fà buine la lec pal mudament dai 
confins. 

Prime, dut cás, il Consei Regjonál dal Venit a Vignesie al vares di 
esprimi il so paré in merit. Noaltris o sperin che chest al sedi pussibil 
te Sierade dal 2011. 

Nol sara facil che Sapade e torni a fâ part dai confins dal Pool, ma 
la robe plui impuartante e je che noaltris sapadins o continuin a vivi in 
armonie cun dute la int dal Venit e dal Friül ancje se o fevelin lenghis 
diviersis. 


La durade de vite 


di Luigi Mestroni 


In principi Diu al creà il mus e i disè: 

“Tu lavorarâs cence padin di un soreli a chel altri puartant pés su la 
schene. No tu varâs inteligjence e tu vivarâs fin a cincuante agns. Tu 
sarâs mus”. 

Il mus i rispuindè: "O sarai mus, però vivi cincuante agns al è 
masse. Damint vincj". 

Il Signór lu contenta. 

Diu al crea il cjan e i dise: 

“Tu sarás il miór ami dal om, tu mangjarás di chel che ti dará e tu 
vivarás vincjecinc agns. Tu sarás cjan". 

Il cjan i dise: “Signór, vincjecinc par me a son masse. Damint 
nome dis". 

Il Signór lu contenta. 

Diu al creà la simie e i disè: 

“Tu sarás simie, tu saltarás di un ram a chel altri e tu fasarás 
paiacadis par diverti la int. Tu vivarás vincj agns”. 

La simie i dé sà: "Signór, vincj agns a son masse. Mi bastin dis". 

Il Signór jal concede. Par ultin, il Diu al creà l'om e i dise: 

“Tu sarás l'unic jessi razionál su dute la tiere. Tu doprarás la 
inteligjence par meti sot i nemái, tu dominarás il mont e tu vivarâs vincj 
agns. Tu sarás om". 

L'om i rispuinde: 

“Signor, vivi vincj agns al è masse póc par me. Dami ancje i trente 
che il mus al à refudát, i cuindis che il cjan nol à volút e i dis che e à 
scartát la simie”. 

E cussi al fase il Signór. Di in ché volte, l'om al vif vincj agns di om. 
Si maride e al passe trente agns di mus, lavorant e puartant dut il pés 
su lis sós spalis. Cuant che i fis a si ^nt van pe lór, al vif cuindis agns di 
cjan, abadant ae case e mangjant ce che i ven parferit. Tal ultin, 
pensionát, al vif dis agns di simie, saltant di cjase in cjase, di fi in fi, 
fasint il paiasso par diverti i nevoduts. 

